Gondu hovaigen mussandhive adhives gonudugai | Mihaaru\nގޮނޑުހޮވައިގެން މުއްސަނދިވެ އަދިވެސް ގޮނޑުގައި\n14 ޖުލައި 2017 - 08:12\nކިތަންމެ ފަގީރަސް ބުރަ މަސައްކަތާއި ހިތްވަރުން މުއްސަނދިންނަށް ވެވިދާނެކަން، އިންޑިއާ މީހެއް ކަމަށްވާ ޖައިޕްރަކާޝް ޗައުދަރީ ވަނީ ސާބިތުކޮށްދީފަ އެވެ.\nވަނަމަކަށް ސާންތޫގެ ނަމުން މުޚާތަބުކުރާ މި މީހާ އަކީ އިންޑިއާގެ ބިހާރުގެ ރަށްވެއްސެކެވެ. އުމުރުން އެންމެ 17 އަހަރުގައި، އާމްދަނީ ހޯދަން މަސައްކަތެއް ލިބޭތޯ ނިއު ދިއްލީއަށް ހިޖުރަ ކުރި އެވެ. އެ ތަނުގައި އޭނާ އެންމެ ފުރަތަމަ ކުރި މަސައްކަތަކީ ކުނިގޮނޑަށް އުކާފައި ހުންނަ ގޯނި ހޮވައިގެން ވިއްކުމެވެ. އޭރު މިމަސައްކަތުން އޭނާއަށް ލިބެނީ މަހަކު އެންމެ 150 ރުޕީސް އެވެ.\nކުނި ރިސައިކްލް ކުރުމަކީ އަބަދުވެސް ސާންތޫ ބޭނުންވާ ގޮތް ކަމަށް ވާތީ ގޯނި ހޮވައިގެން ވިއްކުމުން އޭނާއަށް ފައިސާ ލިބުމުގެ އިތުރުން ކުނީގެ ގޮތުގައި އުކާލާފައި ހުންނަ އެއްޗަކުން އެހެން ބޭނުމެއް ކުރެވޭތީ ހިތްހަމަޖެހެ އެވެ.\nމިއަދު ސާންތޫ އަކީ ކުނިގޮނޑަށް އުކާލާ ތަފާތު އެއްޗެތި ރިސައިކްލް ކޮށްގެން ކޮންމެ މަހަކު 11 ލައްކަ ރުޕީސް ހޯދާ މީހެކެވެ. ނިއު ދިއްލީގައި ކުނި އަޅާ އެންމެ ބޮޑު ދެ ގޮނޑުން، ރިސައިކްލް ކުރެވޭ ކަހަލަ ކުނި މިހާރު ޖަމާ ކުރެ އެވެ. މި މަސައްކަތުގައި އޭނާ މިހާރު 160 އަށް ވުރެ ގިނަ މުވައްޒަފުން ގެންގުޅެ އެވެ. އެއީ އެކި ކަހަލަ ކުނިތައް ވަކިކޮށް ބައިބައިބަޔަށް އަޅައި ތަންތަނަށް ވިއްކަން ގެންދިއުމުގެ މަސައްކަތުގައި އުޅޭ މީހުންނެވެ.\nބިހާރުން ދިއްލީއަށް ބަދަލުވެ އެ ތަނުގައި އޭނާ ހޭދަކޮށްފައިވާ 23 އަހަރުގެ ތެރެއިން ކޮންމެ ދުވަހަކީ ވެސް ސާންތޫ އަށް ހަނދާނުން ފޮހެލަން ދަތި ދުވަހެކެވެ.\nއެންމެ ފުރަތަމަ އޭނާ އުޅުނީ މޭވާ ވިއްކާ ފިހާރައެއްގައި އަތްގާތްކޮށްދިނުމަށެވެ. ލިބެނީ ދުވާލަކު 20 ރުޕީސް އެވެ. ފަހުން މަސައްކަތު މީހަކަށް ބަދަލުވި އެވެ. ނަމަވެސް މިއަދު ސަންތޫ އަކީ ގޮނޑުހޮވަން އުޅޭ ނިކަމެތި އެތައް ހާސް ބައެއްގެ އުންމީދެވެ.\nސާންތޫ ވަނީ ކޯޕަންހޭގަން، ލަގްޒަމްބާގް އަދި ބްރެޒީލް ފަދަ ގައުމުތަކުގައި، ކުނި އުކާލުމާއި ރިސައިކްލް ކުރުމާ ބެހޭ ގޮތުން ލެކްޗަރުތައް ދީފަ އެވެ. އަދި އޭނާ ކުރާ މަސައްކަތާ ގުޅޭގޮތުން އޭނާގެ އަވަށުގެ މީހުން ދެކެމުން އައި ގޮތް ވެސް މިއަދު ސާންތޫ ވަނީ މުޅިން ބަދަލުކޮށްލާފަ އެވެ. ކުރިން އެމީހުން އޭނާ ދެކެނީ ގޮނޑުހޮވާ ނިކަމެތި މީހެއްގެ ގޮތުގަ އެވެ. ނަމަވެސް ސާންތޫއަށް ކިޔަވައިދިން ޓީޗަރުން ވެސް މިއަދު ގަބޫލުކުރާ ގޮތުގައި ކިޔަވައިގެން ތިބި މީހުން ނުކޮށްދޭ ވަރުގެ އަގުހުރި މަސައްކަތްތަކެއް ތިމާވެއްޓަށްޓަކައި ސާންތޫ ވަނީ ކޮށްދީފަ އެވެ.\nމީގެ 23 އަހަރު ކުރިން 1994 ގައި މީހުންނަށް ސާންތޫ ފެންނާނީ ކޮނޑަށް ގޯނި އެއްލައިގެން، ގޮނޑުހޮވަން އުޅޭ ތަނެވެ. ވިއްކާލެވޭ ކަހަލަ އެއްޗެހި ހޯދަން އޭނާ ގޮނޑުގައި ވަރަށް ގިނަ ވަގުުތު ހޭދަކުރެ އެވެ. ނަމަވެސް އޭނާއަށް މި މަސައްކަތުގައި އޭރު ކެތް ކޮށްލެވުނީ އެންމެ މަހެއްހާ ދުވަހެވެ. ފަގީރުންނަށް މީހުން ހަދާ އިހާނެތި ގޮތްތަކާއި އެމީހުންނާ މެދު ގެންގުޅޭ ތަފާތުކުރުންތަކުގެ ސަބަބުން އޭނާ އެ މަސައްކަތް ދޫކޮށްފައި އަމިއްލަ އަވަށަށް، ބަނޑުހައިހޫނުކަމުގައި ދިރިއުޅެން ދިޔައީ އެވެ. ނަމަވެސް ދެ މަހެއްހާ ދުވަސް ފަހުން އަނެއްކާވެސް ކުނި ހޮވުމުގެ މަސައްކަތަށް އެނބުރި ދިޔައީ އެވެ.\nސަންތޫ ބުނި ގޮތުގައި ގޮނޑުހޮވާ މީހުންނަކީ ވައްކަން ކުރާ ބައެއް ކަމަށް އަދިވެސް މީހުން ދެކެ އެވެ.\nސަންތޫގެ ނަސީބު އަތުގައި ހިފީ 1999 ގައި އޭނާ ގާއިމްކުރި ކުނި ގޯނި އެއްކުރާ މީހުންގެ ޖަމިއްޔާ "ސަފާއި ސޭނާ" އާ އެކުގަ އެވެ. މި ޖަމިއްޔާ އުފެއްދީ ޗިންތަން އެންވަޔަރަމަންޓަލް ރިސާޗް އެންޑް އެކްޝަން ގްރޫޕް ކިޔާ އެންޖީއޯ އަކާ ގުޅިގެންނެވެ. މި އެންޖީއޯ އަކީ ކުނި ގޯނި ހޮވައިގެން ވިއްކާ މީހުންނަށް ގަދަރުވެރި ދިރިއުޅުމެއް ހޯދައިދިނުމަށް މަސައްކަތްކުރާ ޖަމިއްޔާ އެކެވެ.\nސަންތޫ ބުނި ގޮތުގައި މަގުމަތީގައި އެއްޗެހި ވިއްކާތީ މީހުންނަށް އުނދަގޫ ވެގެން ޝަކުވާ ކުރާތީ އެއް ތަނުން ފަހާލުމުން އަނެއް ތަނަށް ދާން ހަދައިގެން އޭނާއަށް ފައިސާގެ ގޮތުން ވަރަށް ބޮޑެތި ގެއްލުންތަކާ ކުރިމަތިވި އެވެ. ނަމަވެސް ހިތްވަރާއެކު ކުރި މަސައްކަތުން 2012 ގައި ސާންތޫ ވަނީ އޭނާގެ އަމިއްލަ ކުނި ކޮއްޓެއް ގާޒީއާބާދުގެ ސިކަންދަރްޕޫރްގައި ގާއިމުކޮށްފަ އެވެ. މިތަން އޭނާ ހެދީ މީހުން ދިރިއުޅޭ ހިސާބާ ވަރަށް ދުރުގަ އެވެ. ފަހުން ދިއްލީގެ ރެއިލްވޭ ސްޓޭޝަނުގައި ވެސް އޭނާ މިފަދަ ކުނި ކޮއްޓެއް ގާއިމްކުރި އެވެ. އެތަނުގައި މިހާރު 160 މީހުން އޭނާގެ ދަށުން މަސައްކަތް ކުރެ އެވެ.\nމިހާރު ސަންތޫ އަށް ދިއްލީގެ 10 މޯލަކުންނާއި ހޮޓާތަކާއި އޮފީސްތަކުން އުކާލާ ކުނިތައް ލިބެ އެވެ. އަނެއް ޔުނިޓްގައި މަސައްކަތްކުރާ މީހުންނަށް ރެއިލްވޭ އިން އުކާލާ ކުނިތައް ލިބެ އެވެ.\nއޭނާ ބުނި ގޮތުގައި ސިކަންދަރްޕޫރުން އެކަނިވެސް އޭނާއަށް ކޮންމެ ދުވަހަކު ހަތަރު ޓަނު ކުނި ލިބެ އެވެ. އަދި މީގެ ތެރެއިން ތިން ޓަނުގެ ޑްރައި ވޭސްޓް ކޮންމެ ދުވަހަކުވެސް ޕްރޮސެސް ކުރެވޭ ކަމަށް ސިކަންދަރްޕޫރު ކުނިއަޅާ ޔުނިޓްގެ ސުޕަވައިޒަރު ބުންޏެވެ.\nޗިންތަން އެންޖީއޯއިން އަންދާޒާކުރާ ގޮތުގައި ދިއްލީން އުކާލާ ކުނީގެ 25 ޕަސެންޓް ނަގަނީ ސަންތޫގެ މުވައްޒަފުންނެވެ. މިހާރު އެ ހިސާބުގެ މުނިސިޕަލް ކޯޕަރޭޝަންގެ އޮފިޝަލުން ވެސް ސަންތޫގެ ކުނި ސެންޓަރަށް ޒިޔާރަތްކޮށް އެ ތަނުން ކުނިތައް އަގުހުރި މުދަލަށް ހަދައިގެން ވިއްކާ ގޮތް ވަނީ ބަލައިފަ އެވެ.\nކުނި ރިސައިކްލްކުރުމުން ސަންތޫ އަށް ފައިސާ ލިބުމުން އޭނާ އެހެން މީހުންނަށް އެހީތެރިކަން ފޯރުކޮށްދެ އެވެ. އޭނާ ވަޒީފާ ދިނުމުގައި އެއްވެސް އުމުރެއް ޖިންސެއް އަދި އެނޫންވެސް އެއްވެސް ތަފާތު ކުރުމެއް ނުގެންގުޅެ އެވެ.\nޗިންތަން އެންޖީއޯގެ އޮޕަރޭޝަންސް ހެޑް ޗިތުރާ މުކަރުޖީ ބުނި ގޮތުގައި ހަގީގީ ތިމާވެށީގެ ލީޑަރުންނަކީ ސަންތޫ އާއި އޭނާގެ ދަށުން ވަޒީފާ އަދާ ކުރާ މީހުންނެވެ. އެމީހުން ވަނީ ކުނިގޮނޑަށް އުކާލާ ކުނި އަލުން ރިސައިކްލްކޮށް ވިއްކައިގެން ބަނޑުހައި ހޫނުކަން ފިލުވިދާނެކަމުގެ ރީތި މިސާލެއް ދައްކުވައިދީފައި ކަމަށް އޭނާ ބުންޏެވެ.\nއިތުރު ލިޔުންތައް އިންޑިއާ ފަގީރުކަން


ސުންނަތުގެ ނަޞްރުވެރިޔާ 1 | ތާރީޚް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ތާރީޚް ސުންނަތުގެ ނަޞްރުވެރިޔާ 1\n28 ޖުލައި 2011\nމިވާހަކައަކީ ވަރަށް އަސަރުކުރުވަނިވި ވާހަކައެކެވެ. ވާހަކައަކީ ޢިބުރަތްތެރި ވާހަކައެކެވެ. އިސްލާމީ އުންމަތުގެ އެންމެ ފުރަތަމަ ޝަހީދުންގެ ވާހަކަތަކަށް ފަހުގައި މިހައި އަސަރުހުރި ޢިބުރަތްތެރި ވާހަކައެއް އަޅުގަނޑު ނުދަންނަމެވެ.\nއަވަސް ގޮތަކަށް މުޤައްދިމާއެއް އަޅާލުމެއްނެތި، މިވާހަކައާއިގެން ކުރިއަށް ދިއުމީ އަޅުގަނޑަށް އެކަށީގެންވާކަމެއް ނޫނެވެ.\nޢިއްޒަތްތެރިންނޭވެ. އަޅުގަނޑުމެންގެ ލިޔެވިފައިވާ ތާރީޚަކީ ރަސްކަމުގެ ތާރީޚެވެ. ރައްޔިތުންގެ ކެއުމާއި ބުއިމާއި އާދަތަކާއި ޤަބޫލުކުރުންތަކާއި އުފާކުޅަކަންކަމާއި ހިތާމަކުރި ކަންކަން ލިޔެވިފައިނެތެވެ. ފިކުރުގެ ތާރީޚުތޯއެވެ؟ އަދި އަމުދުން ލިޔެވިފައިނެތެވެ. އަޅުގަނޑު ލިޔަން މިއުޅޭ ދުވަސްވަރުގައި ފިކުރުގެ ޙާލަތު ލިޔެވުނު ނަމަ، ފިކުރަށް ޖުމްލަ ދެފަރާތެއް ފެނިވަޑައިގަތީހެވެ.\nދުވަސްވަރަކީ ޢައްބާސީ ޚިލާފަތުގެ ރަން ދުވަސްތަކެވެ. ފިކުރުގެ ދެފަރާތަކީ ނައްޞުގައި ހިފަހައްޓައި އޭގެ ބޭރުފުށަށް އީމާންވެ، ސިކުނޑިން ޤިޔާސްކުރުން، ކޮންމެހެން ކުރަން ޖެހިއްޖެ ޙާލަތެއްގައި މެނުވީ ދޫކޮށްލައިފައިވާ ފިކުރީ ވިސްނުމަކާއި، ވިސްނުމާއި ހޯދުމާއި ޤިޔާސްކުރުމުގައި ބުއްދި އެކީ ދޫކޮށް ބާރުވެރިކުރުވާފައިވާ ފިކުރީ ވިސްނުމެކެވެ. ފުރަތަމަ ފިކުރުގެ ރާއިދުންނަކީ، ޙަދީސުގެ އަހުލުވެރިންނެވެ. އެބޭފުޅުންގެ ފަހަތުގައި ޢާންމުންގެ ގިނަ މީސްތަކުން ތިބޫއެވެ. ދެވަނަ ވިސްނުމުގެ އަހުލުވެރިންނަކީ މުޢުތަޒިލާއިންނާއި އެހެނިހެން ފަންނުތަކުގެ ޢިލްމުވެރިންނެވެ. ދެލަޝްކަރުގެ ދެމެދުގައި ކުރެވޭ ހަނގުރާމައަކީ ފިކުރީ ހަނގުރާމައެކެވެ. އެހަނގުރާމައިގެ މައިދާނަކީ މިސްކިތްތަކާއި ދަރުސްދޭ މަޖިލިސްތަކެވެ. ހަތިޔާރަކީ ޙުއްޖަތްތަކާއި ބުރުހާނެވެ. ޚަލީފާ މައުމޫނު، ވެރިކަމުގެ ޝާނާއި ޝައުކަތާ ޙަވާލުވެވަޑައިގަންނަވަންދެނެވެ. ދެން ފެނުނީ ދެވަނަ ފިކުރާގެ ޒަޢީމު ޚަލީފާގެ އަރިސް ބޭފުޅެއްކަމުގައި ހިމެނުނުތަނެވެ. އަދި ދައުލަތުން ރައްޔިތުންގެ މައްޗަށް ދެވަނަ ފިކުރާ މަޖުބޫރުކުރުވި މަންޒަރެވެ. އެހެސާބުން އަޅުގަނޑުމެންގެ ތާރީޚުގައި މިޙުނާގެ ގޮތުގައި މަޝްހޫރުވި ދަތިކަން އުންމަތަށް ޖެހުނެވެ. މިޙްނާގެ މާނައަކީ އިމްތިޙާނެވެ.\nމިޙުނާގެ ވާހަކަތައް ކިޔައިލާ ކޮންމެ ފަހަރަކު އަޅުގަނޑަށް ތިންކަމެއް ފެނި، އެންމެ މަތީ ދަރަޖައިގެ ޢަޖައިބުވުމަކުން ހައިރާންވެ އަޖައިބުވާން ޖެހިދެއެވެ.\nމިތިންކަމުގެ ތެރެއިން ފުރަތަމަކަމަކީ މުޢުތަޒިލާގެ ވިސްނުންތޫނުކަމާއި ބަހަށް ކުޅަދާނަވުމާއި، އުނގެނި ދަސްކުރުމުގެ ތަނަވަސްކަމާއެކު، އަދި އެއުރެންގެ ޒަޢީމު އިބްނު އަބީދުއާބުގެ ވިސްނުންފުޅުގެ ތޫނުކަމާއި ފިކުރުގެ ތަނަވަސްކަމާއެކު، މީސްތަކުންގެ މެދުގައި އެއުރެންގެ ރައުޔަ ގަދަކަމުން ފެތުރުމަށް ރުހެވުނީ ކިހިނަކުން ހެއްޔެވެ؟ އެއުރެންގެ ހަރުދަނާ ބުއްދިތައް އެކަމަށް ޖާގަ ދިނީ ކިހިނަކުންތޯއެވެ؟\nދެވަނަކަމަކަށް ޢައްބާސީ ރަސްރަސްކަލުންކުރެ އެންމެ ވިސްނުންފުޅު ތޫނު، ޒަމާނުގެ ޢިލްމުތަކުގެ ތެރެއިން ނަކަލުވެގެން އައި ޢިލްމުތަކަށާއި، ތަރުޖަމާ ކުރެވުނު ޢިލްމުތަކަށް އެންމެ ކުޅަދާނަ ބޭފުޅާކަމުގައި ވެހުންނަވައި، ޚަލީފާ މައުމޫނު، މީސްތަކުންގެ މައްޗަށް ގަދަކަމުން ފިކުރެއް މަތިކުރެވިދާނެކަމަށް ހީފުޅުކުރެވުނީ ކިހިނަކުން ހެއްޔެވެ؟ އަދި ފިކުރީ މިނިވަންކަމުގެ މައްޗަށް ޢުދުވާނެއް ހިންގެވުމަށް ރުހިވަޑައިގަތީ ކިހިނަކުންހެއްޔެވެ؟ ރަސްކަލަކަށް މީސްތަކުން އެބައިމީހުންގެ ގެތަކުން ނުކުތުމަށް މަޖުބޫރުކުރެވިދާނެއެވެ. ނުވަތަ އެބައިމީހުންގެ ހެދުންތައް ބަދަލުކުރުމަށް މަޖުބޫރުކުރެވިދާނެއެވެ. އެކަމަކު ހިތުގެ އަޑިން ޤަބޫލުކޮށްފައިވާ ހަމަތަކަކުން ނުކުމެ، ފިކުރު ބަދަލުކުރުމަށް މަޖުބޫރެއްނުކުރެވޭނެއެވެ.\nތިންވަނަކަމަށް ފާހަގަވީ މިހައިބޮޑު ކޯޅުމެއް އުފެދުނު މައްސަލައަކީ މިވަރުގެ ސަމާލުކަމެއް ބޭނުންވާ މައްސަލައެއް ނޫންކަމުގައިވުމެވެ. އެއީ ދީނުގެ ރުކުންތަކުގެ ތެރެއިން ރުކުނެއްވެސްނޫނެވެ. އަދި އެކަމެއ ހޯދައި ބެލުމަށް މާތްﷲ އަމުރުކުރެއްވި ކަންކަމުގެ ތެރެއިން ކަމެއްވެސް ނޫނެވެ. އެމައްސަލައަކީ ޤުރުއާނަކީ މާތްﷲގެ މަޚުލޫޤެއްތޯ ނުވަތަ ނޫންތޯ ކުރެވުނު ސުވާލެވެ.\nމިޙުނާ ފެށިގެންއައީ ޚުރާސާންގެ ބިމުން މައުމޫނުގެ ސިޓީއެއް ބަޣުދާދުގައި ހުރި މައުމޫން އިސްކުޅަ އަމީރަށް އައުމުންނެވެ. އެސިޓީގައިވަނީ ޤާޟީންނާއި ޢިލްމުވެރިން ޖަމާކުރުމަށެވެ. އަދި އެއުރެން ކުރެން ޤުރުއާނާމެދު އެއީ މަޚުލޫޤެއްކަމުގައި ބުނުމަށް އެދުމަށެވެ. އެފަދައިން ނުބުނެއްޖެ މީހަކު މަޤާމުން ވަކިކުރުމަށެވެ. އެއިން އެއްވެސް ބޭފުޅަކީ އެރައުޔައަށް ތަބާވެވަޑައިގަންނަވާ ބޭފުޅުން ތަކެއް ނޫނެވެ. އެހެނަސް އިންސާނީ ބަލިކަށިކަމާއި މަޤާމަށް ލޯބިކުރައްވާ މިންވަރުގެ ސަބަބުން އެގޮތާ އެއްބަސްވެވަޑައިގަތީއެވެ.\nއެއަށްފަހު މީސްތަކުންގެ ތެރޭގައި އެންމެ ބޮޑެތި މުޙައްދިސުންގެ ގޮތުގައި މަޝްހޫރުވެވަޑައިގަތް ބޭފުޅުންނަށް އެރައުޔަ ހުށަހަޅުއްވައިފިއެވެ. އެބޭކަލުން ދެކޮޅު ހައްދަވައިފިއެވެ. އެހިސާބުން މައުމޫން ބާރުގެ ބޭނުންކުރެއްވީކީ ނޫނެވެ. އެހެންނަމަވެސް އެއުރެންގެ ބަލިފައިކަމުގައިވާ ނުކުތާގައި ހިއްޕެވީއެވެ. އެއީ މިޒަމާނުގެ ގިނަ ޢިލްމުވެރިންގެވެސް ބަލިފައެވެ. އެބޭކަލުންގެ ބަސްފުޅުތަކާއި ޢމަލުތަކާ ފުށުއަރާ އެރުމެވެ. ނުޙައްޤުން ހޯއްދެވި ފައިސާއެވެ. ޒާތީ ސިޔަރަތުގައި ޖެހިފައިހުރި ދަމިލައެވެ. މިފަޟީޙަތްތައް ފާޅުކުރައްވާނެކަމަށް އިންޒާރުދެއްވުމުން ބިރުން ގިނަ ބޭކަލުން އެއްބަސްވެވަޑައިގެންފޫއެވެ.\nބާކީ ތިއްބެވީ އެންމެ ހަތަރު ބޭކަލުންނެވެ. އެއިން ބޭކަލެއްގެ ފަސްމަންޒަރު ކިލަނބުވެފައިނެތީތީ އެގޮތުން އިންޒާރު ދެއްވައިގެން ކަމެއް ނުވިއެވެ. ދެން އަދަބު ދެއްވަން ފެއްޓެވީއެވެ. ހަރުކަށި އަދަބުތަކެވެ. އަނިޔާއެވެ. ޖަލުތަކުގައި ދަގަނޑުގެ ހިލަހިލާތަކުން އެބޭފުޅުން ކަސްތޮޅު އެޅުވުނެވެ. އެކި ޒާތްޒާތުގެ ވޭން ދެނެވި ޢަޒާބުތައް ދެވުނެވެ. އެންމެ ފަހުން އެއިގެ ތެރެއިން ދެބޭފުޅުން އެރައުޔައާ އެއްބަސްވެވަޑައިގެންފިއެވެ. ބާކީ ތިއްބެވީ އަޙްމަދު ބިން ޙަންބަލްއާއި މުޙައްމަދުބިން ނޫޙެވެ. އެހިސާބުން މައުމޫން އަމުރުކުރެއްވީ އެދެބޭކަލުން އޭނާގެ އަރިހަށް ޙާޟިރުކުރުމަށެވެ. ޚުރާސާންގެ ބިމަށެވެ. (ޚުރާސާނަކީ އަފްޣާނުގެ ރަށެކެވެ.)\nއެބޭކަލުން ޚުރާސާނަށް ފޯރާވަޑައިގަތުމުގެ ކުރިން މައުމޫނު ނިޔައުވެއްޖެއެވެ. އަދި ދަތުރުގެ މަގުމަތީގައި އުސްތާޛު އިބްނު ނޫޙު މާތްﷲގެ ޙަޟްރަތަށް ދަތުރުކުރައްވައިފިއެވެ. ބާކީ ހުންނެވީ އިމާމް އަޙްމަދު ގިނިކަންޏާއެވެ.\nއިހުގައި ޢިލްމުވެރިންކުރެ ގިނަ ބޭކަލުންނާއި ޢާންމުންގެ ބޮޑު ބައިގަނޑު ހިމެނުނީ މުޙައްދިސުންނާއެކުގައެވެ. އެހެނަސް މައުމޫނު (ވެރިކަން) އަނެއް ލަޝްކަރާ (މުޢުތަޒިލާއިންގެ ލަޝްކަރާ)، ބާރާއި މުދަލާއެކު، ގުޅިވަޑައިގަތުމުން، އޭނާގެ ފަހަތުން އެދުންވެރިކަމުގައި ނުވަތަ ބިރުން ޢިލްމުވެރިންކުރެ ގިނަ ބަޔަކު ދެވަނަ ލަޝްކަރާ ގުޅުނީއެވެ. ސާބިތުކަންމަތީ ބާކީވެވަޑައިގެން ގިނިކަންޏާ ހުންނެވީ އިމާމް އަޙްމަދެވެ. ބޮޑުވެގެންވީ ލަޝްކަރެއްގެ މޫނުމައްޗަކީ އެކަލޭގެފާނު ކަމުގައިވެއްޖެއެވެ. ހަމައެކަނި އެކަލޭގެފާނެވެ. މަސްރަޙުގައި ތެދުވެވަޑައިގެން ހުންނެވިއެވެ. ހުރިހާ އަލިކަމެއް އެކަލޭގެފާނުގެ މައްޗަށް އެޅިގެން ދިޔައެވެ. ހުރިހާ ނަޒަރެއް އެކަލޭގެފާނާ ދިމާލަށް ހުއްޓުނެވެ. އެކަލޭގެފާނާ ދެކޮޅަށް ތެދުވެވަޑައިގަތީ ޚަލީފާއެވެ. އެޚަލީފާގެ އަރިހުގައިވީ ވެރިންނާއި ޚަޒާނާތަކާއި ބާރުވެރިކަމާއެކުގައެވެ. މުޙައްދިސުންގެ ލަޝްކަރަށް ނަޞްރު ލިބުން އެކަލޭގެފާނުގެ ސާބިތުކަމުގެ މައްޗަށް ހުއްޓިއްޖެއެވެ. އެކަލޭގެފާނު ބަލިކޮށްލެވިއްޖެނަމަ، މުޙައްދިސުންގެ ލަޝްކަރު އެކީ ހަލާކުވެ، މުޢުތަޒިލީންނަށް ބާރުވެރިކަން ލިބިދާނެއެވެ.\nޢާންމު ރައްޔިތުން ދަންނައެވެ. އެއުރެން ތިބީ، ކޮންމެ ޒަމާނެއްގައިވެސް ޢާންމުން ތިބޭ ގޮތުގެ މަތީގައެވެ. ހިތްތައްވަނީ ޙައްޤުގެ ޢިލްމުވެރިންނާ އެކީގައެވެ. އެކަމަކު ކަނޑިތައްވަނީ ބާޠިލުގެ އަމީރުންނާއެކުގައެވެ.\nދެންވެރިކަމަށް ވަޑައިގަތީ މުޢުތަޞިމެވެ. އޭނާއަކީ ހަށިގަނޑުން ވަރުގަދަ މީހެކެވެ. ސިންގާއަކާ ބަނޑު މުސާރައަށް ހިއްޕަވައިން ކުރިހޯއްދެވުމީ އުދަގޫކަމެއް ނޫނެވެ. އެކަމަކު ޢިލްމުގައި ބަލިކަށި މީހެކެވެ. އެއްވެސް މީހަކާ ޖަދަލުކޮށް ކުރި ހޯދުމީ އޭނާއަށް ކުރެއްވޭނެކަމެއް ނޫނެވެ. އެކަމަކު އޭނާގެ އަޚު މައުމޫނަށް ނުލާހިކު ލޯބިކުރެއްވިއެވެ. އަދި މައުމޫނަކީ އެންމެ މަތީ މިސާލުކަމުގައި ދެކުނެވެ. މައުމޫނު ހިންގެވި މަގުގައި ހިންގަވަން ފެއްޓެވިއެވެ. އެހެނަސް އެކަމުގައި ހަރުކަށިވިއެވެ. އަދި އިންތައް ފަހަނައަޅައި ހިނގައްޖެއެވެ.\nނޯޓު: މިވާހަކައަކީ ފަޟީލަތުއްޝައިޚު ޢަލިއްޔުންޠަންޠާވީ އޭނާގެ رجال من التاريخ އެފޮތުގައި ލިޔުއްވާފައިވާ ވާހަކައެކެވެ.\nމަޞްދަރު: رجال من التاريخ / މުޖައްލަދު: 1 / ޞަފްޙާ 133-135


ޖުމްލަ އިސްމިއްޔާއަކީ އިސްމަކުން ފެށޭ ޖުމްލައެވެ. ޖުމްލަ އިސްމިއްޔާގައި އެކުލެވިގެންވަނީ މައިގަނޑު2އެއްޗަކުންނެވެ.\nއެއީ:- 1. މުބްތަދާ އާއި 2. ޚަބަރެވެ.\n– މުބްތަދާ މަޢުރިފާ ވެއްޖެ ނަމަ އަންނާނީ ޖުމްލަ ފެށޭ ތަނަށެވެ.\n– މުބްތަދާ ނަކިރާ ވެއްޖެ ނަމަ އަންނާނީ ޚަބަރުގެ ފަހަތަށެވެ.\n– މުބްތަދާ އާއި ޚަބަރު ޖިންސާއި ޢަދަދުގައި އެއްގޮތްވާނެއެވެ.\n– މުބްތަދާގެ ފަހު އަކުރުގެ އިޢުރާބީ ޙާލަތަކީ ރަފްޢެވެ.\n– ޚަބަރުގެ ފަހު އަކުރުގެ އިޢުރާބީ ޙާލަތަކީ ވެސް ރަފްޢެވެ.\nޖުމްލަ އެކުލެވިގެންވާ ގޮތާއި، ފިލި ޖެހުނު ގޮތުގެ ތަފްޞީލު ކިޔައިދިނުން ނުވަތަ އިޢުރާބު ކުރުން:\nهذا މިއީ އިސްމުއިޝާރާއެކެވެ. އަދި މިއީ މަބްނީ ކަލިމައެކެވެ. މި ކަލިމަ މި އޮތީ މުބްތަދާގެ ރަފްޢުގެ މަޙައްލުގައެވެ. بيت މިއީ ޚަބަރެވެ. މި ކަލިމަމި އޮތީ ރަފްޢުގެ ޙާލަތުގައެވެ. އަދި މީގެ ރަފްޢުގެ ޢަލާމާތަކީ ފާޅު އުބުފިއްޔެވެ. هَذَا بَيْتٌ\nمحمَّد މިއީ މުބްތަދާއެވެ. މި ކަލިމަ މި އޮތީ ރަފްޢުގެ ޙާލަތުގައެވެ. އަދި މީގެ ރަފްޢުގެ ޢަލާމާތަކީ ފާޅު އުބުފިއްޔެވެ. مدرّس މިއީ ޚަބަރެވެ. މި ކަލިމަ މި އޮތީ ރަފްޢުގެ ޙާލަތުގައެވެ. އަދި މީގެ ރަފްޢުގެ ޢަލާމާތަކީ ފާޅު އުބުފިއްޔެވެ. مُحَمَّدٌ مُدَرِّسٌ\nޖުމްލަ ފިޢުލިއްޔާގައި ސަމާލުވާން ޖެހޭ ބައެއް ހަމަ:\n– ފިޢުލު ތަބާވާނީ ފާޢިލުގެ ޖިންސަށެވެ. ފާޢިލުގެ ޢަދަދަކަށް ނޫނެވެ.\n– ލާޒިމް ފިޢުލެއް ނަމަ އެ ފިޢުލާ ގުޅޭ ޙަރްފުޖައްރުގެ ފަހަތަށް ނޫނީ ރައްދުވާ ފަރާތް ނުގެނެވޭނެއެވެ.\n– މުތަޢައްދީ ފިޢުލެއް ނަމަ ރައްދުވާ ފަރާތަށް ކިޔާނީ މަފްޢޫލުން ބިހީއެވެ.\n– ފާޢިލު (ކަންކުރާ ފަރާތް ނުވަތަ ފިޢުލު ނިސްބަތްވާ ފަރާތު)ގެ ފަހު އަކުރުގެ އިޢުރާބީ ޙާލަތަކީ ރަފްޢެވެ.\n– މަފްޢޫލުން ބިހީ (ކަން ރައްދުވާ ފަރާތު)ގެ ފަހު އަކުރުގެ އިޢުރާބީ ޙާލަތަކީ ނަޞްބެވެ.\nވަރަށް މުހިއްމު ނުކުތާއެއް:\nޢަރަބި ބަހަކީ އާއްމު އުސޫލުން ބަލާއިރު ފިލި ޖަހައިގެން ލިޔާ ބަހަކަށް ނުވާތީ، ފިލިތައް އެނގުމަކީ އެންމެ މުހިއްމު ކަމެވެ. ވީމާ ކޮންމެ ކަލިމައެއް ކިޔާ އިރު މި4ސުވާލުގެ ޖަވާބު ހޯދަން މަސައްކަތް ކުރާށެވެ. ފަހު އަކުރުގައި ކޮން ފިއްޔެއް؟ އެއީ ކީއްވެ؟ ފަހު އަކުރުގައި ކިތައް ފިލި؟ އެއީ ކީއްވެ؟\nމި ހިސާބުން މިސިލްސިލާގެ ގެނެސްދޭން ހަމަޖެހިފައިވާ މިންވަރު ގެނެސްދީ ނިމުނީއެވެ. ޝައުޤުވެރިކަމާއިއެކު ކިއުއްވީތީ ވަރަށްބޮޑަށް ޝުކުރުދަންނަވަމެވެ.\n1 ޖަނަވަރީ, 2018


MDP in coalition ehbasvun uvaalai hurihaa dhaaira akah...\nއެމްޑީޕީއިން ކޯލިޝަން އެއްބަސްވުން އުވާލައި ހުރިހާ ދާއިރާއަކަށް ކުރިމަތިލާން ނިންމައިފި\n11 މަސް, 1 ހަފްތާ,4ދުވަސް,3ގަޑި, 37 މިނެޓް, 20 ސިކުންތު ކުރިން 428 1 އިދުހާމް ނައީމް\nކުރީގެ ރައީސް މުޙައްމަދު ނަޝީދު. ފޮޓޯ/ އަވަސް އޮންލައިން.\nރައްޔިތުންގެ މަޖިލީހުގެ ހުރިހާ ދާއިރާއަކަށް ކުރިމަތިލުމަށް ސަރުކާރު ހިންގާ މައި ޕާޓީ އެމްޑީޕީއިން ފާސްކޮށްފިއެވެ.\nއެމްޑީޕީއިން އެގޮތަށް ނިންމާފައިވަނީ ކޯލިޝަނުން ރައްޔިތުންގެ މަޖިލީހުގެ ގޮނޑިތަކާއި ކެބިނެޓް ބަހާނެ ގޮތުގެ އެއްބަސްވުމެއް އެކުލަވާލާފައިވަނިކޮށް އެޕާޓީއިން ރޭ ބޭއްވި ޤައުމީ މަޖިލީހުގެ ޖަލްސާގައެވެ.\nއެމްޑީޕީގެ ރައީސް މުޙައްމަދު ނަޝީދު މަޖިލީހުގެ ހުރިހާ ދާއިރާތަކަށް އެމްޑީޕީއިން ކުރިމަތިލާން ހުށަހެޅުއްވުމުން، އެ ޖަލްސާގައި ބައިވެރިވެވަޑައިގެންނެވި 80 މެމްބަރުންގެ ތެރެއިން 79 މެމްބަރުން ވަނީ އެ ނިންމުމަށް ތާޢީދުކޮށް ވޯޓު ދީފައެވެ. ހުރިހާ ދާއިރާއަކަށް ވާދަ ކުރުމަށް ގައުމީ މަޖިލީހުން ފާސްކޮށްފައިވާ އިރު އެ ޕާޓީގެ ގިނަ މެންބަރުން ވަނީ އެކަމަށް ތާއީދު ކުރައްވާ ވާހަކަ ދައްކާފައެވެ.\nއެގޮތުން އެމްޑީޕީއަށް އެންމެ ދާއިރާއަކަށް ވެސް ވާދަ ނުކުރެވުމަކީ އެ ޕާޓީއަށް ތާއީދު ކުރާ އެތައް ބައެއްގެ ހައްގުތަކަށް އަރައިގަތުން ކަމަށާއި ޕާޓީތަކުން އެމްޑީޕީއަށް އެންމެ 35 ދާއިރާ ދޭން ނިންމުމަކީ ބޮޑު ގޯހެއް ކަމަށް އެ ޕާޓީގެ މެމްބަރުން ވަނީ ބުނެފައެވެ.\nއެ މެމްބަރުން ހާމަކުރާގޮތުގައި މިހާރު އެންމެ މުހިންމު ކަމަކީ ކޯލިޝަން ދެމެހެއްޓުމެވެ. އެމްޑީޕީގެ ޗެއާޕާސަން ހަސަން ލަތީފް އާއި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ސޮއި ކުރައްވާފައިވާ އެއްބަސްވުމުގައިވާ ގޮތުން އެމްޑީޕީ އިން މަޖިލިސް އިންތިހާބާއި އެއަށް ފަހު އޮޮންނަ ލޯކަލް ކައުންސިލް އިންތިހާބުގައި ވާދަ ކުރާނީ 35 ދާއިރާއަށެވެ.\nއަދި ޖުމްހޫރީ ޕާޓީއަށް 22 ދާއިރާ ދޭން އެއްބަސްވި އިރު އެމްއާރްއެމްއަށް 20 އަދި އަދާލަތަށް 13 ދާއިރާ ދިނުމަށް ވަނީ އެއްބަސްވެފައެވެ.\nރައްޔިތު މީހާ 02 ޑިސެމްބަރު 2018 - 12:45\nމިނޫހުގަ ކޮމެންޓެއް ކޮށްލާނެ ކުއްޖަކު ވެސް ނުވަނީތަ؟\n59 މިނެޓް ކުރިން 10 0\n1 ގަޑި ކުރިން 79 0\n3 ގަޑި ކުރިން 80 0


ދެވަނަ ކުއާޓަރުގައި އެމްޓީސީސީއަށް 423.3 މިލިއަން ރުފިޔާގެ އާމްދަނީއެއް ދެވަނަ ކުއާޓަރުގައި އެމްޓީސީސީއަށް 423.3 މިލިއަން ރުފިޔާގެ އާމްދަނީއެއް\nދެވަނަ ކުއާޓަރުގައި އެމްޓީސީސީއަށް 423.3 މިލިއަން ރުފިޔާގެ އާމްދަނީއެއް\nއެމްޓީސީސީން ކުރިއަށްގެންދިޔަ މަޝްރޫޢެއްގެ ތެރެއިން. ފޮޓޯ:ޕީއެސްއެމް\nމިއަހަރުގެ ދެވަނަ ކުއާޓަރުގައި އެމްޓީސީސީއަށް 423.3 މިލިއަން ރުފިޔާގެ އާމްދަނީއެއް ލިބިއްޖެއެވެ. މިއީ މިއަހަރުގެ ފުރަތަމަ ކުއާޓަރުގައި އެމްޓީސީސީއަށް އާމްދަނީގެ ގޮތުގައި ލިބުނު އަދަދާއި އަޅާ ބަލާއިރު، 0.07 އިންސައްތަ އިތުރު އަދަދެކެވެ. މި ނިމުނު ދެ ކުއާޓަރުގައިވެސް ސާފު ފައިދާގެ ގޮތުގައި 60 މިލިއަން ރުފިޔާއަށްވުރެ ބޮޑު އަދަދެއް އެކުންފުންޏަށްވަނީ ލިބިފައެވެ.\nއެމްޓީސީސީން އަންނަނީ މިއަހަރުގެ މިހާތަނަށް ރަނގަޅު ފައިދާއެއް ހޯދަމުންނެވެ. އެގޮތުން މިއަހަރުގެ ފުރަތަމަ ކުއާޓަރުގައި ޓެކްސްއަށް ކެނޑުމަށްފަހު ފައިދާގެ ގޮތުގައި 61.7 މިލިއަން ރުފިޔާ އެމްޓީސީސީއަށްވަނީ ލިބިފައެވެ. އެމްޓީސީސީން އާއްމުކޮށްފައިވާ އެކުންފުނީގެ މިއަހަރުގެ ދެވަނަ ކުއާޓަރުގެ މާލީ ހިސާބުތައް ދައްކާގޮތުން އެ ކުއާޓަރުގައި ޓެކްސްއަށް ކެނޑުމަށްފަހު ފައިދާގެ ގޮތުގައި އެމްޓީސީސީއަށް ލިބިފައިވަނީ 63 މިލިއަން ރުފިޔާއެވެ. މި ނަތީޖާއާއެކު ހިއްސާއަކަށް ޖެހުނު ފައިދާވަނީ 7.84 ރުފިޔާއަށް އަރާފައެވެ.\nއެމްޓީސީސީއަށް އާމްދަނީ އިތުރުވެފައިވަނީ ބިންހިއްކުމާއި، ތަރައްޤީގެ މަޝްރޫޢުތައް ހިންގައިގެން ލިބުނު އާމްދަނީ އިތުރުވުމުންނެވެ.\nއަދި މިއަހަރުގެ ދެވަނަ ކުއާޓަރުގައި ކޯވިޑާއި ގުޅިގެން އެޅި ފިޔަވަޅުތަކާއެކު ދަތުރުފަތުރު ކުރުންތައް މަޑު ޖެހުމުން، އެ ދާއިރާއިން އެމްޓީސީސީއަށް ލިބުނު އާމްދަނީވަނީ ދެވަނަ ކުއާޓަރުގައި ދަށްވެފައެވެ. ރައްޔިތުންގެ ކުންފުނި އެމްޓީސީސީއަކީ ރާއްޖޭގެ ތަރައްޤީގައި މުހިންމު ހިއްސާއެއް އަދާކުރާ ކުންފުންޏެކެވެ.\nރާއްޖޭގެ އުތުރާއި ދެކުނުން ތަރައްޤީގެ ބިޔަ މަޝްރޫޢުތަކެއް އެމްޓީސީސީން ހިންގަމުންއަންނައިރު މި ކުންފުނީގެ އެންމެ ބޮޑު އަމާޒަކަށް ވެފައިވަނީ އަސާސީ ޚިދުމަތްތައް ވީހާވެސް އަވަސްކަމާއިއެކު ރައްޔިތުންނަށް ފޯރުކޮށްދިނުމެވެ. މަގުހެދުމާއި، ބިންހިއްކުމާއި، ބަނދަރުހެދުން، ދަތުރުފަތުރުގެ ޚިދުމަތާއި، އެއަރޕޯޓުހެދުމުގެ މަސައްކަތްތަކަކީ އެމްޓީސީސީން ކުރަމުން އަންނަ މަސައްކަތްތަކެވެ.


India Adhi Bangladesh In Lockdown Ge Mudhahthu Ithuru Kurumah Nihmmaifi | Hathaavees\nއިންޑިޔާ އަދި ބަންގްލަދޭޝް އިން ލޮކްޑައުންގެ މުއްދަތު އިތުރު ކުރުމަށް ނިންމައިފި\nއޭޕްރީލް 11, 2020 ހަތާވީސް އޮންލައިން\nއިންޑިޔާގެ ބޮޑުވަޒީރު ނަރެންދުރަ މޯދީ --\nއިންޑިޔާއާއި ބަންގްލަދޭޝް އިން ލޮކްޑައުންގެ މުއްދަތު އިތުރުކުރަން ނިންމައިފިއެވެ.\nއިންޑިޔާގެ ލޮކްޑައުންގެ މުއްދަތު އިތުރުކުރަން ނިންމީ އެގައުމުގެ ބޮޑުވަޒީރު ނަރެންދްރަ މޯދީއާއި އެގައުމުގެ ޗީފު މިނިސްޓަރުން ވީޑިއޯ މެދުވެރިކޮށް ބޭއްވި ބައްދަލުވުމެއްގައެވެ. ނަމަވެސް ލޮކްޑައުންގެ މުއްދަތު އިތުރުކުރިކަން އިންޑިޔާގެ ސަރުކާރުން ރަސްމީކޮށް އިޢުލާންކޮށްފައެއް ނުވެއެވެ. އިންޑިޔާގައި އެންމެ ފުރަތަމަ އިޢުލާންކުރި 21 ދުވަހުގެ ލޮކްޑައުންގެ މުއްދަތު މިމަހުގެ 14ވަނަ ދުވަހަށް ހަމަވާނެއެވެ.\nބައްދަލުވުމަށްފަހު ނޫސްވެރިންނާ ވާހަކަދައްކަވަމުން ދިއްލީގެ ޗީފު މިނިސްޓަރު އަރުވިންދު ކެޖްރިވާލް ވިދާޅުވީ އިންޑިޔާގެ ލޮކްޑައުންގެ މުއްދަތު އިތުރުނުކޮށްފިނަމަ ކޮވިޑް19އާ ދެކޮޅަށް ފާއިތުވި ދުވަސްތަކުގައި ހޯދުނު ކުރިއެރުންތައް ގެއްލޭނެކަމަށެވެ. އަދި އެ މުއްދަތު އިތުރުކުރުން މުހިންމުކަމަށް އިންޑިޔާގެ އެހެން ޗީފު މިނިސްޓަރުންވެސް ޤަބޫލުކުރައްވާކަމަށް ކެޖްރިވާލް ވިދާޅުވިއެވެ. ނަމަވެސް އެކަމާގުޅޭ އިތުރު ތަފްޞީލެއް އޭނާ ނުދެއްވައެވެ.\nމީގެ އިތުރުން ބަންގްލަދޭޝްގެ ލޮކްޑައުންގެ މުއްދަތު 11 ދުވަހަށް އިތުރުކުރުމަށް އެޤައުމުންވަނީ ނިންމާފައެވެ. އެޤައުމުގެ ލޮކްޑައުންގެ މުއްދަތު އިތުރުކޮށްފައިވަނީ މިމަހުގެ 25ވަނަ ދުވަހުގެ ނިޔަލަށެވެ. ފުރަބަންދުގެ މުއްދަތުގައި ބަންގްލަދޭޝްގެ ސިފައިންދަނީ އެޤައުމުގެ ހުރިހާ ސަރަޙައްދެއްގައި ފޯރިމަރަމުންނެވެ.\nPrevious ކޮވިޑް19 އާ ގުޅިގެން އަޅާފައިވާ ފިޔަވަޅުތަކުގެ ސަބަބުން ހައްގުތައް ގެއްލިގެންދާ ކަމުގެ ޝަކުވާ\nNext ކޮވިޑް19 އަށް ފަރުވާ ދިނުމަށް ބޭނުންކުރާ ބޭސް ރާއްޖެއަށް ފޯރުކޮށްދޭތީ ޝުކުރު އަދާކޮށްފި


Raajje aai Lanka aa dhemedhu4ebbasvumehga soikoffi\nމިއަދު ވެވުނު އެއްބަސްވުންތައް ބަދަލުކުރެއްވުމުގެ ތެރެއިން-- ފޮޓޯ: ރައީސް އޮފީސް\nރާއްޖެ އާއި ލަންކާއާ ދެމެދު ހަތަރު އެއްބަސްވުމެއްގައި ސޮއިކޮށްފި\nސްރީލަންކާގެ ބޮޑުވަޒީރު ރަނިލް ވިކްރަމަސިންހަ ރާއްޖެއަށް ކުރައްވަމުންދާ ރަސްމީ ދަތުރުފުޅުގައި ދެގައުމުގެ މެދުގައި ހަތަރު އެއްބަސްވުމެއްގައި ސޮއިކޮށްފި އެވެ.\nރައީސް އޮފީހުގައި މިއަދު ހެނދުނު އޮތް ރަސްމިއްޔާތުގައި ސޮއިކޮށްފައި ވަނީ ވިސާ އާއި މަތީ ތައުލީމާއި އިޖުތިމާއީ ރައްކާތެރިކަމާއި ޒުވާނުންނާ ގުޅޭ އެއްބަސްވުންތަކެއްގަ އެވެ.\nލަންކާގައި އުޅޭ ދިވެހިންގެ ވިސާއާ ގުޅޭ ގޮތުން ސޮއިކުރެވުނު "އެގްރީމަންޓް އޮން ފެސިލިޓޭޝަން އޮފް ވިސާ އެރޭންޖްމެންޓްސް" ގެ ދަށުން ލަންކާއަށް ދަތުރުވެރިއެއްގެ ގޮތުގައި ޒިޔާރަތް ކުރާ ދިވެހީންނަށް 90 ދުވަހުގެ އޮން އެރައިވަލް ވިސާ، ހިލޭ ހަމަޖެހިގެންދާނެ އެވެ. މިއަދު ސޮއި ކުރެވުނު އެއްބަސްވުމަކީ 2008 ވަނަ އަހަރު ދެގައުމުގެ މެދުގައި ވެވިފައިވާ ވިސާއާ ބެހޭ އެއްބަސްވުމަށް ގެނެވުނު އިސްލާހެކެވެ.\nމި އެއްބަސްވުމުގެ ދަށުން ލަންކާގައި ތައުލީމު ހާސިލުކުރަމުންދާ ދިވެހި ދަރިވަރުންނާއި އެދަރިވަރުންގެ ބެލެނިވެރިންނަށް ލުއި ފަސޭހަތަކެއް ލިބިގެންދާނެ އެވެ. އަދި ދެގައުމުގައި ވިޔަފާރިކުރަން ބޭނުންވާ ފަރާތްތަކަށް މަލްޓިޕްލް އެންޓްރީ ބިޒްނަސް ވިސާ ހަމަޖެހިގެންދާނެ އެވެ.\nމަތީ ތައުލީމާ ބެހޭ ގޮތުން ސޮއިކުރެވުނީ "އެމްއޯޔޫ އޮން ހަޔަ އެޑިއުކޭޝަން" އެއްބަސްވުމުގައެވެ. މިއެއްބަސްވުމުގެ ދަށުން ދެގައުމުގެ ދަރިވަރުންނަށް ތައުލީމީ ފުރުސަތުތައް ފަހިކޮށްދޭންޖެހޭނެ އެވެ.\nއިޖްތިމާއީ ރައްކާތެރިކަމުގެ ދާއިރާއިން ދެގައުމުގެ މެދުގައި އެއްބާރުލުން ދިނުމަށް ވަނީ "އެމްއޯޔޫ އޮން ސޯޝަލް ޕްރޮޓެކްޝަން" ގައި ސޮއިކޮށްފަ އެވެ. މި އެއްބަސްވުމުގެ ދަށުން ކުޑަކުދިންނާއި، ދުވަސްވީ މީހުންގެ އިތުރުން، ނުކުޅެދުންތެރިކަން ހުންނަ ފަރާތްތަކަށް އެހީތެރިކަން ފޯރުކޮށްދިނުމަށް އެއްބަސްވި އެވެ.\n"އެމްއޯޔޫ ފޯ ވޮކޭޝަނަލް ޓްރެއިނިން އެންޑް ޔޫތް ޑިވެލޮޕްމަންޓް" ގެ ނަމުގައި މިއަދު ބަދަލު ކުރެވުނު އެއްބަސްވުމަކީ ޒުވާނުންނަށް އަމާޒުކޮށްގެން ވެވުނު އެއްބަސްވުމެކެވެ. އެ އެއްބަސްވުމުގައިވާ ގޮތުން މައުލޫމާތު ބަދަލުކުރުމާއި، ގުޅިގެން މަސައްކަތް ކުރުމާއި، އިސްނެގުމާއި ހިންގުމުގެ ހުނަރު ތަރައްގީ ކުރުމަށް ތަމްރީން ޕްރޮގްރާމްތަކެއް ހިންގޭނެ އެވެ.\nއޭގެ ތެރޭގައި ފަންނީ އަދި ވޮކޭޝަނަލް ތަމްރީންތައް ހިމެނެ އެވެ. މި އެއްބަސްވުމުގެ ދަށުން ދެގައުމުގެ ދެމެދުގައި ތާރީހާއި ސަގާފަތް ދިރުވާ އާލާކުރުމާ، ބަހާއި އާދަކާދައިގެ ތެރެއިން އިލްމީ ދިރާސާތައް ހެދުންވެސް ހިމެނެއެވެ.\nލަންކާގެ ބޮޑު ވަޒީރު ރަނިލް ރާއްޖެ ވަޑައިގަތުމާއެކު ރާއްޖޭގެ ސަރުކާރުން ވަނީ އެމަނިކުފާނަށް ހޫނު މަރުހަބާއެއް ދަންނަވައިފައެވެ. ފޮރިން މިނިސްޓަރު އަބްދުﷲ ޝާހިދު ވަނީ ރަނިލްއަށް ވެލާނާ އިންޓަނޭޝަނަލް އެއާޕޯޓުން މަރުހަބާ ދަންނަވައިފައެވެ.\nއަދި އެމަނިކުފާނު މާލެ ވަޑައިގަތުމުން ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވަނީ ޖުމްހޫރީ މައިދާނުން އެމަނުކުފާނަށް މަރުހަބާ ދަންނަވައިފައެވެ. އެއަށްފަހު ދެބޭފުޅުން ވަނީ ރައީސް އޮފީހަށް ވަޑައިގެންފައެވެ. ރަނިލް ވަނީ ރައީސް އޮފީހުގެ މެހެމާނުން ސޮއި ކުރައްވާ ފޮތުގައި ސޮއި ކުރައްވައިފައެވެ.\nރަނިލް ރާއްޖެއަށް ކުރައްވާ ތިން ދުވަހުގެ ދަތުރުފުޅުގައި މާދަމާ ރައްޔިތުންގެ މަޖިލީހުގައި ތަގުރީރު ކުރައްވާނެއެވެ. އަދި މާދަމާއިން ބުރާސްފަތި ދުވަހަށް ކުރިއަށްދާ އިންޑިއަން އޯޝަން ކޮންފަރެންސްގައި ބައިވެރިވެ އެ ކޮންފަރެންސް ޗެއާ ކުރައްވާނެ އެވެ.\nޒުވާނުން ވިސާ ތައުލީމް ލަންކާ-ރާއްޖެ\nކީއްވެގެން އިންޑިޔާއިން ތިހާ ފަސޭހަ ކޮށް ހަމަޖައްސައި ނުދިނީ


ކުރެންދޫ ރައްޔިތުން ވެސް ކިނބޫ ފެނޭތޯ ފާރަޔަށް!\nމުހައްމަދު ޝާން އަބްދުﷲ 08 ފެބްރުއަރީ 2015\nޅ. ކުރެންދޫ ކާރީ އޮންނަ ފަޅު ރަށެއް ކަމަށްވާ "ޅޮހި" ކިޔާރަށަކަށް ދަތުރު ދިޔަ ކުރެންދޫ ބަޔަކަށް 10 ވަރަކަށް ފޫޓުގެ ކިނބުލެއް ފެނުމާ ގުޅިގެން ކުރެންދޫ ރައްޔިތުން އެކަމަށް ސަމާލުވާން އެރަށު ކައުންސިލް އި...\nއިތުރު ދެ ކިނބޫ ފެނިއްޖެ، ދެ ރަށުގެ ރައްޔިތުން ފާރައަށް!\nފަޒީނާ އަހުމަދު 07 ފެބްރުއަރީ 2015\nޅ. ކުރެންދު އާއި ށ. ކަނބާލި ފަރު ކައިރިން ދެ ކިނބޫ ފެނިގެން، އެ ދޭތި ހިފުމަށް ފުލުހުންނާއި ސިފައިންގެ އިތުރުން އެ ދެ ސަރަހައްދުގެ ބައެއް ރައްޔިތުން ފާރަލަމުން އެބަދެ އެވެ. ކުރެންދޫ ކައުންސިލްގެ މެމްބަ...\nމާއިލް ހޯދަން، ޅައިމަގާއި ފުނަދޫ ރައްޔިތުން ނުކުމެއްޖެ\nއަހުމަދު ސާއިލް އަލީ 05 ފެބްރުއަރީ 2015\nށ. ފިރުނބައިދޫން ގެއްލިގެން ހޯދަމުން އަންނަ އަބްދުﷲ މާއިލް ހޯދުމަށް އެއަތޮޅު ޅައިމަގާއި ފުނަދޫ ރައްޔިތުންނާއި ސިފައިންނާއި ފުލުހުން ގުޅިގެން މަސައްކަތް ފަށައިފި އެވެ. ޅައިމަގު ކައުންސިލްގެ ރައީސް އަބ...\nމާއީލް ހޯދަން ފުނަދުއާއި ޅައިމަގު ރައްޔިތުން ނިކުމެއްޖެ\nAuthor on Twitter 05 ފެބްރުއަރީ 2015\nމިދިޔަ މަހުގެ 27 ވަނަ ދުވަހުން ފެށިގެން ގެއްލިގެން ހޯދަމުން އަންނަ ދ. ކުޑަހުވަދޫ، ހިރިނާދޫ، ޢަބްދުﷲ މާޢީލް (24އ) ހޯދަން ފުލުހުންނާއި ސިފައިންނާއެކު ށ.ފުނަދުއާއި އެއަތޮޅު ޅައިމަގު ރައްޔިތުން ނިކުމެއްޖެ...\nސޮފޫރާ އަލީ 05 ފެބްރުއަރީ 2015\nރައްޔިތުން ނިކުމެ ޕީޖީއަށް ޖަވާބު ދިނުން!\n05 ފެބްރުއަރީ 2015\nދިވެހިރާއްޖޭގެ ޕްރޮސެކިއުޓަ ޖެނެރަލް މުހުތާޒު މުހުސިން ސިޔާސީ ވެއްޖެ ކަމަށް އާބާދީގެ 70 އިންސައްތައަށް ވުރެ ގިނަ މީހުންގެ ތާއީދު ހޯދާފައިވާ ޖުމްހޫރީ ޕާޓީއާއި އެމްޑީޕީން މިއަދު ވަނީ ބުނެފަ އެވެ. އެ ދެ...\nމިލަދޫ ރައްޔިތުން ކިނބޫ ފެނޭތޯ ފާރަޔަށް!\n04 ފެބްރުއަރީ 2015\nނ. މިލަދޫ ފަޅުތެރެއިން ކިނބުލެއް ފެނުމާ ގުޅިގެން ރައްޔިތުން އެކަމަށް ސަމާލުވުމަށް މިލަދޫ ކައުންސިލް އިދާރާއިން އެރަށު ރައްޔިތުންނަށް އިލްތިމާސްކޮށްފި އެވެ. މިލަދޫ ކައުންސިލުން ބުނާ ގޮތުގައި އެރަށު ފ...\nމ. މަޑުއްވަރިއަށް އުދަ އަރާތީ ރައްޔިތުން ކުއްލި ހާލަތުގައި\nފާތިމަތު ސައީދު 03 ފެބްރުއަރީ 2015\nމ. މަޑުއްވަރި އަށް ރޭ ދަންވަރުން ފެށިގެން އުދަ އަރަމުންދާތީ ރައްޔިތުން ކުއްލި ހާލަތަށް ރުޖޫއަވެއްޖެ އެވެ. މަޑުއްވަރީ ކައުންސިލުގެ ރައީސް އިބްރާހިމް ރަމީޒު ހަސަން މިއަދު ސަން އަށް ވިދާޅުވީ ރޭ ދަންވަރ...\nއަލީ ޔާމިން6މިނެޓު ކުރިން


ލ. ގަމުގައި އެމްޑީޕީގެ “ބާރަށް ކުރިއަށް” ކެމްޕެއިން ހަރަކާތް ވަރަށް ފޯރީގައި ކުރިއަށް – Maldivian Democratic Party\n21 ސެޕްޓެމްބަރު 2013\nލ. ގަމުގައި އެމްޑީޕީގެ “ބާރަށް ކުރިއަށް” ކެމްޕެއިން ހަރަކާތް ވަރަށް ފޯރީގައި ކުރިއަށް\nލ. ގަމުގައި ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ހާއްސަ ހަރަކާތްތަކެއް ދެވަނަ ބުރުގައި ޕާޓީގެ ކެނޑިޑޭޓު ރައީސް މުޙައްމަދު ނަޝީދަށް ތާއީދު އިތުރުކުރުމުގެ ގޮތުން ފެށިގެން ކުރިއަށް އެބަދެއެވެ.\nބުދަ ދުވަހު (18 ސެޕްޓެމްބަރ 2013) ފެށުނު މިކެމްޕެއިން ޙަރަކާތްތަކުގައި އެދުވަހު ގަމު ތުނޑީ އަވަށުގައި ދޮރުން ދޮރަށް ހިނގާފައިވެއެވެ. އަދި ޖެހިގެން އައި ދެދުވަހު ގަމުގައި އަލަށް އާބާދުވީ ސަރަހައްދާއި، މަތިމަރަދޫ އަވަށުގައި ދޮރުން ދޮރަށް ހިނގައި އެމްޑީޕީގެ މެނިފެސްޓޯއާއި ބެހޭ މައުލޫމާތު ރައްޔިތުންނާއި ހިއްސާކޮށް، ސިޔާސަތުތަކަށް ހޭލުންތެރިކުރުވުމުގެ މަސައްކަތްކޮށްފައިވެއެވެ.\nމިއަދު (21 ސެޕްޓެމްބަރ 2013) ވަނީ މުކުރިމަގު އަވަށުގައި ހަރަކާތްތައް ބާއްވަވައިފައެވެ. ކެމްޕެއިންގައި ހަރަކާތްތެރިވަމުން އަންނަ ގަމު ދާއިރާ ރައީސް ރަގީބް އަލީ ވިދާޅުވެފައިވަނީ ފުރަތަމަ ބުރުގައި ލިބުނު %42.4 ވޯޓްއިން %50 އަށްވުރެ މައްޗަށް މިފަހަރުގެ ކެމްޕެއިން އާއިއެކު ޖެހިގެންދާނޭކަމަށެވެ.\nދެވަނަ ބުރުގެ ކެމްޕެއިންގައި އެމްޑީޕީއަށް މެންބަރުން އިތުރުކޮށް ކުރިން ވޯޓު ނުދޭ މީހުންގެ ވޯޓު ކަށަވަރުކުރުމުގެ މަސައްކަތްކުރަމުން އަންނަކަމަށް ގަމުގައި ހަރަކާތްތެރިވާ ކެމްޕެއިން ޓީމްއިން މައުލޫމާތު ދެއްވިއެވެ. މިގޮތުން ޖުމްހޫރީ ޕާޓީގެ ކެނޑިޑޭޓު ޤާސިމް އިބްރާޙިމްއަށް ވޯޓު ދެއްވި ގިނަ އަދަދެއްގެ ބޭފުޅުން އެމްޑީޕީއާއި ގުޅި، ޖަގަހަތައް ހަދާ ކެމްޕެއިން ހަރަކާތްތަކުގައި ބައިވެރިވަމުން އަންނަކަން ފާހަގަކޮށްލެވެއެވެ. އަދި ދެވަނަ ބުރުގައި ރައީސް ނަޝީދަށް ވޯޓު ދޭން ބުނާ ގިނަމީހުން ވޯޓު ލާ ދުވަހު އެމްޑީޕީގެ މެންބަރުންނާއެކު ވޯޓުލާން ދިއުމަށްވެސްވަނީ ނިންމާފައެވެ.\nކެމްޕެއިން ހަރަކާތްތަކުގެ އިތުރުން ކުރިއަށް އޮތް4ދުވަހު މެނިފެސްޓޯގެ މައުލޫމާތު އޮޅުންފިލުވައި ދިނުމާއި ވޯޓުލާ ދުވަހު ކަންތައްތައް ކުރަންވީ ގޮތުގެ މައުލޫމާތު ދިނުމަށް ހާއްސަ ބައްދަލުވުންތަކެއް ބޭއްވުމަށްވެސްވަނީ ނިންމާފައެވެ.


އުރީދޫ އަތޮޅު ދުވުން މި އަހަރު ވެސް ބާއްވަނީ\nއުރީދޫން ބާއްވާ ވާޗުއަލު ދުވުން “އުރީދޫ އަތޮޅު ދުވުން” މި އަހަރު ވެސް ބާއްވަން ނިންމައިފި އެވެ.\nރާއްޖޭގައި ބޭއްވި އެންމެ ފުރަތަމަ އޮންލައިން “އުރީދޫ އަތޮޅު ދުވުން ބޭއްވީ މިދިޔަ އަހަރު އެކުންފުނީގެ އަހަރީ ދުވަސް ފާހަގަ ކުރުމުގެ ގޮތުންނެވެ. އެ ދުވުން ބޭއްވީ ރާއްޖެ އާއި ރާއްޖެއިން ބޭރުގެ އެކި ހިސާބުތަކުން ފަސްހާހައްވެރެ ގިނަ ބައިވެރިންނާއެކުއެވެ.\nއުރީދޫން ބުނި ގޮތުގައި މި އަހަރު އެކުންފުނީގެ 16ވަނަ އަހަރީ ދުވަހުގެ މުނާސަބަތާއި ގުޅިގެން ކުރިއަށް ގެންދާ ހާއްސް ހަރަކާތްތަކުގެ ތެރޭގައި އިތުރު ފުރިހަމަކަމާއެކު މި ވާޗުއަލް ރަން ބާއްވަން ހަމަޖެހިފައިވަނީ މިރަން އަށް ލިބިފައިވާ ބޮޑު ތަރުހީބާއެކު ދުރުގައި ތިއްބެވި ކަސްޓަމަރުންނަށް ވެސް ބައިވެރިވެވޭނެ އިވެންޓެއް ކަމުގައިވުމާއިއެކު އެވެ.\nމިއަހަރުގެ ރަންގައި5ކިލޯމީޓަރުގެ އިތުރުން، އަލަށް ތައާރަފް ކުރެވުނު 10 ކިލޯމީޓަރުގެ ކެޓެގަރީއަށް ރެޖިސްޓާވުމުގެ ފުރުސަތުވެސް ވަނީ މިހާރު ހުޅުވާލާފަ އެވެ.\nއުރީދޫން ބުނިގޮތުގައި މި ދުވުމަކީ، އެކަނިވިޔަސް އަދި އާއިލާއާއި ރައްޓެހިންނާއެކުގައިވެސް، ގައިދުރުކަމާއިއެކު ބައިވެރިވެ މަޖާ ވަގުތުކޮޅެއް ހޭދަކޮށްލެވޭނެ އިވެންޓެކެވެ.5އަހަރުން މަތީގެ ހުރިހާ ފަރާތްތަކަށްވެސް ބައިވެރިވެވޭ މި ދުވުމުގައި ބައިވެރިވާ ފަރާތްތަށް، 1 އޯގަސްޓް އާއި7އޯގަސްޓް އާއި ދެމެދުގެ ކޮންމެ ވަގުތެއްގައިވެސް މުޅިއަކު 15 ކިލޯމީޓަރު ފުރިހަމަކުރަންޖެހެއެވެ.\nފަސް އަހަރުން މަތީގެ ކޮންމެ މީހަކަށް ވެސް ބައިވެރިވެވޭ މި ދުވުމުގައި ބައިވެރިވާން ބޭނުންވާ މީހުން، މި މަހުގެ 27 ގެ ހަވީރު ހައެއްގެ ކުރިން http://ore.do/regstr މެދުވެރިކޮށް ރަޖިސްޓަރީވާން ޖެހެ އެވެ.\nއުރީދޫގެ ޗީފް ކޮމާޝަލް އޮފިސަރު، ހުސެން ނިޔާޒް ވިދާޅުވީ އަތޮޅު ރަންގެ މައިގަނޑު މަޤްސަދަކީ ކުޅިވަރު މެދުވެރިކޮށް އެކުވެރިކަމާއި އެއްބައިވަންތަކަމުގެ ރޫހު ދައްކައިދިނުން ކަމަށެވެ.\n“އަތޮޅު ދުވުން އަޅުގަނޑުމެން ފުރަތަމަ ބާއްވާފައިވަނީ އުރީދޫގެ އަހަރީދުވަހާ ގުޅިގެން މިދިޔަ އަހަރު. ވާޗުއަލް ރަންއެއްގޮތުގައި މި ރަން އަޅުގަނޑުމެން ފަރުމާކޮށްފައިމިވަނީ ޕެންޑެމިކްއާއެކު އެންމެން އެއްތަންވެގެން އުޅެވެން ނެތުމުގެ ސަބަބުން. އެހެންކަމުން މި އަހަރު އުރީދޫގެ 16 ވަނަ އަހަރީ ދުވަހާ ގުޅިގެން މި ފުރުސަތު އަޅުގަނޑުމެން މި ހުޅުވާލަނީ އަޅުގަނޑުމެންގެ ކަސްޓަމަރުންނާއެކު އުފާވެރި ވަގުތުކޮޅެއް ހޭދަކޮށްލުމުގެ އުއްމީދުގައި.” ހުސެން ނިޔާޒް ވިދާޅުވިއެވެ.\nމި ރަންގެ ރެޖިސްޓްރޭޝަން ފުރިހަމަ ކުރުމުން ޑިޖިޓަލް ބިބް އަދި ކޮންފަރމޭޝަން މެސެޖެއް ލިބިވަޑައިގަންނަވާނެއެވެ.\nރެޖިސްޓަކުރައްވާފައިވާ ދުވުންތެރިން، އެބޭފުޅެއްގެ ދުވުން ސްޓްރާވާ އެޕް، ގާމިން ކަނެކްޓް، ރަންޓާސްޓިކް، ނައިކް ރަން ކްލަބް ނުވަތަ ރަންކީޕަރ އެޕްލިކޭޝަން މެދުވެރިކޮށް ޓްރެކްކޮށް، ނިންމާފައިވާ ރަން ރޫޓްގެ ސްކީންޝޮޓް، ކޮންފަރމޭޝަން މެސެޖާއިއެކު ލިބުނު ލިންކަށް އަޕްލޯޑް ކުރުމުން ޑިޖިޓަލް މެޑަލެއް ލިބިވަޑައިގަންނަވާނެއެވެ. ފިސިކަލް މެޑަލް ބޭނުންވާ ފަރާތްތަކަށް ކުޑަ އަގަކާއެކު މޫލީ މެދުވެރިކޮށް އަޕްގްރޭޑްކޮށްލުމުން ރާއްޖޭގެ ކޮންމެ ހިސާބެއްގައި ހުރިނަމަވެސް ހިލޭ ޑެލިވަރ ކޮށްދޭނެއެވެ.


Mohamed Shafiu: 10/1/13 - 11/1/13\nPosted by Mohamed Shafiu at 9:41 PM0comments\nPosted by Mohamed Shafiu at 9:34 PM0comments\nއިސްލާމީ ތަރުބިއްޔަތަކީ ދެދުނިޔޭގެ އުފާވެރިކަމަށް މަގުދައްކާ ތަރުބަވީ ނިޒާމެކެވެ. އެ ނިޒާމަކީ ﷲ ތަޢާލާގެ ފަރާތުން ވާ ނިޒާމެކެވެ. އަހަރެމެން ދެނެގަންނަންވީ ކަމަކީ ހުރިހާ އިންސާނުން ތަރުބިއްޔަތު ކުރައްވާ ފަރާތަކީ ﷲ ތަޢާލާކަމެވެ. ﷲ ތަޢާލާގެ ތަރުބިއްޔަތު އެއިލާހުގެ އަޅުތަކުންގެ މައްޗަށް ވާގޮތުގައި ދެ ބަޔަކަށް ބެހިގެންވެއެވެ.\nPosted by Mohamed Shafiu at 11:45 PM0comments\nLabels: މުޙައްމަދު ޝާފިޢު ބިން ޢަބްދުލްޣަފޫރު, ތަރުބިއްޔަތު, ތަރުބިއްޔަތުގެ މާނަ\nޠާހިރު އެއްޗަކާ އެކުވެފައިވާ ފެން\nފެން ޠާހިރު އެއްޗަކާ، މިސާލަކަށް ގަސްގަހާގެހީގެ ފަތް ނުވަތަ ސައިބޯނި ނުވަތަ އުޝްނާނު (އުޝްނާނަކީ އަތް އަދި ފޭރާން ދޮވުމަށްޓަކައި އޭގެ ފަތް ބޭނުންކުރާ ގަހެކެވެ) ނުވަތަ ކުންނާރުފަތް ނުވަތަ އެނޫންވެސް ޠާހިރު އެއްޗަކާ، އެކުވެއްޖެނަމަ އަދި އެ އެކުވި އެކުވުން އޭގައި ހުރި ފެނުގެ މައްޗަށް ގަދަވެނުގެންފި ނަމަ، އެއީ ޠަހޫރު ފެނެކެވެ. ޙަދަޘް އެރިގަތުމަށާއި ނަޖިސް ފިލުވާލުމުގައިވެސް އެފެން ބޭނުންކުރުމަކީ ހުއްދަކަމެކެވެ.\nPosted by Mohamed Shafiu at 3:01 PM0comments\nLabels: މުޙައްމަދު ޝާފިޢު ބިން ޢަބްދުލްޣަފޫރު, ފިޤްހު, ފެން, ޠަހާރަތު, ޠަހޫރު ފެން\nPosted by Mohamed Shafiu at 2:58 PM0comments\nLabels: އުޚްތުން, މުޙައްމަދު ޝާފިޢު ބިން ޢަބްދުލްޣަފޫރު, ތަރުބިއްޔަތު, ތަރުބިއްޔަތުގެ މާނަ\nPosted by Mohamed Shafiu at 1:11 PM0comments\nPosted by Mohamed Shafiu at 11:59 PM0comments\nނަޖިހާ އެކުވެފައިވާ ފެން\nފެން ނަޖިހާ އެކުވެ އޭގެ ވަސް ނުވަތަ ރަހަ ނުވަތަ ކުލަ މި ތިނެތީގެ ތެރެއިން އެކަތި ނަމަވެސް ބަދަލުވެއްޖެނަމަ ޢިލްމުވެރިން އިޖުމާޢުވެފައިވާ ގޮތުގައި އެއީ ނަޖިސްފެނެވެ. އަދި އެފެން ބޭނުންކުރުން ހުއްދަވެގެން ނުވެއެވެ. އެފެނުން ޙަދަޘް އެރިނުގަނެވޭނެއެވެ. އަދި ނަޖިސްވެސް ފިލުވާ ނުލެވޭނެއެވެ. އެއީ ގިނަ ފެން ކަމުގައިވިޔަސް ނުވަތަ މަދުފެންކަމުގައިވިޔަސް މެއެވެ.\nPosted by Mohamed Shafiu at 12:07 AM0comments\nLabels: ނަޖިސްފެން, މުޙައްމަދު ޝާފިޢު ބިން ޢަބްދުލްޣަފޫރު, ފިޤްހު, ފެން, ޠަހާރަތު\nޠަހާރަތު ޙާޞިލުކުރެވޭ ފެން\nއެއްޗެއް ޠާހިރު ކުރުމަށްޓަކައި ނުވަތަ ޠާހިރުކަން ލިބިގަތުމަށްޓަކައި ޠާހިރުކުރާނެ އެއްޗަކަށް ބޭނުންވެއެވެ. އޭގެން ނަޖިސް ފިލުވާލައި އަދި ޙަދަޘް އެރިގަތުމަށެވެ. އެއީ ފެނެވެ. ފެނުގެ ތެރެއިން ޠަހާރަތު ޙާޞިލުކުރެވެނީ ޠަހޫރު ފެނުންނެވެ. އެއީ އޭގެ ޒާތުގައި ޠާހިރުފެނެވެ. އަދި އެހެނިހެން ތަކެތި ޠާހިރުކުރާ ފެނެވެ. އެއީ އެ ފެން އުފެއްދެވި ގޮތަށް ހުރި ނުވަތަ އޭގެ އަޞްލަށް ބަދަލު ނާންނަ ފެނެވެ. އެއީ ވާރޭފެން، ގަނޑުފެން އަދި ސްނޯ ފަދަ އުޑުން ވެހޭ ފެންކަމުގައިވިޔަސް އަދި ކޯރާއި އާރާއި ވަޅާއި ކަނޑުގެ ފެންފަދަ ބިމުން ނުކުންނަ ފެންކަމުގައިވިޔަސް މެއެވެ.\nPosted by Mohamed Shafiu at 12:04 AM0comments\nLabels: މުޙައްމަދު ޝާފިޢު ބިން ޢަބްދުލްޣަފޫރު, ފިޤްހު, ފެން, ޠަހާރަތު\nPosted by Mohamed Shafiu at 11:44 PM0comments


10 Aharu therey varikaeiveni enme madhu aharakah 2020, thafaathakee Covid geybandhu baa? - One Online\n29 މެއި 2021، މާލެ: ފެމިލީ ކޯޓު -- ވަން ފޮޓޯ: އަހުމަދު އައިހަމް\n10 އަހަރު ތެރޭ ވަރިކައިވެނި އެންމެ މަދު އަހަރަކަށް 2020 ، ތަފާތަކީ ކޮވިޑު ގޭބަންދު ބާ؟\nވޭތުވެދިޔަ 10 އަހަރުތެރޭގައި އެންމެ މަދުން ވަރިކޮށް، ކައިވެނި ކޮށްފައިވަނީ 2020 ގައިކަން ތަފާސް ހިސާބުތަކުން ދައްކައިފިއެވެ.\nގައުމީ ތަފާސް ހިސާބުތައް ބަލަހައްޓާ ވުޒާރާ ނޭޝަނަަލް ބިއުރޯ އޮފް ސްޓެޓިސްޓިކްސް އިން ނެރުނު މިދިޔަ އަހަރުގެ ތަފާސް ހިސާބު އަތް މަތީ ފޮތުގައިވާ ގޮތުން ވޭތުވެދިޔަ 10 އަހަރު ތެރޭގައި ރާއްޖޭގައި 54،891 ކައިވެނިކޮށްފައިވެއެވެ. އަދި ހަމަ އެ މުއްދަތުގެ ތެރޭގައި 35،120 ވަރި ކޮށްފައިވެއެވެ.\nތަފާސް ހިސާބުތަކުން ދައްކާ ގޮތުން، 10 އަހަރު ތެރޭގައި އެންމެ ވަރި މަދީ 2020 ވަނަ އަހަރެވެ. އެ އަހަރު 2,984 ވަރި ކޮށްފައިވާ އިރު، އެ މުއްދަތުގައި އެންމެ ކައިވެނި މަދީވެސް 2020 ވަނަ އަހަރުގައެވެ. އެގޮތުން އެ އަހަރު ކޮށްފައި ވަނީ 4,998 ކައިވެންޏެވެ.\n10 އަހަރުތެރޭ ކުރި ކައިވެނި\n10 އަހަރުތެރޭ ކުރި ވަރި\nވަރިކައިވެނީގެ އަދަދުތަކަށް މިހާ ބޮޑު ބަދަލެއް 2020 ގައި އައި މައިގަނޑު ސަބަބަކީ ކޮވިޑް ކަމަށް ވެދާނެ ކަމަށް ބައެއް މީހުން އަންނަނީ ބުނަމުންނެވެ. ކޮވިޑުގެ ސަބަބުން 2020 ވަނަ އަހަރުގެ ބޮޑު ބައެއްގައި މީހުން މަސައްކަތް ކޮށްފައި ވަނީ ގޭގައި ތިބެގެންނެވެ. މީހުން އުޅެމުން އައީ އާންމުކޮށް އުޅޭ ހުޅުވައިލެވިފައިވާ ދިރިއުޅުމުގެ ބަދަލުގައި "ބަންދު" ދިރިއުޅުމެކެވެ.\nގުޅޭ ޓެގު އާއިލާއާއި ބެހޭ ކޯޓު ކައިވެނި ރިލޭޝަންޝިޕް


Congo ge 'Terminator' 30 aharah jalah laifi - vNews.mv\nކޮންގޯގެ ބާޣީ ލީޑަރ ބޮސްކޯ އެންޓަގަންޑާ ކޯޓުގައި:\nކޮންގޯގެ "ޓާމިނޭޓަރ" 30 އަހަރަށް ޖަލަށްލުމަށް ހުކުމް ކޮށްފި\nސައިފް އަޒްހަރު 08 November 2019, 19:59\nހަނގުރާމައިގެ ޖަރީމާތަކާއި، އިންސާނިއްޔަތާ ޚިލާފް ޖަރީމާތައް ހިންގިކަމުގެ ކުށް ސާބިތުވެ ކޮންގޯގެ ބާޣީ ލީޑަރ ބޮސްކޯ އެންޓަގަންޑާ 30 އަހަރަށް ޖަލަށްލުމަށް އިންޓަރނޭޝަނަލް ކްރިމިނަލް ކޯޓުން ހުކުމް ކޮށްފިއެވެ.\nވަނަމެއްގެގޮތުގައި "ޓާރމިނޭޓަރ" ގެ ނަން ދެވިފައިވާ ބޮސްކޯގެ މައްޗަށް ސާބިތުވެފައިވާ ކުށްތަކުގެ ތެރޭގައި، މީހުން މެރުމާއި، ޖިންސީ ބޭނުންތަކަށް މީހުން އަޅުވެތިކޮށްގެން ގެންގުޅުމާއި، ހަނގުރާމައިގައި ކުޑަކުދިން ބޭނުންކުރުމުގެ ކުށްތައް ހިމެނެއެވެ.\nމިއީ، ދެހާހުގެ އަހަރުތަކުގައި، ޑިމޮކްރަޓިކް ރިޕަބްލިކް އޮފް ކޮންގޯގައި ހިންގާފައިވާ ޖަރީމާތަކެވެ.\nއުމުރުން 46 އަހަރުގެ ބޮސްކޯ އެންޓަގަންޑާއަކީ ރުވާންޑާއަށް އުފަން މީހެކެވެ. އެހެން ނަމަވެސް، އޭނާގެ މައްޗަށް އުފުލުނު ގިނަ ދައުވާތަކަކީ، އޭނާގެ ހަނގުރާމަވެރިން ކޮންގޯގެ އަވަށްތައް ހިފައިގެންތިބި އިރު ހިންގާފައިވާ ގަތުލުއާންމުތަކުގެ ދައުވާތަކެވެ.\nބޮސްކޯ އެންޓަގަންޑާގެ މައްޗަށް ހިންގި ޝަރީއަތަށްފަހު ހުކުމް އިއްވަމުން އިންޓަރނޭޝަނަލް ކްރިމިނަލް ކޯޓުން މައްސަލަ ބެލި ފަނޑިޔާރުންގެ ބެންޗުގެ ޗެއަރ ރޮބަރޓް ފްލެމްރް ހުކުމް އިއްވަމުން ވިދާޅުވީ، ބޮސްކޯ އިސްވެހުރެ އޭނާގެ ހަނގުރާމަވެރިން ވަރަށް ފުޅާގޮތެއްގައި މީހުން މެރުމުގެ ޖަރީމާތައް ހިންގާފައިވާ ކަމަށެވެ.\nއެހެންވެ، ބޮސްކޯ އެންޓަގަންޑާ ހިންގާފައިވާ މި ޖަރީމާތަކަށް އައިސީސީގެ ފަނޑިޔާރުން އިއްވާފައިވަނީ ތިރީސް އަހަރަށް ޖަލަށް ލުމުގެ ހުކުމެވެ. އުމުރަށް ޖަލަށްލުމުގެ ބަދަލުގައި އެއަށްވުރެންވެސް ދިގު މުއްދަތަކަށް ޖަލަށްލުމުގެ ހުކުމް އިއްވީ، ބޮސްކޯ އެންޓަގަންޑާ ހިންގާފައިވާ ޖަރީމާތަކުގެ ބޮޑުކަމުން ކަމަށް ހުކުމުގައި ވެއެވެ.\nއިންޓަރނޭޝަނަލް ކްރިމިނަލް ކޯޓުގެ ތަރުޖަމާނުވަނީ، މިއީ އެ ކޯޓުން މީހެއްގެ މައްޗަށް މިހާތަނަށް އިއްވެ އެންމެބޮޑު ހުކުމްކަން ކަށަވަރު ކޮށްދެއްވާފައެވެ.\nކޯޓުން އިއްވި ހުކުމް އިސްތިއުފާ ކުރުމަށް ބޮސްކޯއަށް 30 ދުވަހުގެ މުހުލަތު ލިބޭނެއެވެ. ޝަރީއަތުގައި އޭނާ ބުނެފައިވަނީ، އޭނާއަކީ "ޓާމިނޭޓަރއެއް" ނޫން ކަމަށާއި، އޭނާއަކީ ސިފައިންގެ މީހެއް ކަމަށެވެ.\nއިންޓަރނޭޝަނަލް ކްރިމިނަލް ކޯޓަކީ ދުނިޔޭގައި ހިންގާ ބޮޑެތި ޖަރީމާތަކުގެ ޝަރީއަތް ހިންގުމަށް 2002 ވަނަ އަހަރު ގާއިމްކުރި ކޯޓެކެވެ.\nކޮންގޯގެ ބާޣީ ލީޑަރުގެ މައްޗަށް އެ ކޯޓުން ހުކުމް އިއްވުމާއެކު، ހިއުމަން ރައިޓްސް ވޮޗުންވަނީ ވަގުތުން އެކަމަށް މަރްހަބާ ކިޔާފައެވެ. ބުނެފައިވަނީ، މިއީ، ތިމާމެންނާ ހަމައަށް އެއްވެސް ބަޔަކަށް ނާދެވޭނެ ކަމަށާއި، އަތްވެސް ނުލެވޭނޭ ކަމަށް ހީކޮށްގެން ދުނިޔޭގައި ޖަރީމާތައް ހިންގާ ފަރާތްތަކަށް ދެވުނު ވަރުގަދަ މެސެޖެއް ކަމަށެވެ. އެފަދަ މީހުންވެސް ކޮންމެވެސް ދުވަހަކުން ޖަރީމާތަކަށް ޒިންމާވާންޖެހޭކަން ހާމަވާ ކަމެއް ކަމަށެވެ.\nކޯޓުން އިއްވާ މިފަދަ ހުކުމަކުން އަނިޔާލިބުނު ފަރާތްތަކުގެ ވޭންތައް ނެތި ނުދިޔަ ނަމަވެސް، އިންސާފު ލިބިދޭތަން ދިރިތިބީންނަށް ފެނުމަކީ ލިބިގެންދާނެ ކޮންމެވެސް ވަރެއްގެ ހިތްހަމަޖެހުމެއް ކަމަށްވެސް ހިއުމަން ރައިޓްސް ވޮޗުން ބުނެފައި ވެއެވެ.


ދިރާގުގެ ބޮޑު ހަދިޔާއެއް!: އަލިފާން ނިއްވަން ބޭނުންކުރާނެ3ސައިކަލް ހަދިޔާކުރީ ދިރާގުން!\nއަލިފާނުގެ ހާދިސާތަކުން ސަލާމަތްވުމަށް ދިރާގުން ބޮޑު ހަދިޔާއެއްކޮށްފިއެވެ.\nޗީފް އޮފް ޑިފެންސް ފޯސް މޭޖަރ ޖެނެރަލް އަހްމަދު ޝިޔާމް މިއަދު ވިދާޅުވީ އެމްއެންޑީއެފުން އަލިފާން ނިއްވަން ބޭނުންކުރަން ދިރާގުން ވަނީ3ސައިކަލް ހަދިޔާކޮށްފައި ކަމަށާއި މިއީ ވަރަށް މުހިންމު ވަސީލަތެއް ކަމަށެވެ. "އަލިފާނުގެ ހާދިސާއެއް ހިނގުމުން ބޮޑެތި ވެހިކަލްގައި ބާރަށް ދުއްވާފައި ދިއުމަކީ މާލޭގެ މަގުތަކުގެ ކާރޫބާރޫ ބޮޑުކަމުން މިހާރު އެހައި ފަސޭހަ ކަމެއް ނޫން. ނަމަވެސް ސައިކަލްތަކުގައި ވަރަށް ބާރަށް ފަސޭހަކަމާއިއެކު ދަތުރު ކުރެވޭނެ."\nސައިކަލްތަކުގައިދާއިރު މާގިނަ އަދަދެއްގެ ފެން ނުގެންދެވުނު ނަމަވެސް ޙާދިސާއެއް ހިނގުމުން އަވަހަށް ގޮސް އަލިފާން ނިއްވުމުގެ މަސައްކަތް ފެށޭނަމަ ލިބޭނެ ގެއްލުން ވަރަށް ބޮޑުތަން ކުޑަކުރެވޭނެއިރު މިއީ ވަރަށް މުހިންމު ޚިދުމަތެއްކަން ފާހަގަކުރެވެއެވެ.\nއެހެންކަމުން މިޚިދުމަތް ވެގެންދާނީ އަލިފާން ނިއްވުމުގެ މަސައްކަތަށްލިބުނު ވަރަށް ބޮޑު ކުރިއެރުމެއްކަން ޝިޔާމް ވަނީ ފާހަގަކުރައްވައިފައެވެ. ޝިޔާމް ވިދާޅުވީ މާލެ ސިޓީގައި ބޭނުންކުރަންވެސް އިތުރު ސައިކަލްތައް ތަޢާރަފް ކުރައްވާނެ ކަމަށާއި އަދި ޜާއްޖެ ތެރެއަށްވެސް ޚިދުމަތް ފުޅައުކުރައްވާނެ ކަމަށެވެ.\nސައިކަލަތައް ދިރާގުން ހަދިޔާކޮށްފައިވާއިރު ސައިކަލްގައި ދާއިރު ފުރަގަހުގައި އަޅުވާ ބެކްޕެކް ހަދިޔާކޮށްފައިވަނީ ޔުނިސެފުންނެވެ. ސައިކަލްގައި ހަރުކޮށްފައި ހުންނަ ވަސީލަތްތައް ހަދިޔާކޮށްފައިވަނީ ސޭވިއަރސް މޯލްޑިވްސް ޕްރައިވެޓް ލިމިޓެޑުންނެވެ. މިހުރިހާ ފަރާތްތަކަށް ޝިޔާމް ވަނީ ޝުކުރު އަދާކުރައްވައިފައެވެ.\nލޯކަލް މާރުކޭޓުގައި ދިރާގު ޕޭގެ ޚިދުމަތް ގާއިމްކޮށްފި!\nއޮންލައިންކޮށް ވެސް ފިޠުރު ޒަކާތް ދެއްކޭ!\nކުޑަކުދިންގެ ދުވަހާ ގުޅިގެން ދިރާގުން އައިޖީއެމްއެޗް އަށް ހަދިޔާކޮށްފައިވާ ކުޑަކުދިންގެ އިންޑޯ ޕްލޭ އޭރިޔާ އާކޮށް ހުޅުވައިފި\nދިރާގު ސްޕެޝަލް ރޯދަ ބަންޑްލްސް އާއެކު އެމްއޭޕީޑީ އަށް ދީލަތި އެހީއެއް ދެމާ!


އިމްރާންގެ ޝަރަފުގެ މެޗަށް ރައީސް ސޯލިހު ގަލޮޅު ދަނޑަށް! – Haftha\nއިމްރާންގެ ޝަރަފުގެ މެޗަށް ރައީސް ސޯލިހު ގަލޮޅު ދަނޑަށް!\nރާއްޖޭގައި އުފެދުނު އެންމެ ކާމިޔާބު ގޯލުކީޕަރު އިމްރާން މުހައްމަދު ގައުމީ ޓީމަށް ކުޅުން ހުއްޓާލުން ފާހަގަ ކުރުމުގެ ގޮތުން މިރޭ ކުޅޭ ހާއްސަ މެޗަށް، ރައީސް އިބްރާހިމް މުހައްމަދު ސޯލިހު ދަނޑަށް ވަޑައިގަންނަވާނެ ކަމަށް އެފްއޭއެމުން ބުނެފިއެވެ.\nއިމްރާންގެ ޝަރަފްވެރި ކަމުގެ މެޗު ކުޅުމަށް ހަމަޖެހިފައިވަނީ މިރޭ 9:00 ގައި ގަލޮޅު ފުޓްބޯޅަ ދަނޑުގައެވެ. އެ މެޗުގައި ވާދަ ކުރާނީ އިމްރާން ވެސް ހިމެނޭ ގޮތަށް އޭނާ އެކުލަވާލާފައިވާ ކުޅުންތެރިންގެ ޓީމާއި އެފްއޭއެމްގެ ޓީމާ ދެމެދުގައެވެ.\nއެފްއޭއެމްގެ ޓީމުގައި އެހާރާއި މިހާރުގެ ފުޓްބޯޅަ ކުޅުންތެރިންގެ އިތުރުން ސްޕެއިންގެ ކުރީގެ ޑިފެންޑަރު މިޝޭލް ސަލްގާޑޯ އާއި ދުނިޔޭގައި އުފެދުނު އެންމެ މޮޅު އެއް ގޯލްކީޕަރު ކަމުގައިވާ ޑެންމާކުގެ ޕީޓާ ޝުމައިކަލް ވެސް\nމިރޭ ކުޅޭ މެޗާ ބެހޭ ގޮތުން މައުލޫމާތު ދިނުމަށް މިއަދު އެފްއޭއެމް ހައުސްގައި ބޭއްވި ޕްރެސް ކޮންފަރެންސެއްގައި އެ އެސޯސިއޭޝަންގެ ޖެނެރަލް ސެކްރެޓަރީ ހުސައިން ޖަވާޒު ވިދާޅުވީ، ރައީސް ސޯލިހު މިރޭގެ މެޗަށް ވަޑައިގަންނަވާނެ ކަމުގެ ކަށަވަރުކަން ދެއްވާފައިވާ ކަމަށެވެ.\nއިމްރާން ގައުމީ ޓީމަށް ކުޅެން ފެށީ، 2000 ވަނަ އަހަރުއެވެ. އޭގެ ފަހުން މިހާތަނަށް ގައުމީ ޓީމަށް 111 މެޗް އިމްރާން ކުޅެފައިވާއިރު، ގައުމީ ޓީމު ހަތަރު މުބާރާތެއްގެ ފައިނަލަށް ގެންގޮސް ދިނުމުގައި އޭނާ މުހިއްމު ދައުރެއް އަދާކޮށްފައިވެއެވެ.\nއޭގެ ތެރެއިން ވެސް އެންމެ ފާހަގަކޮށްލެވެނީ 2008 ވަނަ އަހަރުގެ ސާފް ޗެމްޕިއަންޝިޕްގެ ތަށި ރާއްޖެއަށް ހޯދައިދިން ފަހަރާއި އޭއެފްސީ ޗެލެންޖު ކަޕްގެ ތިން ވަނަ މަގާމު ހޯދި ޓީމުގައި އިމްރާން އަދާކުރި މުހިއްމު ދައުރެވެ.\nއިމްރާން ގައުމީ ޓީމަށް ކުޅެން ހުއްޓާލީ އޭޝިއަން ކަޕުގެ ކޮލިފައިން ބުރަށް ރާއްޖެ ގެންގޮސް ދިނުމަށްފަހު 2016 ވަނަ އަހަރުގެ ސެޕްޓެމްބަރު މަހުއެވެ.


FAM ge reethi Imaaraathai Vashaijehey plan\nއެފްއޭއެމްގެ 20 ބުރީގެ އިމާރާތުގެ ކުރެހުން\nމަތީގައި އެވަނީ އެފްއޭއެގެ 20 ބުރީގެ ރީތި އިމާރާތުގެ ކުރެހުމެކެވެ. އިމާރާތުގެ މައި އޮނިގަނޑު ހުންނާނީ އެގޮތަށެވެ. އެހެން ނަމަވެސް ބޭނުން ކުރަން ހަމަޖެހިފައިވާ، މެޓީރިއަލްގެ ކުލަ، ކަޅު ކުލައަށް ބަދަލު ކުރުމުގެ ވިސްނުންތަކެއް ގެންގުޅެމުންދާ ކަމަށް އެފްއޭއެމްގެ ނައިބު ރައީސް އަލީ އުމަރު ވަނީ ވިދާޅުވެފަ އެވެ.\nބޭނުން ކުރާ މެޓީރިއަލްގެ ކުލަ ބަދަލުވުން ފިޔަވައި އެހެން ބަދަލެއް ނާންނާނެކަން މިހާރު ވަނީ ޔަގީން ވެފަ އެވެ. އެހެންވީމާ އިމާރާތް ނިމޭއިރު ފޮޓޯގައި އެވާ ރީތިކަން ހަމައެގޮތުގައި، އިމާރާތް ބިނާކޮށް ނިމޭއިރު ހުންނާނެ އެވެ.\nއެފްއޭއެމްގެ ޕްލޭންގައި އޮތީ 20 ބުރީގެ އިމާރާތް އެކަންޏެއް ނޫނެވެ. އިންޓަނޭޝަނަލް ސްޓޭންޑަޑަށް ރާއްޖޭގައި ގާއިމު ކުރާ ފުރަތަމަ ފުޓްސަލް އެރީނާ ވެސް މި މަޝްރޫއުގެ ބައެއްގެ ގޮތުގައި ހިމެނެ އެވެ. މި މަސައްކަތް ކުރުމަށް ހަވާލު ކޮށްފައި ވަނީ ދެކުނު ކޮރެއާގެ ސްކައި ވިންޑް ގުލޯބަލް ކުންފުންޏާއެވެ.\nރާއްޖޭގައި އެންމެ އުސްކޮށް އިމާރަތަކީ ދަރުމަވަންތަ ހޮސްޕިޓަލްގެ 25 ފަންފިލާގެ އިމާރާތެވެ. އެފްއޭއެމްގެ 20 ބުރީގެ އިމާރާތް ވެގެން ދާނީ ޕްރައިވެޓް ސެކްޓާގެ ޝާމިލުވުމާއެކު ރާއްޖޭގައި ހަދާ އެންމެ އުސް އިމާރާތަށެވެ.\n20 ބުރީގެ އިމާރާތުގެ ފުލޯއެއް\nމާޗް މަހު އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ 20 ބުރީގެ އިމާރާތް އަޅަން ހޭދަވާނެ ކަމަށް ބެލެވެނީ 17 މިލިއަން ޑޮލަރު ކަމަށެވެ. މުޅި ޕްރޮޖެކްޓްގެ ހުރިހާ ހަރަދެއް ކުރާނީ ލޯން އެއްބަސްވުމުގެ ދަށުން ސްކައި ވިންޑް ގުލްބަލް ކުންފުނިންނެވެ. ލޯން އަދާކޮށް ނިންމަން ޖެހޭނީ އިމާރާތް ނިމުމަށް ފަހު ބޭނުން ކުރާތާ ހަތް އަހަރު ތެރޭގަ އެވެ.\n"އަޅުގަނޑުމެން ހެދި ފީޒިބްލިޓީއަށް ބަލާފައ، އަޅުގަނޑުމެންނަށް ގާތްގަނޑަކަށް ފަސް އަހަރު ދުވަހުގެ ތެރޭގައި މި ޕްރިންސިޕަލް އެމައުންޓް އަޅުގަނޑުމެންނަށް ކަވާ ކުރެވިގެން ދާނެ," ބައްސާމް ވިދާޅުވި އެވެ. "މީގައި އަޅުގަނޑުމެން ޖެހިލުން ވާވަރުގެ އެއްވެސް ކަމެއް ނެތް އިރާދަ ކުރެއްވިއްޔާ މި މަސައްކަތް ކުރިއަށް ދާނެ."\nބައްސާމް ވިދާޅުވީ 20 ބުރީގެ އިމާރާތުގެ ގިނަ ފަންފިލާތައް ބޭނުން ކުރެވޭނީ ވިޔަފާރީގެ ބޭނުމަށް ކުއްޔަށް ދީގެން ފައިދާ ހޯދުމަށް ކަމަށެވެ. އެހެންވެ ހަތް އަހަރުވުމުގެ ކުރިން އެ ލޯން އަދާ ކުރެވޭނެ ކަމުގެ ޔަގީންކަން އޭނާ ދެއްވަ އެވެ.\n"އެންމެ ބޮޑު ކަމަކަށް އަންނާނީ ރީޕޭ ކުރާނީ ކިހިނެއްތޯ، އަޅުގަނޑުމެންގެ މި 20 ބުރީގެ އިމާރާތުން ވެސް މުޅި ޕްރޮޖެކްޓަށް ކުރާ ހޭދަ އަޅުގަނޑުމެންނަށް ރިކަވާ ކުރެވޭނެ،" ބައްސާމް ވިދާޅުވި އެވެ.\nމި އިމާރާތުގެ މަސައްކަތް ފަށަނީ، ޓިބާރޯ ޕްރައިވެޓް ލިމިޓެޑާ ހަވާލު ކޮށްފައިވާ އެފްއޭއެމްގެ އޮފީސް އިމާރާތް ނިމުމުންނެވެ. މިއަހަރު ކުރިމަތިވި ކޮވިޑް-19 އިގެ ހާލަތާއެކު އެ މަސައްކަތް ވަނީ މަޑުޖެހިފަ އެވެ. ވިހިބުރީގެ އިމާރާތުގެ މަސައްކަތް ފަށަންވާއިރަށް އެފްއޭއެމްގެ އޮފީސް އިމާރާތް ނުނިމިއްޖެނަމަ ޕްލޭން ބީ އެއްވެސް އެބައޮތެވެ. އެއީ ކުއްޔަށް އޮފީހެއް ނަގައިގެން އެފްއޭއެމް މަސައްކަތްތައް އެތަނަށް ބަދަލު ކުރުމަށް ފަހު މިހާރު އިމާރާތް ހުސް ކުރުމެވެ.\nއިންޑޯ ފުޓްސަލް އެރީނާގެ ކުރެހުމެއް\nމާލޭގައި 20 ބުރިއަށް އިމާރާތް ކުރެވެނީ ވަކި ޝަރުތުތަކެއް ހަމަވަުމުންނެވެ. ހައުސިންގ މިނިސްޓްރީން މެއި 2015 ގައި މާލޭގެ ޕްލޭނިންގެ ގަވާއިދަށް ގެނެސްފައިވާ ބަދަލުގައި، މާލޭގައި 20 ބުރިއަށް އިމާރާތް ކުރާ، ބިންތަކުގައި މަދުވެގެން 4000 އަކަފޫޓް ހިމެނެން ޖެހެ އެވެ. އަދި އިމާރާތުގެ ފުޓް ޕްރިންޓްގެ ގޮތުގައި މަދުވެގެން 3000 އަކަފޫޓް ހުންނަން ޖެހެ އެވެ. މީގެ އިތުރުން އިމާރާތް ހުންނަ މައި މަގުގައި 20 ފޫޓު ހުންނަން ޖެހެ އެވެ. ނުވަތަ 15 ފޫޓް ހުރެއްޖެނަމަ، އިމާރާތް ކުރާ ބިމުން މަގަށް ފަސް ފޫޓް ދިނުމުން އިމާރާތް ކުރެވޭނެ އެވެ. އެފްއޭއެމްގެ މިހާރުގެ ބިމުގައި 7000 އަކަފޫޓް ހިމެނޭ ކަމަށް ބައްސާމް ވިދާޅުވި އެވެ. އަދި އެބިން ގުޅެނީ ހިލާލީ މަގާއި އުޖާލާ ހިގުމަށެވެ. އެ ދެ މަގުގައިވެސް 15 ނުވަތަ 20 ފުޓް ހުންނާނެ އެވެ. އެހެންވެ ބިލްޑިން ކޯޑުގެ 20 ބުރީގެ އިމާރާތް ފެތިގެންދެ އެވެ.\nމި އިމާރާތުން ލިބޭ ފައިސާއިން، އަތޮޅުތަކުގެ ތެރޭގައި 17 ދަނޑެއް އެޅުމަށްވެސް ސްކައި ވިންޑް ގުލޯބަލް ކުންފުންޏާ އެފްއޭއެމުން ވަނީ އެއްބަސްވުން ހަދާފަ އެވެ. އެ ކުންފުނިން ދަނޑުތައް އަޅަން ފެށުމަށް ފަހު ޓާގެޓް ކޮށްފައި ވަނީ ކޮންމެ މަހަކުން ދަނޑެއް ނިންމުމަށެވެ. އަތޮލުތެރޭގައި އެޅިގެންދާ 17 ދަނޑާއި އިންޑޯ ފުޓްސަލް އެރީނާ އާއި 20 ބުރީގެ އިމާރާތް ވެގެންދާނީ ރާއްޖޭގެ ފުޓްބޯޅައިގެ މޫނުމަތި ބަދަލު ވެގެންދާނެ މަޝްރޫތަކަށް ކަމަށްވެސް ބައްސާމް ވިދާޅުވި އެވެ.\nމި މަޝްރޫތައް ގުޅި ލާމެހިގެން ގޮސް ނިމެނީ ހޯމް އެންޑް އަވޭ އުސޫލުން މުޅި ރާއްޖެއަށް ލީގް ފުޅާ ކުރުމުގެ ވިޝަން އަށެވެ.\nއެފްއޭއެމް ބައްސާމް އަދީލް ޖަލީލް


Vote ah fahu Raees ge vafaatheri memberun bahdhaluvun dhookohlumun nuruhun\nވޯޓަށް ފަހު ރައީސްގެ މެންބަރުން ބައްދަލްވުން ދޫކޮށްލުމުން ނުރުހުން\nއެމްޑީޕީގެ ރައީސް މުހައްމަދު ނަޝީދު އަދި އެމްޑީޕީގެ އިސް ލީޑަރު އިބްރާހިމް މުހައްމަދު ސޯލިހް --\nއެމްޑީޕީގެ ގައުމީ މަޖިލީހުގެ މިރޭގެ ޖަލްސާގައި ވޯޓްގެ ކަންކަން ނިމި، މެއި ހައެއްގެ ޓެރަރިސްޓް ހަމަލާއާ ގުޅިގެން އެމްޑީޕީގެ "މެއި ހައެއް ކޮމެޓީ" ގެ މަސައްކަތް ހިއްސާކުރަން ފެށުމުން ބައެއް މެންބަރުން ބައްދަލުވުން ދޫކުރައްވާ ވަޑައިގެންނެވުމުން މައްސަލަ ހޫނުވެއްޖެ އެވެ.\nމިރޭގެ ބައްދަލްވުމަކީ މި ފަހުން އެންމެ ގިނަ މެންބަރުން ބައިވެރިވި ގައުމީ މަޖިލީހުގެ ޖަލްސާއެވެ. މީގެ ކުރިން "މެއި ހައެއް ކޮމެޓީ" ގެ މަސައްކަތް ހިއްސާކުރަން ސިލްސިލާކޮށް ބާއްވަމުން ގެންދާ ގައުމީ މަޖިލީހުގެ ބައްދަލްވުންތަކުގައި ބައިވެރިވަނީ ރައީސް ނަޝީދަށް ވަފާތެރި މެންބަރުން އެކަންޏެވެ. ވަޒީރުންނާއި ރައީސް ސޯލިހްގެ ވަފާތެރި މެންބަރުން އެ ބައްދަލްވުންތަކުގައި ބައިވެރިނުވާތީ ކޮންމެ ބައްދަލްވުމެއްގައިވެސް އެ މެންބަރުންނަށް ފާޑުކިޔުން އޮވެއެވެ.\nމިރޭގެ ބައްދަލްވުމުގައި ފުރަތަމަ އޮތީ އިސްތިއުނާފު ފަނޑިޔާރުގެ މަޖިލީހުގެ އިންތިހާބެވެ. އެހެން ކަމުން ރައީސް ސޯލިހާއި ރައީސް ނަޝީދަށް ވަފާތެރި މެންބަަރުންވެސް ބައްދަލްވުމަށް އޮންލައިން ކުރައްވައިގެން ތިއްބެވިއެވެ. އެނގިފައިވާ ގޮތުގައި އެ މަޖިލީހުގެ ނުވަ ގޮނޑިއަށް ދެ ރައީސުން ވަނީ ކެންޑިޑޭޓުން ނެރުއްވާފައެވެ.\nނަމަވެސް ދެ ހުށައެޅުމެއް އައިސް މިރޭގެ ބައްދަލްވުމުގައި ވަނީ އިސްތިއުނާފު ފަނޑިޔާރުގެ މަޖިލީހުގެ އިންތިހާބު ފަސްކުރަން ނިންމާފައެވެ.\nއެ ނިންމުމަށް ފަހު "މެއި ހައެއް ކޮމެޓީ" ގެ މިދިޔަ ހަފްތާގެ މަސައްކަތްތަކުގެ ތަފްސީލު ހާމަކުރުމަށް ފުރުސަތު ދިނެވެ. އެއާއެކު ގައުމީ މަޖިލީހުގައި ތިއްބެވި 123 މެންބަރުންގެ ތެރެއިން ގިނަ މެންބަރުންތަކެއްް ވަނީ ބައްދަލްވުން ދޫކޮށްލައްވާފައެވެ.\nއެކަމާއި ރައީސް ނަޝީދުގެ ވަފާތެރި މެންބަރުން ވަރަށް ބޮޑަށް ކަންބޮޑުވުން ފާޅުކުރެއްވިއެވެ. އަދި އެގޮތަށް އަމަަލު ކުރެއްވުމުން ވަރަށް ބޮޑަށް ފާޑުވިދާޅުވިއެވެ. މަޖިލީހުގެ އުނގޫފާރު ދާއިރާގެ މެންބަރު މުހައްމަދު ވަހީދު ވިދާޅުވީ ރައީސް ނަޝީދަށް އަމާޒުކޮށް ދިން ހަމަލާއާ ގުޅިގެން ސަރުކާރުގެ ބައެއް ވެރިންގެ ފަރާތުން އެއްވެސް ސީރިއަސް ކަމެއް ނުފެންނަ ކަމަށެވެ.\nއަދި މިރޭގެ ބައްދަލްވުމުގައިވެސް ވޯޓްގެ ކަންކަން ނިމުމުން އެތައް މެންބަރަކު ބައްދަލްވުން ދޫކޮށްލުމުން އެކަން އިތުރަށް ސާފުވާ ކަމަށެވެ.\n"ވަރަށް ކަންބޮޑުވޭ އިނގޭތޯ ޗެެއާ. އަޅުގަނޑުމެން މެއި ހައެކޭ ވިދާޅުވުމާއެކު އެންމެ ފުރަތަމަވެސް ޑިފެންސް މިނިސްޓަރު ނިކުމެވަޑައިގެންނެވިތަން ފެނުނީ. އެ ދެން ވަރަށް ދެރަކަމެއް،" ވަހީދު ވިދާޅުވިއެވެ.\nމެންބަރު އިމްތިޔާޒުވެސް ވަނީ މިރޭގެ ބައްދަލްވުމުގައި ބައެއް މެންބަރުން އަމަލު ކުރެއްވި ގޮތާމެދު ކަންބޮޑުވުން ފާޅުކުރައްވާފައެވެ. އިމްތިޔާޒު ވަނީ ރާއްޖެ ވަޑައިގެންނެވެން ނެތްކަން ހާމަކޮށް މަޖިލީހުގެ މި ދައުރު ފެށުނު ޖަލްސާއަށް ރައީސް ނަޝީދު ސިޓީއެއް ފޮނުއްވުމުން އެ ސިޓީ މަޖިލީހަށް އިއްވުމަށް ފަހު ފުރަތަމަ ވާހަކަ ދައްކަވަން ފުރުސަތު ލިބިވަޑައިގެންނެވި އެމްޑީޕީގެ ދެ މެންބަރުންވެސް އެކަމާއި ގުޅޭގޮތުން އެއްޗެއް ވިދާޅުނުވި ކަމަށެވެ. އަދި ދެން ފުރުސަތު ލިބިވަޑައިގަތީ އިދިކޮޅު މެންބަރެއް ކަމަށްވާ އާދަމް ޝަރީފް ކަމަށާ އެ މެންބަރު ކަންބޮޑުވުން ފާޅުކުރެއްވި ކަމަށެވެ. އަދި މިރޭވެސް ފެނުނީ މިފަދަ މަންޒަރުތަކެއް ކަމަށް ވިދާޅުވިއެވެ.\n"އަޅުގަނޑަކަށް ނޭންގެ މިރޭގެ މި ގައުމީ މަޖިލީސް ފެއްޓެވުމާއެކުގައި އެ ބޭފުޅުން ބޭނުންވާ ބައެއް ކަންކަން ނިމުމާއެކުގައި މިހާރު އެ ނިކުމެވަޑައިގަތީ. އިއްޒަތްތެރި މެންބަރު މުހައްމަދު ވަހީދު ފާހަގަކުރެވި ގޮތަށް މިހާރު އެ ބޮނދަމުން ފިލަމުން ގެންދަމުން އެބަދޭ. އަދަދު މިހާރުވެސް ތިރިވަމުން އެބަދޭ،" އިމްތިޔާޒު ވިދާޅުވިއެވެ.\nމަޖިލީހުގެ ބިލެތްދޫ ދާއިރާގެ މެންބަރު ހަލީމްވެސް ވަނީ އެކަމާމެދު ކަންބޮޑުވުން ފާޅުކުރައްވާފައެވެ.


Hulhumale' ga alifaanuge bodu haadhisa eh, nivvanulevi etheh ireh! | Mihaaru\nހުޅުމާލޭގައި ރޯވި އަލިފާންގަނޑު. އަދިވެސް ނިއްވާލެވިފައި ނުވޭ.\nހުޅުމާލޭގައި އަލިފާނުގެ ބޮޑު ހާދިސާއެއް، ނިއްވާނުލެވި އެތައް އިރެއް!\n15 އެޕްރީލް 2019 - 21:35 14 comments\nހުޅުމާލެ ފެރީ ޓާމިނަލް ކައިރީގައި އަލަށް ހަދާފައިވާ ލޯކަލް މާރުކޭޓް ކުރިމަތީގައި އޮންނަ ހުސް ބިމުގައި ރޯވި އަލިފާންގަނޑު ނިއްވާނުލެވި ހަތް ގަޑިއިރަށް ވުރެ ގިނަ އިރުވެއްޖެ އެވެ.\nއެ ބިމުގައި ބޯކޮށް ހެދިފައިވާ ވިނަގަނޑާއި ގަސްތަކުގައި ރޯވީ މިއަދު މެންދުރު ފަހު 1:30 ހާއިރެވެ. އަލިފާންގަނޑު މިހާރު ކޮންޓްރޯލްވެފައި ވިޔަސް އަދިވެސް މުޅިން ނިއްވައެއް ނުލެވެ އެވެ. ވިނަތަކުގައި ހުޅު އަދިވެސް ރޯވެ އަނދަމުން އެބަދެ އެވެ.\nއަލިފާން ނިއްވުމުގެ މަސައްކަތުގައި ސިފައިންނާއި ފުލުހުންނާއި އެއާޕޯޓުގައި އުޅޭ ފަޔަ އެންޑް ރެސްކިއު ޓީމުން އަންނަނީ ހަރަކާތްތެރިވަމުންނެވެ.\nއަލިފާން ރޯވި ސަރަހައްދަކީ ހުޅުމާލޭގައި މިހާރު އެންމެ ބޮޑަށް ގަސް ހެދިފައި އޮންނަ ދިމާލެވެ. އެތަނުގައި ރޯވީ ކީއްވެގެން ކަމެއް އެމްއެންޑީއެފުން އަދި ހާމައެއް ނުކުރެ އެވެ.\nއެތަނުގައި ރޯވުމާ އެކު، ލޯކަލް މާރުކޭޓު ކައިރީގައި ހަދާފައިވާ ފިއުލް ސަޕްލައިސް މޯލްޑިވްސް (އެފްއެސްއެމް) ގެ ޕެޓްރޯލް ޝެޑް ވަނީ ބަންދުކޮށްފަ އެވެ. އަދި ފުލުހުން ވަނީ ބަގީޗާ މަގުގެ ބޮޑު ބަޔަކާއި ފިތުރޯނު މަގުގެ ބޮޑު ބައެއް ވެސް އާންމުންނަށް ނުވަދެވޭ ގޮތަށް ބަންދުކޮށްފަ އެވެ.\nމަގުތައް ބަންދުކޮށްގެން ފުލުހުން އަދިވެސް ފޯރިމަރަމުން ދާއިރު، އަލިފާން ނިއްވާލުމުގެ މަސައްކަތުގައި އެމްއެންޑީއެފާއި އެއާޕޯޓުގެ ފަޔަ ލޮރީތައް ދަނީ ބޭނުން ކުރަމުންނެވެ.\nއަލިފާނުގެ ހާދިސާއާ ގުޅިގެން ދުމުގެ އަސަރު ކުރަމުން އަންނަ އެއް ބަޔަކީ އަމީން އެވެނިއުގެ އެޕާޓްމަންޓްތަކުގައި ދިރިއުޅޭ މީހުންނެވެ. ބައެއް މީހުން ބުނީ ބޮޑު ހިސާބުގަނޑަކަށް ދުންތައް ފެތުރިފައިވާތީ ބޭރަށް ނުކުމެ ހަދަން ވެސް އުނދަގޫތަކާ ކުރިމަތިވެފައިވާ ކަމަށެވެ.\n"ކުޑަ ދޮރުތަކާ އެއްޗެހި ލައްޕައިގެން މިތިބީ. ދުމުގެ އަސަރު ވަރަށް ބޮޑަށް އެބަހުރި. ބޭރަށް ނުކުމެ، ވިޔަފާރިކޮށްލަން ވެސް މިރޭ ވަރަށް އުނދަގޫ،" އަމީން އެވެނިއުގެ އެޕާޓްމަންޓެއްގައި ދިރިއުޅެމުން އަންނަ ފާތުމަތު ރިޝްމާ، 26 "މިހާރު" އާ ވާހަކަ ދައްކަމުން ބުންޏެވެ.\nއެހެން މީހަކު ބުނި ގޮތުގައި، ދުންގަނޑު އެންމެ ބޮޑަށް ފެތުރުނީ ހަވީރު ވަގުތުގަ އެވެ. އެކަމަކު، މިހާރު ދުންގަނޑު ކުރިއަށް ވުރެ މަދު ކަމަށް ވެސް އެ މީހާ ބުންޏެވެ.\nމިއީ، ހުޅުމާލޭގައި މި ފަހުން، ހިނގި އެންމެ ބޮޑު އެއް އަލިފާނުގެ ހާދިސާ އެވެ.\nހުޅުމާލޭގައި ހަދާފައިވާ ރޯހައުސްތަކެއްގައި އޮގަސްޓް 31، 2014 ގައި އަލިފާން ރޯވެ، ބައެއް ރޯހައުސްތަކުގެ ބޮޑު ބައެއް އެނދި އެވެ. ހުކުރު ދުވަހެއްގެ، ހުކުރު ގަޑީގައި ހިނގި އަލިފާނުގެ ބޮޑު ހާދިސާގައި މަށި އެކެއް، ދޭއް، ތިނެއް، ހަތަރެއްގައި އަލިފާން ރޯވެ ގެއްލުންވި އިރު، މަށި ފަހެއް އަދި ހައެކަށް އަލިފާނުގެ އަސަރު ކުރި އެވެ. މި ރޯހައުސްތަކުގައި ދިރިއުޅެމުން ދިޔައީ އެކިއެކި އާއިލާތަކުގެ މީހުންނެވެ.


Fandiyaaru Rauf ge mahsala mihaaru keevve?\nފަނޑިޔާރު ރައޫފް: އޭނާގެ މައްސަލައެއް ކުއްލިއަކަށް ވަނީ ފެންމަތިވެފައި\nސުޕްރީމް ކޯޓުގެ ފަނޑިޔާރު ކަމަށް ހައިކޯޓުގެ ފަނޑިޔާރު އަބްދުލް ރައޫފް އިބްރާހިމްގެ ނަން ރައީސް އިބްރާހިމް މުހައްމަދު ސޯލިހު ޖުޑީޝަލް ސާވިސް ކޮމިޝަން (ޖޭއެސްސީ) އަށް ނޮމިނޭޓް ކުރުމާއެކު އޭނާގެ މައްސަލަތަކެއް ފެންމަތި ކުރުމުން ސުވާލު އުފެދިއްޖެ އެވެ.\nއަމިއްލަ މީހަކު ޖޭއެސްސީއަށް ހުށަހަޅާފައި ވަނީ ފަނޑިޔާރު ރައޫފު ގާކޮށިން ފްލެޓެއް ހޯއްދެވި މައްސަލައެކެވެ. އެ ޝަކުވާގައި ބުނެފައިވަނީ އެ ފްލެޓް ހޯއްދެވީ ކުރީގެ ސަރުކާރުން ބޭނުންވި ގޮތަށް މައްސަލައެއް ނިންމުމަށްފަހު އޭރުގެ ހައުސިން މިނިސްޓަރު ޑރ. މުހައްމަދު މުއިއްޒުއާ ބައްދަލު ކުރެއްވުމަށްފަހުގައި ކަމަށެވެ.\nނަމަވެސް ހައިކޯޓުން ވަނީ އެކަން ދޮގުކޮށްފަ އެވެ. ހައިކޯޓުން ބުނި ގޮތުގައި ފްލެޓާ ގުޅޭ ގޮތުން ފަނޑިޔާރު ރައޫފް އެއްވެސް ސިޔާސީ މީހަކާ ބައްދަލެއް ނުކުރެ އެވެ. ސަރުކާރުގެ ބޯހިޔާވަހިކަމުގެ މަޝްރޫއުގެ ދަށުން، ދައުލަތުގެ އެކިއެކި އިސް މަގާމުތަކުގައި ތިއްބެވި ބޭފުޅުންނާއި، މިނިވަން މުއައްސަސާތަކުގެ ވެރިންނާއި، ސުޕްރީމް ކޯޓާއި ހައިކޯޓުގެ ފަނޑިޔާރުންނަށް ފްލެޓް ބައްލަވައިގަތުމަށް ދެވުނު ފުރުސަތުގެ ތެރެއިން ފަނޑިޔާރު ރައޫފަށް ވެސް ފްލެޓް ބައްލަވައިގަތުމުގެ ފުރުސަތު ލިބިވަޑައިގެންނެވި ކަމަށް އެ ކޯޓުން ބުނެ އެވެ.\nއެއީ ސަރުކާރުގެ ބޯހިޔާވަހިކަމުގެ މަޝްރޫއުގެ ތެރެއިން އެންމެ ކުރިންސުރެ ވެސް ފަނޑިޔާރުންނަށް ދެއްވާފައިވާ ފުރުސަތެއް ކަމަށާއި އެގޮތުން، ސިނަމާލެ ފްލެޓް 1، އަދި2ގެ އިތުރުން ރެހެންދި ފްލެޓާއި އަދި ގާކޮށިން ވެސް ފަނޑިޔާރުންނަށް ފްލެޓް ބައްލަވައިގަތުމުގެ ފުރުސަތު ދެއްވާފައިވާ ކަމަށެވެ.\nޖުޑިޝަރީއަށް ހާއްސަކޮށްފައިވާ ފްލެޓްތަކުގެ ތެރެއިން، ފަސް ފްލެޓެއް ދޫކުރުމުގު މަސައްކަތް މިހާރުވެސް ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަނުން ކުރައްވަމުންދާ ކަމަށް ފަނޑިޔާރު ރައޫފްގެ ދިފާއުގައި ހައިކޯޓުން ބުނެފައިވެ އެވެ.\nއެނގިފައިވާ ގޮތުގައި ފްލެޓްތައް ސަރުކާރުން ދިންއިރު، ހައިކޯޓުގައި ތިއްބެވި ފަސް ފަނޑިޔާރުންނަށް ވެސް ފްލެޓް ދެއްވާފައިވެ އެވެ. ސުޕްރީމް ކޯޓުގެ ހުރިހާ ފަނޑިޔާރުންނަށް ވެސް ފްލެޓް ދެއްވި އެވެ. ޑޮކްޓަރުންނާއި ނަރުހުން އަދި މިނިވަން މުއައްސަސާތަކުގެ ވެރިންނަށް ވެސް ފްލެޓް ދީފައިވެ އެވެ. މި ފްލެޓްތައް ދިނުމުގައި ދިރިއުޅުމުގެ ހާލަތަށް ބަލާފައެއް ނުވެ އެވެ.\nވަޒީފާގެ ހައިސިއްޔަތުން ފަނޑިޔާރު ރައޫފަށް ފްލެޓް ލިބިފައިވަނީ 2016 ވަނަ އަހަރުގެ ތެރޭގަ އެވެ. އެހާ ދުވަސްވެފައިވާ ކަމެއް ކުއްލިއަކަށް ސުލޫކީ މައްސަލައަކަށް މިއަދުވުމަކީ ވަރަށް ބޮޑު ސުވާލެކެވެ. ފަނޑިޔާރު ރައޫފްއާއެކު ދެން އެ ފްލެޓް ލިބުނު ފަނޑިޔާރުންގެ މައްސަލަތައް ވެސް ހުރީ އެވެ. މައްސަލައަކަށް އަދިއެއް ނުވެ އެވެ.\nފަނޑިޔާރު ރައޫފާ ގުޅޭ ސުލޫކީ މައްސަލާގައި ބުނެފައިވަނީ ފްލެޓް ފަނޑިޔާރު ހޯއްދެވީ ސަރުކާރުން ބޭނުންވި ގޮތަށް މައްސަލައެއް ނިންމުމަށްފަހު ކަމަށެވެ. ނަމަވެސް ހައިކޯޓުގައި އެންމެ ފަނޑިޔާރަކަށް މައްސަލައެއްގައި ގޮތެއް ނުނިންމޭނެ އެވެ. ހައިކޯޓުގެ ކޮންމެ މައްސަލައެއް ވެސް ތިން ފަނޑިޔާރުންގެ ބެންޗަކުން ނިންމަން ޖެހޭ މައްސަލައެކެވެ.\nމި ސުލޫކީ މައްސަލަ ޖޭއެސްސީއަށް ހުށަހަޅާފައިވާތީ ފަނޑިޔާރު ރައޫފް ސުޕްރީމް ކޯޓުގެ ފަނޑިޔާރު ކަމަށް އައްޔަންކުރުން ވަނީ މަޑުޖައްސާލާފަ އެވެ. މިފަހުން ސުޕްރީމް ކޯޓުގެ ފަނޑިޔާރު ކަމުން ވަކިކުރި ފަނޑިޔާރުންގެ ސުލޫކީ މައްސަލަތައް ބެލުމުގައި ފަނޑިޔާރު ރައޫފް ބައިވެރިވެފައިވެ އެވެ.\nރައީސް ނަން ފޮނުވި ފަނޑިޔާރު ރައޫފްއާ ގުޅޭ ޝަކުވާތަކެއް


Magumatheegai Ulhunu 46 Dhivehinnah Vaguthee Boa Hiyaavahikan Dheefi - Vaguthu\nމިހާރު މާލެއިން ވެސް ފެނިފައިވާ އކޮވިޑް-19 އާއި ގުޅިގެން މަގުމަތީގައި އުޅުނު 46 ދިވެއްސަކަށް ވަގުތީ ބޯހިޔާވަހިކަން ދީފައިވާ ކަމަށް ފުލުހުން ވިދާޅުވެއްޖެއެވެ.\nދެންމެ ކުރެއްވި ޓްވީޓެއްގައި ފުލުހުން ވިދާޅުވެފައި ވަނީ އެމީހުންގެ ރައްކާތެރިކަމަށްޓަކާ މަގުމަތީގައި އުޅޭނެ ބޯހިޔާވަހިކަމެއް ނެތް 48 މީހުންނަށް ވާނީ މިހާރު ވަގުތީ ބޯހިޔާވަހިކަން ފޯރުކޮށްދީފައި ކަމަށެވެ.\nއެގޮތުން ބޯހިޔާވަހިކަން ފޯރުކޮށްދިން މީހުންގެ ތެރޭގައި ހިމެނެނީ 44 ދިވެހި ފިރިހެނުންނާއި، ދެ އަންހެނުންގެ އިތުރުން ދެ ބިދޭސީ އެއް ކަމަށް ފުލުހުން ދެންމެ ކުރެއްވި ޓްވީޓުގައި ވަނީ ވިދާޅުވެފައެވެ.\nUPDATE: Till this moment, we have takenatotal of 48 homeless people on the streets to the temporary accommodation provided by the government. This includes2local women, 44 local men and2expatriates.@MoGFSSmv @maldivianrc @MVIaffairs @MoEdumv #COVID19Maldives\n— Maldives Police (@PoliceMv) April 16, 2020\nފުލުހުން ބޯހިޔާވަހިކަން ދީފައިވާ މީހުންނަކީ މާލެ ފުރަބަންދު ކުރި ނަމަވެސް ވަންނާނެ ތަނެއް ނެތި މާލޭ މަގުމަތީގައި އުޅެމުންދާ މީހުންނެވެ. އެމީހުންނަށް މި ދަނޑިވަޅުގައި އެހީތެރިކަމެއް ފޯރުކޮށް ނުދެއްވިއްޖެ ނަމަ ދިމާވެދާނެ ނުރައްކަލަކަށް ބަލައި ހާލަތު މިއަށްވުރެ ރަނގަޅުވުމާއި ހަމަޔަށް އެމީހުނަށް ފުލުހުން ބޯހިޔާވަހިކަން ފޯރުކޮށްދިނުމަށް ވަނީ ނިންމާފައެވެ. ބޯހިޔާވަހިކަން ފޯރުކޮށްދިނުމުގެ އިތުރުން ފުލުހުން ވަނީ ހާލުގައި ޖެހިފައި ތިބި މީހުންނަށް ކާބޯތަކެތިވެސް ފޯރުކޮށްދީފައެވެ.\nއިއްޔެ މާލެއިން އެއްވެސް ދަތުރުކުރުމުގެ ހިސްޓްރީ އެއް ނެތް މީހެއްގެ ގައިން ކޮވިޑް-19 ފެނުމާއި ގުޅިގެން މި ބަލި ފެތުރެން ދިމާވި ސަބަބު ހޯދުމަށް ކަމާބެހެ އިދާރާތަކުން އަންނަނީ ކެނޑިނޭޅި ގިނަ މަސައްކަތްތަކެއް ކުރަމުންނެވެ.\nމިހާރު ފެތުރެމުން އަންނަ ކޮވިޑް-19 ވައިރަހާއި ގުޅިގެން ގްރޭޓާ މާލެ ސަރަހައްދު އެއްކޮށް ވަނީ ބަންދުކޮށްފައެވެ. ކޮވިޑް-19 އިތުރަށް ފެތުރިގެން ދިޔަ ނުދިނުމަށް ސަރުކާރުން އަންނަނީ ސާފްތާހިރުކަން އިސްކުރުމަށާއި، ގެއިން ބޭރަށް ނުނިކުތުމަށް އިލްތިމާސްކުރަމުންނެވެ.\nއޭޕްރީލް 16, 2020 17:29\nވަންނާނެ ތަނެއް އުޅޭނެ ގެއެއް އަސާސީ ހައްގުތައް. މިކަހަލަ ކަމެއް ދިމާވީމަ މި އެނގެނީ ގައުމުގެ ހާލަތު\nއޭޕްރީލް 16, 2020 22:04\nއަދިވެސް ފުލުހުންނަށް ބަވަ އި، އަނިޔާކުރޭ. ބޮޑުކަމެ އް ކުރިމަތިވެ ގޮތް ހުސްވާ އިރު، ބު އްފުޅި ޖަ އްސަ އިގެން ކޮނޑުމަތީ ބާ އްވަ އި ނާނާ ކިޔާދޭނީ ހަމަ ފުލުހުން.


BML in 300 million invest koh faidhaa rangalhu kohfi\n22nd July 2019 | Last update: 20:46\nބީއެމްއެލް: 300 މިލިއަން އިންވެސްޓްކޮށް ފައިދާ ރަނގަޅުކޮށްފި\nގައުމީ ބޭންކް، ބީއެމްއެލް އިން މިދިޔަ އަހަރު ހިންގި 300 މިލިއަން ރުފިޔާގެ އިންވެސްޓްމަންޓް ޕްރޮގްރާމާއެކުވެސް އެ ބޭންކުން ފައިދާގެ ގޮތުގައި މިދިޔަ އަހަރު 1.6 ބިލިއަން ރުފިޔާ ހޯދައިފި އެވެ. މިއީ 2018 ވަނަ އަހަރާ އަޅާބަލާއިރު 13 ޕަސެންޓް އިތުރު އަދަދެކެވެ.\nބީއެމްއެލް އިން މިއަދު އާންމު ކުރި 2019 ވަނަ އަހަރުގެ މާލީ ރިޕޯޓްގައިވާ ގޮތުގައި ޓެކްސް އަށް ކެނޑުމަށްފަހު ލިބުނު ފައިދާ ވެސް ވަނީ ވިދިވިދިގެން ތިން ވަނަ އަހަރު އެއް ބިލިއަން ރުފިޔާއަށްވުރެ މައްޗަށް އަރާފަ އެވެ. އެގޮތުން، ވިޔަފާރީގެ މައިގަނޑު ހުރިހާ ދާއިރާއަކުން ވެސް ރަނގަޅު ފައިދާތަކެއް ހޯދައި އަދި ލޯނު ދޫކުރި ނިސްބަތް ފާހަގަ ކޮށްލެވޭ މިންވަރަކަށް ބޭންކުން ވަނީ މިދިޔަ އަހަރު އިތުރުކޮށްފަ އެވެ.\nއަހަރީ ރިޕޯޓްގައިވާ ގޮތުގައި އުފެއްދުންތެރި ނޫން ލޯނުތަކުގެ ނިސްބަތް ވަނީ 4.1 ޕަސެންޓް އިން 3.5 ޕަސެންޓަށް އަށް ދަށްކުރެވިފަ އެވެ. ބޭންކުގެ ރައުސުލްމާލާއި ލިކުއިޑިޓީ ރޭޝިއޯ ވަނީ ގާނޫނުން ލާޒިމްކުރާ ވަރަށް ވުރެ މަތީ މިންވަރެއްގައި މިދިޔަ އަހަރުވެސް ހިފަހައްޓައިފަ އެވެ. ނަތީޖާއެއްގެ ގޮތުން، ޓެކްސްއަށް ކެނޑުމުގެ ކުރިން ލިބުނު ސާފު ފައިދާ ވަނީ 1.6 ބިލިއަން ރުފިޔާއަށް އަރާފަ އެވެ. އެއީ 2017 ވަނަ އަހަރާ އަޅާބަލާއިރު، 13 ޕަސެންޓްގެ އިތުރުވުމެކެވެ.\nގައުމީ ބޭންކުން މި މާލީ ނަތީޖާ ހޯދާފައި މި ވަނީ މިދިޔަ އަހަރުގެ ތެރޭގައި ބީއެމްއެލްއިން ކުރިއަށް ގެންދިޔަ "އަހަރެންގެ ބޭންކް" ގެ ދަށުން މުޖުތަމައަށް އެހީތެރިވުމަށް ހިންގި 300 މިލިއަން ރުފިޔާގެ އިންވެސްޓްމަންޓް ޕްރޮގްރާމާވެސް އެކު އެވެ.\nމި ޕްރޮގްރާމް މެދުވެރިކޮށް ރާއްޖޭގެ އެކި ކަންކޮޅުތަކުގައި ތައުލީމާއި ކުޅިވަރާއި އަދި ތިމާވެށީގެ ހަރަކާތްތަކުގެ އިތުރުން ހިލޭ ސާބަހަށް މަސައްކަތްކުރާ ޖަމިއްޔާތަކުން ހިންގާ ހަރަކާތްތަކާއެކު ޖުމްލަ 110 ޕްރޮޖެކްޓަކަށް މާލީ އެހީ ދީފައިވާ ކަމަށް ބީއެމްއެލްއިން ބުންޏެވެ. މީގެ އިތުރުން މިދިޔަ އަހަރު ބޭންކުން ވަނީ އަތޮޅުތަކުގައި ހަތަރު އާ ބްރާންޗާއި ފަސް ސެލްފް ސާވިސް ބޭންކިން ސެންޓާ ގާއިމްކޮށްފަ އެވެ. އަދި ބީއެމްއެލް ވަނީ، ކޭޝް އެޖެންޓުން މެދުވެރިކޮށް ފައިސާ ޖަމާކުރެވޭ ހިދުމަތާއި ލޯނަށް ފައިސާ ދެއްކޭނެ ހިދުމަތްވެސް މިދިޔަ އަހަރު ތައާރަފްކޮށްފަ އެވެ. ބީއެމްއެލް އިން ބުނީ މިދިޔަ އަހަރު ނިމުނު އިރު، ކޭޝް އެޖެންޓް ނެޓްވޯކްގެ އަދަދުވަނީ 230 އިން 277 އަށް އިތުރުކޮށްފަަ އެވެ.\nމި ކާމިޔާބީތަކާ ގުޅޭ ގޮތުން، ބީއެމްއެލް ހިންގެވުމާ ހަވާލުވެ ހުންނެވި، އެ ބޭންކްގެ ޑެޕިއުޓީ ސީއީއޯ އައިޝަތު ނޫރައްދީން ވިދާޅުވީ، މި ނަތީޖާތަކުން ދައްކުވައިދެނީ މާލީ ގޮތުން ހަރުދަނާ ކުރިއެރުންތަކެއް ހޯދުމުގެ އިތުރުން، ބޭންކުން މުޖުތަމައަށް ކުރަމުންދާ އިންވެސްޓްމަންޓް ކާމިޔާބުވެފައިވާ މިންވަރު ކަމަށެވެ. އަދި ބޭންކުގެ އަމާޒަކީ މިހާރު ހާސިލްވެފައިވާ ކާމިޔާބީ ދެމެހެއްޓުން ކަމަށް ވެސް އައިޝަތު ނޫރައްދީން ވިދާޅުވި އެވެ.\n"ބޭންކުގެ ހިދުމަތް ކުރީއްސުރެ ހޯއްދަވަމުން ގެންދަވާ އަދި އަލަށް ބޭންކުގެ ހިދުމަތް ހޯއްދަވަން ފެއްޓެވި އަޅުގަނޑުމެންގެ އެންމެހާ ކަސްޓަމަރުން ދެއްވަވާ އެއްބާރުލެއްވުމަށްޓަކައި ވަރަށް އިހުލާސްތެރިކަމާއެކު ޝުކުރު ދަންނަވަން. ކަސްޓަމަރުންގެ ބޭނުންތައް ފުރިހަމަކޮށްދިނުމަށްޓަކައި ބޭންކުންފޯރުކޯށްދޭ ހިދުމަތްތައް ރަނގަޅުކުރުމަށާއި ހިދުމަތުގެ ފެންވަރު ރަނގަޅުކުރުމަށް އަޅުގަނޑުމެން ގަދައަޅާ މަސައްކަތް ކުރަމުން ގެންދާނެ ކަމުގެ ޔަގީންކަން އަރުވަން،" އައިޝަތު ނޫރައްދީން ވިދާޅުވި އެވެ.\nބޭންކުން ހޯދި މާލީ ނަތީޖާ އަށް އިތުރަށް އަލިއަޅުއްވާލައްވަމުން އައިޝަތު ވިދާޅުވި ގޮތުގައި 2017 ވަނަ އަހަރާއި ހިލާފަށް މިދިޔަ އަހަރު ރަނގަޅު މާލީ ނަތީޖާއެއް ހޯދާފައި މިވަނީ އެއްފަހަރާ ގަނޑުކޮށް ލިބޭ ފައިސާ ނުހިމެނި އެވެ. މި ނަތީޖާ ހޯދިފައި މި ވަނީ، ވިޔަފާރީގެ މައިގަނޑު ހުރިހާ ދާއިރާއަކުންވެސް ލިބުނު ކުރިއެރުމާއި އަދި އާމްދަނީ ލިބޭ ވަސީލަތްތަކުން ލިބުނު ކުރިއެރުމުގެ ސަބަބުން ކަމަށް އައިޝަތު ނޫރައްދީން ވިދާޅުވި އެވެ. މީގެ އިތުރުން ބޭންކުންވަނީ މިއަހަރުތެރޭ އާ އެކައުންޓިންޓް ސްޓޭންޑަޑް، "އައިއެފްއާރްއެސް 9" ފައިނޭންޝަލް އިންސްޓްރޫމެންޓްގެ ބޭނުންކުރަން ފަށާފައި ކަން ވެސް އެކަމަނާ ފާހަގަ ކުރެއްވި އެވެ.\nބީއެމްއެލް އިސްލާމިކް އާއި ގުޅޭގޮތުން އައިޝަތު ވިދާޅުވީ، މިދިޔަ އަހަރުގެ ތެރޭގައި އިސްލާމިކް ބޭންކިން ހިދުމަތް ދޭ 'ބީއެމްއެލް އިސްލާމިކް' ވަނީ ހަލުވިކަމާ އެކު ކުރިއަރެންތަކެއް ހޯދާފައި ކަމަށެވެ. އަދި ޑިޕޮސިޓް ގެ އަދަދު ވަރަށް ބޮޑަށް އިތުރުވެ، އާ ފައިނޭންސިން ޕްރޮޑަކްޓްތައްވެސް ތައާރަފް ކުރެވިފައިވާކަން ފާހަގަ ކުރެއްވި އެވެ.\n"އަޅުގަނޑުމެން މިދަނީ ބޭންކުގެ ކޮންވެންޝަނަލް ޕްރޮޑަކްޓަކާ އެއް މިންވަރަކަށް ޝަރީއާ ހުއްދަކުރާ އިސްލާމިކް ޕްރޮޑަކްޓްތައް ތައާރަފްކުރަމުން،" އައިޝަތު ވިދާޅުވި އެވެ.\nމީގެ އިތުރުން އޭނާ ވިދާޅުވީ، ޓެކްނޮލޮޖީ ބޭނުންކޮށްގެން ބޭންކުން ދޭ ހިދުމަތްތައް މިހާރަށް ވުރެ ރަނގަޅުކޮށް ފަސޭހަ ކުރުމަށް މިދިޔަ އަހަރުވެސް މަސައްކަތް ކުރެވުނު ކަމަށެވެ. އަދި ކުރިއަށް މިއޮތް އަހަރުވެސް ބޭންކްގެ އަމާޒަކަށް ވާނީ، ޓެކްނޮލޮޖީގެ ޒަރިއްޔާއިން ބޭންކްގެ ހިދުމަތްތައް ރަނގަޅު ކުރުންކަން ވެސް ފާހަގަ ކުރެއްވި އެވެ.\nބީއެމްއެލްއަށް މިދިޔަ އަހަރު ލިބުނު ސާފު ފައިދާއިން 129.17 މިލިއަން ރުފިޔާ ބަހަން އަހަރީ އާންމު ޖަލްސާއަށް ހުށަހަޅަން ބޭންކްގެ ޑިރެކްޓަރުންގެ ބޯޑުން ނިންމާފައިވެ އެވެ. އެއީ ހިއްސާއަކަށް، 24 ރުފިޔާ ޖެހޭވަރުގެ އަދަދެކެވެ.


Covid-19: Mira Aai Faalih Kibain Alaamaiythah Fenunu Namaves Natheeja Nassi Vejje - Vaguthu\nކޮވިޑް-19: މީރާ އާއި ފާލިހްގެ ކިބައިން އަލާމާތްތައް ފެނުނު ނަމަވެސް ނަތީޖާ ނައްސިވެއްޖެ\nރާއްޖެގެ މަޝްހޫރު ލަވަކިޔުންތެރިޔާ މީރާ އާއި ފިރިމީހާ ފާލިހް\nލަވަކިޔުންތެރިން ކަމަށްވާ މީރާ މުހައްމަދު މާޖިދު އާއި އޭނާގެ ފިރިމީހާ އަބްދުﷲ ފާލިހްގެ ކިބައިން ކޮވިޑް-19 ގެ އަލާމާތްތައް ފެނުނު ނަމަވެސް ކޮވިޑް-19 އަށް ކުރި ޓެސްޓްގެ ނަތީޖާ ނައްސި (ނެގެޓިވް) ވެއްޖެއެވެ. ކޮވިޑް-19 އަށް ޓެސްޓް ކޮށްފައި ވަނީ ފާލިހް އެވެ. ނަމަވެސް މީރާ ވެސް ވަނީ އޭނާ ވެސް ބަލިވެ އުޅޭކަމަށް ބުނެ ޓްވީޓެއް ކޮށްފައެވެ.\nފާލިހް ކޮވިޑް-19 އަށް ޓެސްޓް ކުރިތާ ހަފްތާއެއް ވެގެން ދިޔައިރު ވެސް ނަތީޖާ ލިބިފައި ނުވާތީ ދެމަފިރިން ވަނީ އެކަމުގެ ކަންބޮޑުވުން އިއްޔެ ޓްވިޓާގައި ހިއްސާކޮށްފައެވެ. ފާލިހް ކުރި ޓްވީޓެއްގައި ބުނެފައި ވަނީ ކޮވިޑް-19 އަށް ޓެސްޓް ކުރިތާ ހަފްތާއެއް ވެގެން ދިޔައިރު ވެސް ނަތީޖާ ނުލިބޭ ކަމަށެވެ.\nހުން އައިސް ކެއްސަމުން ދާކަމަށާއި، އަލާމާތްތައް ގޯސް ނުވި ނަމަވެސް ޓެސްޓްގެ ނަތީޖާ ލިބުން ލަސްވާތީ ފާލިހް ކަންބޮޑުވުން ފާޅުކުރިއެވެ.\nމީރާ ކުރި ޓްވީޓެއްގައި ބުނީ އޭނާގެ ފިރިމީހާ ބަލިވެ އުޅޭތާ މިހާރު ދެހަފްތާ ވެއްޖެ ކަމަށާއި، މިހާރު އޭނާ ވެސް ބަލި ވެއްޖެ ކަމަށެވެ. ނަތީޖާ ލިބޭނީ ކޮންއިރަކުންތޯ މީރާގެ ޓްވީޓްގައި ސުވާލު ކޮށްފައި ވެއެވެ.\nމީރާ އާއި ފާލިހް ޓްވީޓް ކުރިތާ ގިނައިރުތަކެއް ނުވަނީސް މީރާގެ ބައްޕަ މުހައްމަދު މާޖިދު (މެޒޯ މޯޑް) ކުރި ޓްވީޓެއްގައި ވަނީ ޓެސްޓްގެ ނަތީޖާ ނައްސި (ނެގެޓިވް) ވެފައިވާކަން ކަށަވަރު ކޮށްދީފައެވެ. މެޒޯ މޯޑް ބުނީ ޓެސްޓްގެ ނަތީޖާ ހޯދަން އެންމެ ފަސޭހަ ގޮތަކީ ޓްވީޓް ކުރުން ކަމަށެވެ. މެޒޯ މޯޑް ބުނީ ނަތީޖާ ލިބުނީ ފާލިހް ޓްވީޓް ކުރިތާ 14 ގަޑިއިރު ފަހުން އަދި މީރާ ޓްވީޓް ކުރިތާ ދެގަޑިއިރު ފަހުން ކަމަށެވެ.\nHamdh'lillah result negative..\nTest results hoadhan kuran enme rangalhu masekaiy thireega evanee... @adam_falih tweet kurithaa 14 gadi iru @MiraMMajid tweet kurithaa2gadi iru fahun result libijje.. 🤦♂ https://t.co/6JGp1ZyL3V\n— mezzomohamed (@mezzomohamed) June 6, 2020\nކޮވިޑް-19 އަށް ޓެސްޓް ކުރަން އެޗްޕީއޭ އިން ނަގާ ޓެސްޓްތަކުގެ ނަތީޖާ ލަސްވެގެންނާއި، އެޗްޕީއޭގެ ބައެއް ނިންމުންތަކުގެ ސަބަބުން ވަރަށް ގިނަ މީހުން މީސް މީޑިއާގައި ދަނީ ޝަކުވާ ކުރަމުންނެވެ. ޓްވީޓް ކުރުމުން، ނުވަތަ ފޭސްބުކްގައި ގިނަ ބައެއްގެ ސަމާލުކަމަށް މައްސަލަ ގެނައުމުން ބައެއް ފަހަރު ވަރަށް އަވަހަށް މައްސަލަ ހައްލުވެފައި ވެއެވެ.\nޖޫން 7, 2020 10:46\nފައިސާ އަކީ މީހާ ތަހުޒީބް ކޮއްދޭ ކަމެއް ނޫންކަމުގެ ހެކި\nބޭކާރު ޑްރާާމާއެއް ދޯ ތިކުޅެވުނީ އެންމެފަހުން ނެގަޓިވް ވީ. ކިތަންމެ މަޝްހޫރަސް ގަވާއިދުގެ ތެރެއިން ދެއްތޯ ޤައުމެއްގަ ކަންކަން ހިނގަންވާނީ\nޖޫން 7, 2020 13:32\nމީރާ ، އޯ ޔޭ ، އޯ މައި ގޯޑް ، ކަމޯން ، އައި ފީލް ސޯ ގުޑް


Committee In Faas Kuri 34.9 Billion Rufiya Ge Budget Ah Bahus Kuraanee Aadhihtha Dhuvahu - Vaguthu\nއަންނަ އަހަރަށް ލަފާކޮށް ސަރުކާރުން ރައްޔިތުންގެ މަޖިލީހަށް ހުށަހަޅާފައިވާ ދައުލަތުގެ ބަޖެޓް ދިރާސާ ކުރި ބަޖެޓް ކޮމިޓީގެ ރިޕޯޓްގެ ބަހުސް މަރުހަލާ އަންނަ އާދީއްތަ ދުވަހު ފަށާނެ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nފިނޭންސް މިނިސްޓްރީން ރައްޔިތުންގެ މަޖިލިހަށް ފޮނުވީ 34.7 ބިލިއަން ރުފިޔާގެ ބަޖެޓެކެވެ. އެ ބަޖެޓްގައި އާމްދަނީގެ ގޮތުގައި ލިބޭނެ ކަމަށް ލަފާ ކޮށްފައިވަނީ ގާތްގަނޑަކަށް 17 ބިލިއަން ރުފިޔާއެވެ. އެ ބަޖެޓްގެ ޑެފިސިޓްގެ ގޮތުގައި ވަނީ 15.5 ބިލިއަން ރުފިޔާއެވެ. އެހެންކަމުން އެއީ މިހާތަނަށް ހުށަހެޅި އެންމެ ޑެފިސިޓް ބޮޑު ބަޖެޓެވެ.\nމަޖިލީހުގެ މިއަދުގެ ޖަލްސާގައި މަޖިލީހުގެ ރައީސް ނަޝީދު ވިދާޅުވީ މަޖިލީހުގެ ތަޅުމަށް ބަޖެޓް ދިރާސާކުރާ ކޮމިޓީގެ ރިޕޯޓް ލިބިފައިވާ ކަމަށެވެ. އަދި މިއަދުގެ ވަގުތެއްގައި މަޖިލީހުގެ ހުރިހާ މެންބަރުންނަށް އެ ރިޕޯޓް ހިއްސާކުރެވޭނެ ކަމަށް އެމަނިކުފާނު ވިދާޅުވިއެވެ. އެމަނިކުފާނު ވިދާޅުވި ގޮތުގައި ބަޖެޓް ރިޕޯޓަށް ބަހުސް ކުރުމުގެ މަރުހަލާ ފެށޭނީ އަންނަ އާދީއްތަ ދުވަހުގައެވެ.\nބަޖެޓް ކޮމިޓީގެ ރިޕޯޓަށް ބަހުސް ކުރުމުގެ މަރުހަލާގައި ކޮންމެ މެންބަރަކަށް ހަތް މިނެޓްގެ ފުރުސަތެއް ވާހަކަ ދައްކަވަން ލިބިވަޑައިގަންނަވާނެއެވެ. މަޖިލީހުގައި 87 މެންބަރުން ތިއްބަވާއިރު މިއީ ގާތްގަނޑަކަށް 10 ގަޑިއިރުގެ ވަގުތެކެވެ.\nއަންނަ އާދީއްތަ ދުވަހު ބަހުސް ފަށާއިރު ހޯމަ ދުވަހަށް މިހާރު ހިނގާ މަޖިލީހުގެ މި އަހަރުގެ ފަހު ދައުރު ހަމަވާނެއެވެ. އެކަމަކު މަޖިލީހުގެ މެންބަރުންގެ އަޣުލަބިއްޔަތުން ފާސްކޮށްގެން ދައުރު ދިގު ވެސް ކުރެވޭނެއެވެ. ނަވާރަވަނަ މަޖިލިސް ފެށުނު ފަހުން ހިނގި ކޮންމެ ދައުރެއް ވޯޓަކުން ފާސްކޮށްގެން ދައުރު ދިގުކޮށްފައިވެއެވެ.


Africa ge hama ekani anhen leader isthiufaa dheyn mihaaru dhekolhu | Mihaaru\nމޮރިޝަސްގެ ރައީސާ އަމީނާ ފިރްދައުސް ގުރިބް ފާކިމް\nއެފްރިކާގެ ހަމައެކަނި އަންހެން ލީޑަރު އިސްތިއުފާ ދޭން މިހާރު ދެކޮޅު\n14 މާޗް 2018 - 18:30\nޕޯޓް ލުއިސް (މާޗް 14) - ޗެރިޓީއަކުން ދިން ބޭންކް ކާޑަކުން އަމިއްލަ ބައެއް ތަކެތި ބައްލަވައިގަތް މައްސަލައެއް ފެންމަތިވުމާ ގުޅިގެން، އެފްރިކާގެ ގައުމެއްގެ ވެރިކަމުގައި ހުރި ހަމައެކަނި އަންހެނާ ކަމަށްވާ މޮރިޝަސްގެ ރައީސާ އަމީނާ ފިރްދައުސް ގުރިބް ފާކިމް އިސްތިއުފާ ދެއްވާނެ ކަމަށް ކުރިން ވިދާޅުވި ނަމަވެސް އެކަމަނާގެ ނިންމުން މިހާރު ބަދަލުކޮށްފި އެވެ.\nކުރިން ހަމަޖެހިފައި އޮތީ މި ހަފުތާގައި ފާހަގަ ކުރާ މޮރިޝަސްގެ މިނިވަންކަމުގެ 50 އަހަރުގެ ރަސްމިއްޔާތަށް ފަހު ފާކިމް އިސްތިއުފާ ދެއްވާ ގޮތަށެވެ. ނަމަވެސް މިހާރު އެކަމަނާ ވިދާޅުވަނީ ގޯސްކޮށް އެއްވެސް ކަމެއް ކުރައްވާފައި ނުވާނެ ކަމަށާއި އެހެންވެ އިސްތިއުފާ ނުދެއްވާނެ ކަމަށެވެ. ފާކިމްގެ އޮފީހުން ބުނެފައި ވަނީ ޗެރިޓީގެ ކްރެޑިޓް ކާޑުން ވިޔަފާރި ކުރެވުނީ އެކްސިޑެންޓަކުން ކަމަށާއި އެ ފައިސާ އަނބުރާ ދައްކާފައިވާ ކަމަށެވެ. ރިފަންޑްކޮށްފައި ވަނީ 27،000 ޑޮލަރެވެ.\nފާކިމްއަކީ މޮރިޝަސްގައި މަޝްހޫރު ސައެންސްވެރިއެކެވެ. މޮރިޝަސްގެ ވެރިކަމާ 2015 ވަނަ އަހަރު އެކަމަނާ ހަވާލުވެވަޑައިގެންނެވީ އެ ގައުމުގެ ފުރަތަމަ އަންހެން ރައީސްގެ ގޮތުގަ އެވެ.\nމޮރިޝަސްގެ ބޮޑު ވަޒީރު ޕްރަވިންދު ޖުގްނައުތު ކުރިން ވިދާޅުވެފައި ވަނީ ފާކިމް އިސްތިއުފާ ދެއްވަނީ ގައުމީ މަސްލަހަތު އިސްކުރުމުގެ ގޮތުން ކަމަށާއި މޮރިޝަސް އަކީ ޑިމޮކްރެސީގެ ދިރިހުރި ނަމޫނާއެއް ކަމަށެވެ.\nއިތުރު ލިޔުންތައް މޮރިޝަސް އެފްރިކާ


SunOnline: Aharen Islam vee keevve: Islam dheen qaboolu kuree Easa ge faanu vaahakaige sababun!\nއިސްލާމްދީން ގަބޫލުކުރީ އީސާގެފާނުގެ ވާހަކައިގެ ސަބަބުން!\nއައިޝަތު ފަރީޙާ 04 Jun 2018, 11:57\nއަހަރެން ބޮޑުވަމުން އައީ އައިރިޝް ކެތޮލިކް އާއިލާއެއްގެ ތެރޭގައެވެ. އެންމެ ކުޑައިރުއްސުރެ އަހަންނަކީ ކަންތައްތައް ބަލައި ދަސްކުރާހިތްވާ މީހެކެވެ. މައިންބަފައިންނަކީ އެމީހުންގެ ދީނުގައި ސާބިތުވެ ތިބި ބައެއް ނަމަވެސް އަހަންނަށް، އެ ދީން މަތީ ސާބިތުކަމާއެކު ދެމިއެއް ނުހުރެވޭނެއޭ އޭރުވެސް ހިތަށް އަރައެވެ. އެމީހުންގެ ސަގާފަތާއި އާދަކާދައިގައި އަހަންނަށް ގަބޫލު ނުކުރެވޭ ކަންތައްތައް އެކުލެވެއެވެ.\nއުމުރުން 13 އަހަރުގައިވެސް އަހަންނަށް ގަބޫލުކުރެވޭ ކަމަކީ ޖީސަސް (އީސާގެފާނު) އަކީ ކަލާންގެ ނޫން ކަމެވެ. އެއްކައުވަންތަ އިލާހަކު ވާނެކަމެވެ.\nކިޔަވަން އުޅުނުއިރު ކްރިސްޓިއަން ދީނާ އިސްލާމްދީނާ ގުޅޭ ގިނަ ކަންތައްތަކެއް އެނގިގެން ދިޔައެވެ. އެންމެ ފުރަތަމަ އިސްލާމްދީނާ ގުޅޭގޮތުން އަހަންނަށް މައުލޫމާތު އެނގުނީ ހައި ސްކޫލުގެ ދުވަސްވަރު މެލްކޮމް އެކްސްގެ އޮޓޯ ބަޔޯގްރަފީ އިންނެވެ.\nސްކޫލު ނިންމައި، ކޮލެޖް ތައުލީމު ފުރިހަމަކުރުމަށްފަހު، އަހަރެން ފެށީ ވޮލަންޓްރީ މަސައްކަތެވެ. އެފްރިކާގެ ގައުމުތަކުގައި ވޮލަންޓިއާ މަސައްކަތް ކުރަން އުޅުނު އިރު އެއްދުވަހަކު އަހަންނާއެކު މަސައްކަތްކުރާ ގާނާ ކުއްޖަކާއެކު ވަރުބަލި ފިލުވާލަން އިށީނީމެވެ. ހޫނު ގަދަ އެ ދުވަހު ހޫނުން ސަލާމަތްވުމަށް އަހަރެން ގެންގުޅުނު ފޮތިގަނޑުން ބޯ ނިވާކޮށްލީމެވެ.\n"ހިޖާބާއެކު ވަރަށް ރީތި،" އަހަރެންގެ އެކުވެރިޔާ ބުންޏެވެ.\n"ތިއީ މުސްލިމެއްތަ،" އަހަރެންގެ އެކުވެރިޔާ އާ ސުވާލު ކުރީމެވެ. އޭނާ އާނ އެކޭ ބުނެ ޖަވާބު ދިނެވެ. މުސްލިމުންގެ ބައެއް ވާހަކަތައް އަހަންނާ ހިއްސާ ކުރިއެވެ. މާތްﷲ އަކީ އެއްކައުވަންތަ އިލާހު ކަމަށާއި އީސާގެ ފާނަކީ ރަސޫލެއް ކަމަށް ބުންޏެވެ.\nއޭރު އަހަރެންގެ ހިތަށް އެރިއެވެ. އުމުރުގައި މިވީހާތާކަށް އަހަރެން ހޯދަން ބޭނުންވި ސުވާލުގެ ޖަވާބަކީ އިސްލާމްދީން ހެއްޔެވެ؟\nދުވަސްތައް ފާއިތުވަމުން ދިޔައެވެ. އަހަރެން އުޅެމުންދަނީ އެމެރިކާގެ މިއާމީގައެވެ. ނަމަވެސް ހިތަށް ހަމަޖެހުމެއް ނުލިބެއެވެ. އަބަދުވެސް ހުންނަނީ ކޮންމެވެސް ކަމަކާ ހިތް ނުތަނަވަސްވެފައެވެ. ބައްޕަ އާ އެވާހަކަ ހިއްސާކުރުމުން ބުނީ ފޮތް ކިޔުމަށެވެ. އެ ފިކުރުތަކާ ދުރަށް ދިއުމަށެވެ.\nއަހަރެން ފޮތް ކިޔަން ފެށީމެވެ. ދީނީ ފޮތްތަކާ އަދަބީ ފޮތްތަކެވެ. ދީނީ ފޮތްތަކުގެ ތެރެއިން އަހަރެންގެ ހިތް ދަމައިގަތީ އިސްލާމްދީނާ ގުޅޭ ފޮތްތަކެވެ. އެ ފޮތްތަކުން އަހަންނަށް އިސްލާމްދީނާ ގުޅޭ ގިނަ ވާހަކަތައް އޮޅުންފިލިއެވެ. ކިޔަމުން ދިޔަ ވަރަކަށް އެ ދީނަކީ ފުރިހަމަ ދީނެއްކަން ހާމަވަމުން ދިޔައެވެ.\nދިރިއުޅުމުގައި ދިމާވާ ހުރިހާ ކަމަކަށް ހައްލު އޮތީ އިސްލާމްދީނުގައި ކަން އެނގުމުން އަހަރެން ދެން ބޭނުންވީ އެހީތެރިވާނެ މީހެކެވެ. އަހަންނަށް އެހީތެރިވީ މުސްލިމު އަންހެނެކެވެ. އޭނާ އަކީ ސަޕޯޓިވް ފިރިއަކާއެކު ދެ ދަރިން ބަލަމުން އާއިލާއެއް ބަލަހައްޓާ މީހެކެވެ. އެންމެ މުހިއްމު ކަމަކަށް އޭނާ އަކީ ދީނަށް ލޯބިކުރާ މުސްލިމެކެވެ.\nކޮންމެ ހަފްތާއަކު އެއްފަހަރު އަހަރެން އޭނާ އާ ބައްދަލު ކުރަމެވެ. ރަސޫލާ އާއި އަސްހާބުންގެ ހަޔާތްޕުޅުގެ ވާހަކަތައް އޭނާ އަހަންނަށް ކިޔައިދެއެވެ. ނަމާދުކުރާނެ ގޮތް ދަސްކޮށްދިނެވެ. އީސާގެ ފާނާމެދު ކްރިސްޓިއަނުން ދެކޭގޮތް އޮޅުންފިލުވައިދީ، އޭގެ ސައްހަގޮތް ކިޔައިދިނެވެ.\nޤުރުއާން ތަރުޖަމާ އަކާއެކު އަހަރެންގެ އެކުވެރިޔާ އަހަންނަށް ދެން ދިނީ ޝައިޚް ހަމްޒާ ޔޫސުފްގެ ދަރުސް ތައް އެކުލެވޭ ސީޑީއެކެވެ. ކޮންމެ ދުވަހަކު އަހަރެން އެ ދަރުސްތައް އަޑުއަހައި އިސްލާމްދީނާ ގުޅޭގޮތުން އިތުރަށް ދަސްކުރަމެވެ.\nޝައިޚްގެ ދަރުސްތަކުގައި ޤުރުއާނުގެ އާޔަތްތައް ކިޔަވާވިދާޅުވާ އަޑު އިވުމުން ހީބިހި ނަގައިގެން ދެއެވެ. އަޑުއަހައިގެން އަހަރެން ޤުރުއާން ކިޔަވަން ދަސްކުރީމެވެ.\nއަހަރެންގެ ހަޔާތުގައި އެންމެ ފުރަތަމަ ރޯދައަށް ހުރި އަހަރަކީ އަހަރެންގެ އީމާންކަން ވަރުގަދަވެ އިސްލާމްދީނަށް އޮތް ލޯބި އިތުރުވެގެންދިޔަ އަހަރެކެވެ. އަހަރެންގެ ވެރި އިލާހާ ދެމެދު އޮތް ގުޅުން ވަރުގަދަވެގެން ދިޔަކަން އިހުސާސް ކުރެވުނެވެ. މިއީ އިސްލާމްދީން ގަބޫލު ކުރަން އަހަރެން ތައްޔާރަށް ހުރިކަން އިހުސާސްވީ ވަގުތެވެ.\nމާތްﷲ ގެ އިރާދަފުޅުން 2016 ވަނަ އަހަރުގެ ރަމަޟާން މަހުގެ 27 ވަނަ ވިލޭރޭ އަހަރެން އިނީ އަހަރެންނަށް ދީނާބެހޭގޮތުން ގިނަ އެއްޗެހި އޮޅުންފިލި، ޝައިހް ހަމްޒާގެ އަރިހުގައެވެ. ޝައިހް އިނގިރޭސިންނާއި އަރަބިން އިސްލާމްދީނާ ގުޅޭ ވާހަކަތައް ދައްކަވައި އޮޅުންފިލުއްވައިދެއްވިއެވެ.\nއަހަރެންގެ ދިރިއުޅުމުގައި ކެތޮލިކް ކްރިސްޓިއަނެއްގެ ގޮތުގައި ކުރިމަތިވި ނުތަނަވަސްކަމުގެ ވާހަކަތައް ޝައިހް އާ ހިއްސާ ކުރީމެވެ. އެއީ ހަޔާތުގެ އެންމެ އުފާވެރި އެއް ރެއެވެ. އަހަރެން އިސްލާމްދީން ހިޔާރު ކުރީމެވެ.\nމިހާރު އަހަންނަކީ މުސްލިމެކެވެ. ކޮންމެ ދުވަހަކު ފަތިހު ފަތިސްނަމާދަަށް ތެދުވެ އަހަންނަށް ލިބޭ އެންމެ ބޮޑު ހިތްހަމަޖެހުމަކީ އެއީއެވެ. އަހަރެން ހޯދަން ބޭނުންވި ސުވާލުތަކުގެ ޖަވާބު ލިބިއްޖެއެވެ.\nޤުރުއާނުން ރިވެތި އަހުލާގު ދަސްކުރަމާ!\nއެއްބަހަކުން ވާހަކަ ދައްކާ ދެ ދީނުގެ މީހުންތަ؟


vnews - 32 million ah nuvikeyne Mp aku Majlis ga huredhaane tho Riyaaz Rasheed suvaalu ufahdhavaifi\n32 މިލިއަނަށް ނުވިކޭނެ މެންބަރަކު ހުރެދާނެތޯ ރިޔާޒު ރަޝީދު ސުވާލު އުފައްދަވައިފި\n32 މިލިއަނަށް ނުވިކޭނެ މެންބަރަކު ހުރެދާނެތޯ ސަރުކާރު ހިންގާ މައި ޕާޓީއަށް ނިސްބަތްވާ ރައްޔިތުންގެ މަޖިލީހުގެ ވިލުފުށީ ދާއިރާގެ މެންބަރު ރިޔާޒު ރަޝީދު ސުވާލު އުފައްދަވައިފިއެވެ.\nރިޔާޒު މި ސުވާލު އުފައްދަވާފައިވަނީ މިރޭ ކުރައްވާފައިވާ ޓްވީޓެއްގައެވެ.\nއިދިކޮޅު ފަރާތްތަކާއި ގުޅުމަށް ރިޝްވަތުގެ ގޮތުގައި 32 މިލިއަން ރުފިޔާ ހުށައެޅިކަމަށް އިނގުރައިދޫ ދާއިރާގެ މެންބަރު އިބްރާހިމް ފަލާހު ވަނީ ވިދާޅުވެފައެވެ.\nރިޔާޒު ވިދާޅުވީ ކޮންމެ އެއްޗަކަށްވެސް އަގެއް އޮންނާނެކަމަށެވެ. އަދި 32 މިލިއަނަށް ނުވިކޭނެ މެންބަރަކު މަޖިލީހުގައި ހުރެދާނެތޯ ސުވާލު ކުރައްވާ ރިޔާޒު ވަނީ ފަލާހު ވާހަކަތަކާއިމެދު ސުވާލު އުފައްދާފައެވެ.\nމި ސުވާލާއިއެކު ރިޔާޒު ވަނީ ކޮރަޕްޝަން ހުއްޓުވުމާއި މަނާކުރުމުގެ ގާނޫންގެ ދަށުން ރިޝްވަތުދީފިކަން ނުވަތަ ދޭން އުޅެފިކަން އެނގުމުން އަމަލުކުރުމަށް ގާނޫނުގައި ބުނެފައިވާ މާއްދާވެސް ޓްވީޓް ކުރައްވާފައެވެ.\n32 މިލިއަނަށް ނުވިކޭނެ މެންބަރަކު މަޖިލީހުގައި ހުރެދާނެތޯ ސުވާލު ކުރައްވާ ރިޔާޒު ވަނީ ފަލާހު ވާހަކަތަކާއިމެދު ސުވާލު އުފައްދާފައިވާއިރު، ފަލާހުގެ މިވާހަކައަށް ގިނަ ބަޔަކު ދަނީ ހަޖޫޖަހަމުންނެވެ.\nރައީސް މައުމޫނާއި، ރައީސް ނަޝީދުގެ އިތުރަށް ގާސިމް އިބްރާހިމާއި ގުޅޭގޮތުންވެސް ސާބިތުނުހިފޭ ދޮގު ވާހަކަތައް ދައްކާކަމަށް ގިނަ ބަޔަކު ތުހުމަތުކުރާ ފަލާހުގެ މި ވާހަކަތަކަކީ އެއްވެސް ހަގީގަތެއްނެތް ދޮގު ވާހަކަތަކެއްކަމަށް ގިނަ ބަޔަކު ކުރިންވެސް ވަނީ ބުނެފައެވެ. އަދި މިއީ އިދިކޮޅު ފަރާތްތައް ބަދުނާމުކޮށް، އަދި އިސްލާހީ މަސައްކަތަށް ލިބެމުންދާ ކާމިޔާބީ ހަޖަމުނުވެގެން އޭނާ ހަދަހަދައިގެން ދެއްކި ވާހަކަތަކެއްކަމަށް ގިނަ ބަޔަކު ދަނީ ބުނަމުންނެވެ.\nމެންބަރު އިބްރާހިމް ފަލާހަށް ރިޝްވަތުދިނުމަށް ހުށަހެޅިކަމަށް ބުނާ މައްސަލަ ތަހުގީގުކުރުމަށް ކިނބިދޫ ދާއިރާގެ މެންބަރު އަބުދުﷲ ރިޔާޒުވެސް ވަނީ ގޮވާލައްވާފައެވެ.


އީޓީ ގެ އާ ވެބްސައިޓަށް މަރުހަބާ!\nބ. އަތޮޅުގެ ކޮމިޔުނިޓީއަށް ޚާއްސަކޮށްގެންނެރޭ އޮންލައިން ނޫސް، “އޭދަފުށީ ޓައިމްސް” ގެ އާ ވެބްސައިޓް މިއަދު ލޯންޗްކޮށްފި އެވެ.\nވެބްސައިޓް ޑިޒައިންކޮށްފައިވަނީ ވަރަށް ފަސޭހަކަމާ އެކު ވެބްސައިޓުން މައުލޫމާތު ހޯދޭނެ ގޮތުގެ މައްޗަށް ބިނާކޮށެވެ. އަދި ވަކި އެޕްލިކޭޝަނެއް ބޭނުންނުކޮށް އައިޕެޑާއި އައިފޯން އަދި އެންޑްރޮއިޑް ޑިވައިސްތަކުން ވެސް އީޓީގެ އާ ވެބްސައިޓް ބޭނުންކުރެވޭނެ އެވެ. އަދި ވެބްސައިޓް ތައްޔާރުކޮށްފައި ވަރަށް ފަސޭހަކަމާ އެކު ވެބްސައިޓުން މައުލޫމާތު ހޯދޭނެ ގޮތުގެ މައްޗަށް ބިނާކޮށެވެ. ވެބްސައިޓް މުޅިން ފުރިހަމަވެގެންދާއިރު ކުރިން އޭދަފުށީ އީޓީގެ އާކައިވް ހުރިހާ ލިޔުންތަކެއްވެސް ފެންނަން ހުންނާނެ އެވެ.\nރަށުގެ ޒުވާނުންތަކެއްގެ އިސްނެގުމުގެ މަތިން 2009 ވަނަ އަހަރު ވުޖޫދަށް އައި އޭދަފުށީ ޓައިމްސް ގެ ޓީމުން ވަނީ ބ. އަތޮޅަށް އަމާޒުކޮށް، މީގެ ކުރިން ވެސް ނޫހެއް ނެރެފަ އެވެ. މި ނޫހުގެ މަސައްކަތް ކުރަމުން މިދަނީ، އޭދަފުށި ޓުޑޭގެ ނަމުގައި ނެރުނު އޮންލައިން ނޫސް ހިންގުމުގައި އެންމެ އިސްކޮށް އުޅުނު ޓީމެވެ.\nމި ނޫހަށް ޒިޔާރަތްކުތާ މީހުންގެ އަދަދު ދުވަހެއް ދުވަހަކަށް ދަނީ އިތުރުވަމުންނެވެ. އަދި އާންމުންގެ މަގުބޫލްކަންވެސް ނޫހަށް ވަރަށް ބޮޑަށް ލިބެމުން އަންނަ ކަމަށް ފާހަގަކުރަމެވެ.\nއަޅުގަނޑުމެންގެ މައިގަނޑު އަމާޒަކީ، ބ. އަތޮޅުގެ ހަބަރުތައް ތާޒާކޮށް ތިޔަބޭފުޅުންނަށް ފޯރުކޮށްދީ، ބ. އަތޮޅުގައި ހިނގަމުންދާ މުހިންމު ހުރިހާ ކަމެއް ތި ބޭފުޅުން ތިއްބެވި ތަނަކަށް ގެންގޮސްދިނުމެވެ. ނަމަވެސް ކުރިއަށްއޮތް ތާނގައި މި ސަރަހައްދުގެ މުހިއްމު ހަބަރުތައްވެސް ކިޔުންތެރިންނާ ހަމައަށް ފޯރުކޮށްދިނުމަށް އަޅުގަނޑުމެން މަސައްކަތްކުރަމުން ގެންދާނެ ވާހަކަ ދަންނަނަވަމެވެ. މިކަމަށް ޓަކައި، އަޅުގަނޑުމެންގެ ޓީމުން ވީ އެންމެ ރަނގަޅަކަށް ކުރިއަށް ދުވަސްތަކުގައިވެސް މަސައްކަތްކޮށްދޭނެ ކަމުގެ ޔަގީންކަން އަރުވަމެވެ.\nމި ވެބްސައިޓަށް ވަދެވަޑައިގެންނެވި ކަމަށް ޓަކައި ޝުކުރު ދަންނަވަމެވެ. ކޮންމެ ދުވަހަކީ ވެސް އަމިއްލަ ރަށާއި އަތޮޅާ ބެހޭ މައުލޫމާތު ހޯއްދަވާ ދުވަހަކަށް ވާނެ ކަމަށް އުންމީދު ކުރަމެވެ. ހަމައެއާ އެކު ތިޔަބޭފުޅުންގެ ހިޔާލާއި އިރުޝާދަށް އަބަދުވެސް ހޫނު މަރުހަބާއެއް ދަންނަވަމެވެ. އަދި އާ އަހަރަކަށްވެސް މަރުހަބާ އެވެ\nޖެނުއަރީ 6, 2013 at 12:07 am\nހުރިހާ ކުދިންނަށްވެސް މަރުހަބާ! އީޓީގެ ކުރިއެރުމަކީ ހަމަ ތިއެންމެބޭފުޅުންގެ ސަޕޯޓް 🙂\nޖެނުއަރީ 3, 2013 at 9:30 am\nlike the new layout. hope to see many new features..\nޖެނުއަރީ 3, 2013 at 9:00 am\nvarah update nuvey mi site\nޖެނުއަރީ 2, 2013 at 2:58 pm\nވަރަށް ފަހުރުވެރިވޭ މި ސައިޓް ހަދާފަމިއީ އޭދަފުށި ކުއްޖެއްވީމަ. މީގެންވެސް އިގެނީ އޭދަފުށީގައި ގާބިލް ކުދިން ތިބިކަން. 🙂\nޖެނުއަރީ 2, 2013 at 11:17 am\nޖެނުއަރީ 2, 2013 at 11:13 am\nET varu ge site eh nei Hama saaabahey ET team\nޖެނުއަރީ 2, 2013 at 8:59 am\nv good.keepit up.we want get true informaion daily.now new web site v nice.\nޖެނުއަރީ 2, 2013 at 12:24 am\nI like the new change EydhafushiTimes\nޖެނުއަރީ 5, 2013 at 11:41 pm\nޖެނުއަރީ 2, 2013 at 12:23 am\nA very clean user interface, excellent coding, great work ET team! Keep up the good work! 😀\nޖެނުއަރީ 5, 2013 at 11:33 pm


Kaiveni Kuraane Meehaku Nulibigen Thi Ulhenee Keehve? - Vaguthu\nކައިވެނި ކުރާނެ މީހަކު ނުލިބިގެން ނުވަތަ ކައިވެނި ކުރާނެ މީހަކުގެ ކިބައިގައި ހުންނަން ޖެހޭ ޝަރުތުތައް ފުރިހަމަވާ މީހަކު ނުލިބިގެން އުޅޭ ވަރަށް ގިނަ މީހުން އެބަތިއްބެވެ. އެފަދަ ހާލަތެއްގައި ތިބި އެންމެން ނިކުމެ އެވާހަކަ ނުދެއްކުމަކީ އެއީ ނެތް ބައެއް ކަމަށް ދެއްކޭނެ ހުއްޖަތެއް ނޫނެވެ.\nކައިވެނި ކުރާނެ މީހަކު ނުލިބިގެން އުޅުން މިއީ ހަމައެކަނި ދިވެހިންނަށް ދިމާވެފައިވާ މައްސަލައެއް ވެސް ނޫނެވެ. ދާދިފަހުން ސައިޕްރަސްގައި ކުރި ދިރާސާއެއްގައި މިވަނީ ކައިވެނި ކުރާނެ މީހަކު ނުވެގެން ބައެއް މީހުން އުޅޭ ސަބަބު ހޯދަން މަސައްކަތް ކޮށްފައެވެ.\n13000 އަށް ވުރެ ގިނަ މީހުން ބައިވެރި ކޮށްގެން ކުރާ ދިރާސާ އިން ދައްކާ ގޮތުގައި ކައިވެނި ކުރާނެ މީހަކު ނުވެގެން އުޅޭ ތަފާތު 43 ސަބަބެއް އެކި މީހުން ވަނީ ދައްކާފައެވެ. ނުވަތަ ބުނެފައެވެ.\nދިރާސާގައި ބައިވެރިވި މީހުންގެ ތެރެއިން އެންމެ ގިނަ މީހުންނަށް ހަޔާތުގައި ބައިވެރިޔަކު ލިބިފައި ނުވަނީ އެމީހުން ގަބޫލު ކުރާ ގޮތުގައި އެމީހުން ހުތުުރު ކަމުންނެވެ. ބޮލުގައި އިސްތަށި ނެތުމާއި އިސްކޮޅުން ކުރުވުމާއި އަމިއްލަ ނަފްސަށް ކުރެވޭ އިތުބާރު ކުޑަވުމުގެ ސަބަބުން ކަންކަމުގައި އިސްނަގަން ނުކެރިގެންނެވެ.\nދެވަނަ އަށް އެންމެ ގިނަ މީހުން ދެއްކި ސަބަބަކީ އެމީހުން ހިތްކިޔާ މީހުންނާއި ވާހަކަދައްކަން ނުކެރުމެވެ. އޮފީސް މާހައުލުން ނުވަތަ މުޖުތަމަޢުގެ ތެރެއިން ފެންނަ ހިތްކިޔާ މީހުންނާއި ވާހަކަދެއްކޭ ވަރަށް ވުރެ އެމީހުން ލަދުވެތިވުމެވެ.\nތިން ވަނަ އަށް އެންމެ ގިނަ މީހުން ދެއްކި ސަބަބަކީ އިތުބާރު ނުކުރެވުމެވެ. ފިރިހެނުން ބުނަނީ އެމީހުންނަށް އަންހެނުންނަށް އިތުބާރު ނުކުރެވޭ ކަމަށެވެ. އަންހެނުން ބުނަނީ އެމީހުންނަށް ފިރިހެނުންނަށް އިތުބާރު ނުކުރެވޭ ކަމަށެވެ. މިހެން ބުނެފައި ވަނީ ކުރިން ލޯބިގެ ގުޅުންތައް ބޭއްވި މީހުން އެމީހުންނަށް ލަނޑުދީފައި ވާތީއެވެ.\nހަތަރު ވަނަ އަށް އެންމެ ގިނަ މީހުން ދެއްކި ސަބަބަކީ އެމީހުންގެ ހަޔާތުގެ ބައިވެރިޔާގެ ކިބައިގައި މާގިނަ ޝަރުތުތައް ހުންނަން ޖެހޭ ކަމަށް އެމީހުންނަށް ގަބޫލު ކުރެވިފައި އޮތުމެވެ. އެހުރިހާ ޝަރުތެއް ހަމަވާ މީހަކު ފެންނަން ނެތުމެވެ.\nފައިސާ އާއި ރަނގަޅު ވަޒީފާއެއް ނެތުމަކީ ވެސް ހަޔާތުގެ ބައިވެރިޔަކު ލިބިފައި ނުވާ ސަބަބެއް ކަމަށް ގިނަ ބަޔަކު ބުނެފައި ވެއެވެ.\nހަވަނަ އަށް އެންމެ ގިނަ މީހުން ދެއްކި ސަބަބަކީ އެމީހުންގެ ކިބައިގައި ހުންނަ ނުކުޅެދުންތެރިކަމެއްގެ ސަބަބުން ހަޔާތުގެ ބައިވެރިޔަކު ނުލިބުމެވެ.\nކައިވެނި ނުކޮށް ހުރުމަކީ އެތައް ޕްރެޝަރެއް ކޮންމެ މީހަކާއި ވެސް ކުރިމަވާނެ ކަމެކެވެ. އެހެންކަމުން ރަނގަޅު ބައިވެރިޔަކު ހޯދައިގެން ކައިވެންޏަށް ތައްޔާރުވުމުން ކޮންމެ މީހަކަށް ވެސް މަޖުބޫރެވެ.\nޖުލައި 13, 2019 03:21\nއެއީ މަޖުބޫރު ކަމެއްނޫން! އެމީހަކަށް އެގޭނީ އެމީހަކު ކައިވެނި ކުރަންވީމަ ނުވަތަ އެކަމަށް ތައްޔާރުވީމަ..ކައިވެނި ކުރުމަކީ ވަރަށްބޮޑު ޒިންމާއެއް..އެޒިންމާ ބޮލުއަޅާނީ އެކަމަށް ތައްޔާރުވީމަ..މީހަކު ކައިވެނި ކުރީތީ ނުޖެހެ ކައވެނި ކުރާކަށް.. އެއީ ދައްކަން ކުރާވަރުގެ ކަމެއްނޫން..އެއަށްވުރެ މާތް އަޅުކަމެއް...\nޖުލައި 13, 2019 11:24\nދިމާ ވާ ފިރިހެން ކުދިން ބޭނުން ވަނީ ކައިވެނި ނުކޮއް ހުރިހާ އުފަލެއް ހޯދާ ފަ ދެން ކައިވެނި ކުރަން.....މިއީ ޔޫރަޕު ފިލްމު ބެލުމުން ދިމާވާ ކަމެއް...އަދި ގިނަ ފިރިހެނުން ކައިވެނީގެ ރަން ވެސް ކިޔަނީ ލުއި ލޯން ނަގައިގެން..ކައިވެނި ކުރުމުގެ ގާބިލު ކަމެއް ގިނަ މީހުންގެ އެއް ނެތް!\nޖުލައި 13, 2019 11:25\nވަރިވެފާއި ވާ އަންހެނުން ގިނަ ވެ އެމީހުން ނާ އިން ނާ ނެ ބަޔަކު ނުވުމަކީ ވަރަށް ދެރަ ކަމެއް!\nޖުލައި 13, 2019 12:04\nއާނ އެވާގޮތަކީ ސެކަންޑް ހޭންޑް ފޯނުވެސް ގަންނާނީ ވަރަށް މަދުބަޔަކުދޯ މިޒަމާނުގަ.\nޖުލައި 13, 2019 18:48\nކައިވެނިން ބޭރު ކިތަންމެވަރަކަށް ގުޅުން ހިންގިޔަސް ސެކަންޑް ހޭންޑަކަށް ނުވޭ\nޖުލައި 13, 2019 21:28\nޖުލައި 13, 2019 21:30\nޖުލައި 13, 2019 21:32\nކައިވެނިން ބޭރު ކިތަންމެވަރަކަށް ގުޅުން ހިންގިޔަސް ސެކަންޑް ހޭންޑަކަށް ނުވޭ ދޯ\nޖުލައި 13, 2019 12:07\nކައިވެންޏަކީ އެއްގޮތަކަށްވެސް ކުރަން ހެޔޮވާވަރުކަމެއްނޫން، ލިބޭ އުފަލާއަރާމަށްވުރެ ޖެހޭ މުސީބާތާއި އާފާތްމާބޮޑު. ދެން ދަރިން ލިބުނީމަ މިހުންނަނީ ފިއްތާލައިގެން މަޑުން ކީއްކުރާނީ މާތްﷲ އަހަރެން މިއުޤޫބާތުން ސަލާމަތްކޮށްދެއްވާންދޭވެ.


Oxford ge covid vaccine ge ajuma belun alun fashanee | Mihaaru\nކޮވިޑް-19 އާ ދެކޮޅަށް އޮކްސްފޯޑުން އުފެއްދި ވެކްސިންގެ ޓްރަޔަލް މެދުކަނޑާލުމަށް ފަހު އަލުން ފަށަން ވަނީ ނިންމާފައި\nއޮކްސްފޯޑުގެ ކޮވިޑް ވެކްސިން ރައްކާތެރި، އަޖުމަ ބެލުން ކުރިއަށް ގެންދަނީ\n12 ސެޕްޓެމްބަރ 2020 - 22:264comments\nކޮވިޑް-19 އާ ދެކޮޅަށް ބޭނުންކުރުމަށް އޮކްސްފޯޑު ޔުނިވަސިޓީ އާއި އަސްޓްރަޒެނެކާ އިން އުފެއްދި ވެކްސިންގެ އަޖުމަ ބެލުމަށް ވެކްސިން ދިން މީހުންގެ ތެރެއިން އެކަކު ބަލިވުމުން ތަހުލީލުތައް މެދުކަނޑާލުމަށް ފަހު އަލުން ފަށަން ނިންމައިފި އެވެ.\nއަޖުމަ ބެލުމުގެ ވެކްސިން ދިން މީހުންގެ ތެރެއިން އެކަކަށް ސައިޑްއިފެކްޓްސްގެ އަސަރު މާބޮޑަށްކޮށް ބަލިވި ކަމަށް ބެލެވުމުން ވެކްސިންގެ ޓްރަޔަލް މެދުކަނޑާލީ އަންގާރަ ދުވަހު އެވެ.\nނަމަވެސް ހޮނިހިރު ދުވަހު އޮކްސްފޯޑުން ވަނީ ވެކްސިން ދިނުން ކުރިއަށް ގެންދިއުން ރައްކާތެރިކަން، މިހާތަނަށް ބެލި ބެލުމުން އެނގިފައިވާ ކަމަށާއި އެހެންވެ ވެކްސިންގެ ޓްރަޔަލް ކުރިއެކޭ އެއްގޮތަށް ކުރިއަށް ގެންދާނެ ކަމަށެވެ. މިގޮތަށް ނިންމީ ބޭސްތަކުގެ ސަލާމަތީ ކަންކަން ބަލާ މިނިވަން ބޮޑީއެއް ކަމަށްވާ މެޑިސިންސް އެންޑް ހެލްތު ކެއާ ޕްރޮޑަކްޓްސް ރެގިއުލޭޓަރީ އޭޖެންސީން ބަލަންޖެހޭ ކަންކަން ބެލުމަށް ފަހު ހުއްދަ ދިނުމުން ކަމަށް ވެސް އޮކްސްފޯޑުން ބުންޏެވެ.\nމި ވެކްސިނަކީ މިހާރު ކޮވިޑް-19 އާ ދެކޮޅަށް އުފައްދާ ޓެސްޓްކުރަމުން އަންނަ ވެކްސިންތަކުގެ ތެރެއިން ކާމިޔާބުވާނެ އަދި އެންމެ ރަނގަޅު އެއް ވެކްސިނަށް ވާނެ ކަމުގެ އުންމީދު މިހާތަނަށް ލިބިފައިވާ ނަތީޖާތަކުން ދައްކަ އެވެ.\nއޮކްސްފޯޑުން ނެރުނު ބަޔާނެއްގައި ބުނީ އެތައް ހާސް ބަޔަކު ބައިވެރިކޮށްގެން މިގޮތަށް ކުރިއަށް ގެންދާ ވެކްސިން ޓްރަޔަލްތަކުގައި މަދު ބަޔަކު ބަލިވުމަކީ ނުވެ ނުދާނެ ކަމެއްކަން އެނގޭ ކަމަށެވެ. މިކަމާ ބެހޭ ގޮތުން އިނގިރޭސި ސަރުކާރުގެ ސައިންސްޓިފިކް އެޑްވައިޒަރު ޕެޓްރިކް ވެލާންސޭ ވެސް ވިދާޅުވީ ވެކްސިން ޓްރަޔަލެއްގައި މީހަކު ބަލިވުމަކީ އަލަށް ދިމާވާ ކަމެއް ނޫން ކަމަށެވެ.\nއޮކްސްފޯޑްގެ މި ވެކްސިންގެ ފަހު މަރުހަލާ ކުރިއަށް ގެންދަނީ އިނގިރޭސި ވިލާތާއި އެމެރިކާ އާއި ބްރެޒިލް އަދި ސައުތު އެފްރިކާގެ 30،000 މީހުން ބޭނުންކޮށްގެންނެވެ. ފުރަތަމަ ފޭހާއި ދެ ވަނަ ފޭސް ކާމިޔާބުވެ އުންމީދު ބޮޑުވެފައި ވާއިރު މިހާރު ކުރިއަށް ދަނީ އެންމެ ފަހު މަރުހަލާ އެވެ.\nމި ވެކްސިން އާންމުކޮށް ބޭނުންކުރުމުގެ ހުއްދަ ލިބެންވާ އިރަށް ތައްޔާރުވުމުގެ ގޮތުން އިންޑިއާގައި މިހާރު އަންނަނީ މި ވެކްސިން ގިނަ އަދަދަކަށް އުފައްދަމުންނެވެ.


SunOnline: Emme bodu parking zone carnival sarahahdhugai hulhuvanee, 500ahvure gina cycle park kureveyne\nއެންމެ ބޮޑު ޕާކިން ޒޯން ކާނިވާ ސަރަހައްދުގައި ހުޅުވަނީ، 500އަށްވުރެ ގިނަ ސައިކަލް ޕާކު ކުރެވޭނެ\nމުޙައްމަދު ޝާނިފް 26 Sep 2021, 17:00\nކާނިވަލް ސަރަހައްދުގެ ޕާކިން ޒޯން-ސަން ފޮޓޯ / ފަޔާޒު މޫސާ\nމާލޭގެ އެންމެ ބޮޑު ޕާކިން ޒޯނު ކާނިވާ ސަރަހައްދުގައި ހުޅުވަން މާލޭ ސިޓީ ކައުންސިލުން ތައްޔާރުވެއްޖެއެވެ.\nމާލެ ސިޓީގެ ޑެޕިއުޓީ މޭޔަރު، މާފަންނު މެދު ދާއިރާގެ ކައުންސިލް މެމްބަރު އަހްމަދު ނަރީޝް "ސަން"އަށް ވިދާޅުވީ މި މަސައްކަތް ކުރަމުން އަންނަނީ އާރުޑީސީން މަގުތަކުން ނަގާ ގާ ބޭނުންކޮށްގެން ކަމަށްވާތީ، މި މަސައްކަތަށް އެއްވެސް ފައިސާއެއް ހަރަދު ނުވާ ކަމަށެވެ.\nމީގެ އިތުރުން، މަސައްކަތުގެ ބޮޑުބައި ނިމިފައިވާއިރު މި މަސައްކަތް އެއްކޮށް ނިމި އާންމުންނަށް ޕާކު ކުރުމުގެ ހިދުމަތް ވަރަށް އަވަހަށް ލިބޭނެ ކަމަށް ވެސް ނަރީޝް ވިދާޅުވިއެވެ.\n"ޕާކިން ޒޯންގައި ގާތްގަނޑަކަށް އަންދާޒާ ކުރެވޭ ގޮތުން 50 ކާރު އަދި 500 އާއި 600އާ ގާތްކުރާ އަދަދެއްގެ ސައިކަލް ޕާކް ކުރެވޭނެ. މަސައްކަތް ކުރިއަށް ދަނީ އާރު.ޑީ.ސީއިން މަގު ހަދަމުންދާ ވަރަކަށް ލިބޭ ގާތަކުން. ގަލުގެ ޑިލޭއެއް އައިސްގެން އުޅޭތީ މަސައްކަތް އެއްކޮށް މިހާރު ނުނިމެނީ،" ނަރީޝް ވިދާޅުވިއެވެ.\nކާނިވާ ސަރަހައްދަށް އުދަ އަރައި އެތާ ޕާކު ކޮށްފައި ހުންނަ ވެހިކަލްތަކަށް މީގެ ކުރިން ގެއްލުން ލިބެއެވެ. އެހެންކަމުން، ސިޓީ ކައުންސިލުން މިކަމަށް ހައްލު ހޯދައިދީފައިވާނެ ކަމަށް ނަރީޝް ވިދާޅުވިއެވެ. އެގޮތުން، ބޮޑެތި ކާނުތައް އެ ސަރަހައްދުގައި ޖަހާފައި ވާނެ ކަމަށް އޭނާ ވިދާޅުވިއެވެ.\nކާނިވާ ސަރަހައްދުގެ ޕާކިން ޒޯން-ސަން ފޮޓޯ / ފަޔާޒު މޫސާ\nމާލޭގެ ގިނަ މަގުތަކަކީ ތޮއްޖެހިފައިވާ މަގުތަކެކެވެ. އެހެންކަމުން އެއްގަމު ދުއްވާ އުޅަނދުތައް ޕާކު ކުރާނެ ޖާގައެއް ނެތުމަކީ އަބަދުވެސް މާލޭ ރައްޔިތުން ކަންބޮޑުވާ ކަމެކެވެ. އާންމުކޮށް ޖާގަ ނެތުމުގެ ސަބަބުން އުޅަނދުތައް ޕާކު ކުރަން ޖެހެނީ ހަނި ގޯޅިތަކުގައެވެ. މިކަމުގެ ސަބަބުން އެ ގޯޅިތަކުގައި ދުއްވާ އުޅަނދުތަކަށް އެ ގޯޅިން ދަތުރުކުރުމަށް އުނދަގޫ ތަކެއް ކުރިމަތިވެއެވެ.\nކާނިވާ ސަރަހައްދުގެ މި ޕާކިން ޒޯނާއެކު މާލޭގެ ގިނަ ރައްޔިތުންނަށް ޕާކު ކުރުމުގެ ޖާގައިގެ ދަތިކަމަށް ކޮންމެވެސް ހައްލެއް ލިބޭނެ ކަމަށް ބެލެވެއެވެ.\nމެޗާއެކު ޝޯ ބޭއްވުމަށް ސިޓީ ކައުންސިލްގެ ތާއިދެއް ނެތް


India meehunah work visa eh nulibey!\nއިންޑިޔާ މީހުނަށް ވޯކް ވިސާއެއް ނުލިބޭ!\nރާއްޖޭގައި މަސައްކަތް ކުރަން އަންނަ އިންޑިޔާ ރައްޔިތުންނަށް ވޯކް ވިސާ ދިނުން އިމިގްރޭޝަނުން ހުއްޓާލައިފި ކަމަށް ބުނެ އަޑުތައް ފެތުރި، އަދި ބައެއް ފަރާތްތަކުން އެ ވާހަކަތައް މީޑިއާގައި ވެސް ދައްކަމުން ދަނިކޮށް މޯލްޑިވްސް އިމިގްރޭޝަނުން އެކަން ދޮގު ކޮށްފި އެވެ.\nވޯކް ވިސާ މައްސަލާގައި "އަވަސް" އާ ވާހަކަދެއްކެވި ބައެއް ކުންފުނިތަކުން ބުނީ މިދިޔަ މާޗު މަހުން ފެށިގެން އިންޑިޔާ މީހުންނަށް ވިސާ ދިނުން ހުއްޓާލާފައިވާ ކަމަށާއި އެ ގައުމުން އެއްވެސް މީހަކު ނުގެނެވޭ ކަމަށެވެ. އެކަމާ ގުޅިގެން ގިނަ ދަތިތަކެއް ވަމުން އަންނަ ކަމަށް ވެސް އެ ކުންފުނިތަކުން ބުންޏެވެ.\nމިކަން ފާހަގަކޮށް އިންޑިއާގެ ބައެއް މީހުން "ދަ ހިންދު" އަށް އެ ވާހަކަ ހިއްސާކޮށްފައި ވެސް ވެއެވެ. އެގޮތުން ރާއްޖެއިން ވޯކް ވެސާ ހޯދަން އެތަށް ފަހަރަކު މަސައްކަތް ކުރުމުން ވެސް އެ ހުއްދަ ނުދޭ ކަމަށާއި ބޮޑެތި ކުންފުނިތަކުން މީހުން ހޯދުމަށް ކުރާ އިސްތިހާރުތަކުގައި ވެސް "އިންޑިޔާ ރައްޔިތުންނަށް ފުރުސަތެއް ނެތް" ކަމަށް ބުނާ ކަމަށެވެ. އެގޮތުން ރާއްޖޭގައި ރިސޯޓު ހިންގާ ކުންފުންޏެއް ކަމަށްވާ، މާރިއޮޓް އިން ވެސް 18 މީހުން ހޯދުމަށް ކުރި އިއުލާނުގައި އިންޑިޔާ ރައްޔިތުންނަށް ވޯކް ވިސާ ނުދޭ ކަމަށް ބުނާ ކަމަށް އެ ނޫހުން ވަނީ ރިޕޯޓުކޮށްފަ އެވެ.\nއެގޮތުން ގާތްގަނޑަކަށް 29،000 އިންޑިޔާ ރައްޔިތުން ރާއްޖޭގައި މަސައްކަތް ކުރާ އިރު 2000 މީހުން ވިސާ ހޯދުމަށް ހުށަހަޅާފައިވާ އެޕްލިކޭޝަން ފޯމުތައް ހަމަޖައްސައި ނުދީ ހިފަހައްޓާފައިވާ ކަމަށް ވެސް އެ ނޫހުގައި ވެއެވެ.\nމި އަޑުތައް ފެތުރި އަދި ނޫސްތަކުގައި ވެސް އެ ވާހަކަ ލިޔެފައި ވަނިކޮށް މިއަދު އިމިގްރޭޝަންގެ މީޑިއާ އޮފިޝަލެއް ކަމަށްވާ ހަސަން ހަލީލް ވިދާޅުވީ ރަސްމީ ކޮށް އެފަދަ ނިންމުމެއް ނިންމާފައި ނުވާނެ ކަމަށާއި އަޑު ފެތުރިފައިވާ ގޮތަށް އެއްވެސް ޝަކުވާއެއް ވެސް ނެތް ކަމަށެވެ. އިތުރު އެއްވެސް އެއްޗެއް ވިދާޅެއް ނުވެ އެވެ.\nވޯކް ވިސާ ނުދޭން ނިންމާފައިވާ އިރު އިންޑިޔާގެ ދެ ހެލިކޮޕްޓަރ ވެސް އަނބުރާ ފޮނުވާލަން ދިވެހި ސަރުކާރުން ވަނީ އެ ގައުމަށް އަންގައިފަ އެވެ. އަދި އިންޑިޔާ އިން މިއަދު ވެސް ވަނީ ރާއްޖޭގެ ސިޔާސީ މަސްރަހާ ގުޅޭ ގޮތުން ކަންބޮޑުވުން ފާޅުކޮށް އަންނަ ރިޔާސީ އިންތިހާބާ މެދުވެސް ސުވާލު އުފައްދައިފަ އެވެ.\nއިންޑިއާ އިމިގްރޭޝަން ބިދޭސީން\nއިންޑިއާއަށް ވިސާ ނުދޭނަމަ ޓޫރިޒަމަށް އަސަރުކޮށްފާނެ


King Salman miskiy: Beyrakun neygeyne! Ethere varah furihama | Mihaaru\nކިންގް ސަލްމާން މިސްކިތް: ބޭރަކުން ނޭނގޭނެ! އެތެރެ ވަރަށް ފުރިހަމަ!\nކިންގް ސަލްމާން މިސްކިތުގައި ފިރިހެނުން ނަމާދު ކުރަން ހާއްސަ ބައި: މިއީ ރީތި އަދި ފުރިހަމަ މިސްކިތެއް -- ފޮޓޯ: ނިޝާން އަލީ/މިހާރު\nސައޫދީ އަރަބިއްޔާގެ ރަސްގެފާނު ސަލްމާން އަބްދުލްއަޒީޒްގެ ޚަރަދުގައި މާލޭގައި އިމާރާތް ކުރި މިސްކިތުގެ ފުރާޅާއި މުންނާރު ހުރި ގޮތަށް، ބައެއް މީހުންގެ ފާޑުކިއުން އަމާޒުވި އެވެ. އެކަމަކު ތަނެއްގެ ރީތިކަން ހަމައެކަނި ބޭރުން ބަލައިގެން ނޭނގިދާނެ އެވެ. އެ ބޮޑު، ފަސް ބުރީގެ މިސްކިތުގެ އެތެރެ ފުރަތަމަ ފަހަރަށް ނޫސްވެރިންނަށް ދެއްކި އިރު، ފެނުނީ ހިތްގައިމު، ތަނަވަސް އަދި ވަސީލަތްތައް ގިނަ، ވަރަށް ތަފާތު މިސްކިތެއްގެ ގޮތުގަ އެވެ.\nމިސްކިތުގެ ވައްކޮށް ހަދާފައި ހުރި މިސްކިތުގައި މިހާރު ކުރިއަށް ދަނީ ތަން ސާފުކުރުމާއި އެންމެ ފަހުގެ ކުދިކުދި މަސައްކަތްތަކެވެ. މިސްކިތަށް ހާއްސަ ބައިގައި ދޫލަ އަޅައި، ބޮކިތައް ހަރުކޮށް ވަނީ ނިންމައިފަ އެވެ.\nކިންގް ސަލްމާން މިސްކިތުގައި ނަމާދު ކުރަން ހާއްސަ ބައިިގެ ދޫލަ ސާފުކުރަނީ-- ފޮޓޯ: ނިޝާން އަލީ/މިހާރު\nކުރީގެ ރައީސް އަބްދުﷲ ޔާމީންގެ ވެރިކަމުގައި، އެންމެ އިސްކަން ދިން މަޝްރޫއުތަކުގެ ތެރޭގައި ހިމެނޭ މި މިސްކިތުގައި ނަމާދު ކުރަން ހާއްސަކޮށްފައި ވަނީ ފުރަތަމަ ބުރި އާއި ދެ ވަނަ ބުރި އެވެ. އެ ދެ ބުރީގައި އެއް ފަހަރާ 4،000 މީހުންނަށް ނަމާދުކުރެވޭނެ އެވެ. އަދި މިސްކިތުގެ ބޭރުގައި ވަށައިގެން އޮތް ސަރަހައްދުގައި 6،000 މީހުންނަށް ނަމާދުކުރެވޭނެ ކަމަށް، ޕްލޭނިން މިނިސްޓްރީން ބުންޏެވެ.\nމުޅި މިސްކިތުގައި ބޮޑެތި ބިއްލޫރި ދޮރުތައް ހުރުމުން، ބޭރު ވަރަށް ރީއްޗަށް ފެނެ އެވެ. ދޮރުތަކުގެ ދެމެދުގައި ހިމެނޭ ފާރުތައް ރީތިކޮށްފައި ވަނީ ރަން ކުލައަކަށް ދާ މާބުލް ޖަހައިގެންނެވެ.\nމިސްކިތުގެ އެކި ހިސާބުތަކުގައި ހަރުކޮށްފައިވާ ގުރުއާންގެ އާޔަތްތައް، ކަނޑާ ނަގާފައި ވަނީ، އާންމުކޮށް ރާއްޖޭގެ މިސްކިތްތަކުގައި ހުންނަ ގޮތަށް، ލަކުޑިއަކު ނޫނެވެ. އޭގެ ބަދަލުގައި އާޔަތްތައް ކަނޑާ ނަގާފައި ވަނީ ވެސް މާބުލްތަކުގަ އެވެ.\nމިސްކިތުގެ ލައިޓްތަކުން ނުކުންނަ މަޑުމަޑު ރަން އަލިން ވަރަށް ބޮޑު ހިތްގައިމުކަމެއް ފަތުރާލަ ދެ އެވެ. އެއީ މިހާތަނަށް ރާއްޖޭގެ މިސްކިތަކުން އެހާ ބޮޑަށް ފެނުނު މަންޒަރެއް ނޫނެވެ.\nމިސްކިތުގެ އެންމެ ތިރީގައި ވަނީ ފާހާނާތަކާއި ވުލޫކުރަން އިސްކުރު ބަރިތަކެވެ. އެ ދެ ބައި ހުރީ ދެ ޖިންސުގެ މީހުންނަށް ވަކިން ބޭނުންކުރެވޭ ގޮތަށެވެ.\nއޭސީކޮށްފައިވާ މިސްކިތުގައި ތިން ލިފްޓާއި ހަތަރު ސިޑި ހިމެނެ އެވެ.\nކިންގް ސަލްމާން މިސްކިތުގެ އެންމެ ތިރި: މި ތަނުގައި ހިމެނެނީ ފާހާނާތަކާއި ފުލޫކުރާ ބައި -- ފޮޓޯ: ނިޝާން އަލީ/މިހާރު\nވަރަށް ފުރިހަމަ އޮޑިޓޯރިއަމްއެއް\nގާތްގަނޑަކަށް 24 މިލިއަން ޑޮލަރު (370 މިލިއަން ރުފިޔާ) ހޭދަކޮށްގެން ތުރުކީގެ ޓާމެކްސް ކުންފުނިން ހަދާފައިވާ މިސްކިތުގެ ތިން ވަނަ ބުރީގެ އެއް ބަ އާއި ހަތަރު ވަނަ ބުރި އެއްކޮށްލައިގެން ހަދާފައިވާ އޮޑިޓޯރިއަމް ވެސް ވަރަށް ރީއްޗެވެ. ޖުމްލަ 350 ގޮނޑި ޖަހާފައިވާ މި ތަނަކީ ރާއްޖޭގެ އެންމެ ބޮޑު އެއް އޮޑިޓޯރިއަމެވެ.\nއޮޑިޓޯރިއަމަށް ވަންނަ ތަނުގައި ފުދޭވަރެއްގެ ބޮޑު ލޮބީ އޭރިޔާއެއް ހިމެނެ އެވެ. އެއީ ސައި ފަދަ އިންތިޒާމްތައް ހަމަޖެއްސޭ ގޮތަށް ދީފައި އޮތް ޖާގައެކެވެ.\nފަސް ވަނަ ބުރީގައި ހަދާފައި ވަނީ އެކި އިވެންޓްތައް ބޭއްވޭ ކަހަލަ ހޯލެކެވެ.\nކިންގް ސަލްމާން މިސްކިތުގެ އޮޑިޓޯރިއަމް: މިތަނުގައި 350 މީހުންގެ ޖާގަ އޮވޭ-- ފޮޓޯ: ނިޝާން އަލީ/މިހާރު\nނޫސްވެރިންނާ ވާހަކަ ދައްކަވަމުން ޕްލޭނިން މިނިސްޓްރީގެ އެސިސްޓެންޓް އިންޖީނިއަރު ހަސަން ސާމީ ވިދާޅުވީ މި މަސް ނިމުމުގެ ކުރިން މިސްކިތުގެ ހުރިހާ ކަމެއް ނިންމާލެވޭނެ ކަމަށެވެ.\nނަމަވެސް މިސްކިތް ހުޅުވާނެ ދުވަހަކާއި އެ މިސްކިތުގެ އެހެން ވަސީލަތްތައް ބޭނުން ކުރާނެ ގޮތް ކަނޑައަޅާނީ އިސްލާމިކް މިނިސްޓްރީން ކަމަށް އޭނާ ވިދާޅުވި އެވެ.\nމިސްކިތްތައް އިސްލާމީ މަރުކަޒު ރާއްޖެ-ސައުދީ ކިންގް ސަލްމާން މިސްކިތް ކިންގް ސަލްމާން މިސްކިތް ނެޝަނަލް ޕްލޭނިން އެންޑް އިންފްރާސްޓްރަކްޗަރު ސައޫދީ އަރަބިއްޔާ ސަލްމާން ރަސްގެފާނު ތުރުކީ\n80 ކޮމެންޓް, 255 ރިއެކްޝަންސް\nރަގަޅަށް ބަލަހައްޓާނެބާ؟ ތަނެއްހެދެނިކޮށް ނިމުނީ ދެން ވީރާވާން ދޫކޮށްލާތަން މިފެންނަނީ\nއެތެރެ ރީތިކުރަން ބޭނުން ނަމަ ޢަރަބި ބަސް ދަސްކުރޭ. އޭރުން ޤުރުއާން ކިޔަވާއިރު ތިމާއަށް ޤުރުއާނުގެ އަސަރެއް ކުރާނީ. ފަހު ޒަމާނުގެ މީހުންް ރީތި ރާގު ރާގަށް ޤުރުއާން ކިޔަވާ އިރު އެމީހުންގެ ހިތަށް އޭގެ އެއްވެސް އަސަރެއް ނުކުރަނީ ޢަރަބި ބަސް ނޭގޭތީ. ޢަރަބި ބަހަކީ ދަސްކުރަން ފަސޭހަ ބަހެއް.\nމިސްކިތްތައް ރީތިވަނީ މިސްކިތުގައި ނަމާދުކުރާމީހުނާ ގުރުއާންކިޔަވާ މީހުންނާއި ﷲ އަށް ޛިކުރުކުރާމީހުން ގިނަވިވަރަކަށެވެ. ތިމިސްކިތުގައި މިސްކިތެއްގެ ސިފައެއްނެތެވެ. ސަރުކާރުތަކުން ޚަރަދު ކޮށްގެން މިސްކިތްތަކުގެ ރީތި ޑިޒައިން އަދި ތަފާތު އެކިގޮތްގޮތަށް ޒީނަތްތެރި ކޮށްގެންނުވާނެއެވެ. އަމިއްލަ މީހުން އަމިއްލަ ޚަރަދުގައި ކުރުމަކީ މަކްރޫހަކަމެއްކަމަށް އިލްމުވެރިން ބުނެއެވެ.\nރަސްފަންނުގަ ހެދި ޕެވިލިއަންއަށް ހެދިހެން ތިތަނަށް ނުހަދާތި އިބޫ!!!\nބަލާބެލުމަށް މިސްކިތުގެ ފެންވަރު އެހާ ރަގަޅު ހެނެއް ހިޔެއް ނުވެއެވެ. ކިތައް އަހަރުގެ ގެރެންޓީއެއް ދީފައިވޭބާ؟ އިސްލާމީ މަރުކަޒު އެހެރީ 100 އަހަރުގެ ގެރެންޓީއަކާއެކު. ދެން އުފެދޭ ސުވާލަކީ އެސީއާއި ލައިޓްތައް ގިނަކަމާއެކު ކަރަންޓްބިލު ކިހާވަރަށް އަރައިގެންދާނެތޯއެވެ. އެއީ އާންމުކޮށް މިސްކިތައް އަރާނީ ދެތިން ހަތަރު ސަތޭކަ މީހުން. އެކަމަކު މުޅި މިސްކިތް އެއްކޮށް އެސީތަކާއި ލައިޓްތައް ޖައްސަންޖެހޭ ގޮތަށް ހުރިކަމަށް ފެންނަނީ.\nކުރާ އިސްރާފަށް ބަލާއިރު ބިލުތައް ބޮޑުވިޔަސް މައްސަލައެއްނޫން. ޔާމީން ކުރި ކަމަކަށް ވީމާ ތިއުޅެނީ ހަޖަމްކުރަން އުނދަގޫވެގެން\nދިވެހިގައުމު ދުއް އެންމެ ހިންގުންތެރި ގައުމުދެކެ ލޯބިވާ އަދި ދިވެހިރައްޔިތުންގެ ހާދިމެއްގެ ގޮތުގައި މަސައްކަތްކުރި ވެރިއަކީ ރައީސް ޔާމީން. ސްޓެލްކޯގެ ހުޅުމާލެ އިންޖީނުގެއާއި ހުޅުމާލެ ދެވަނި ފިޔަވައްސާއި، ދަރުމަވަންތަ ހޮސްޕިޓަލާއި ބުރިޖާއި ރަސްފަންނާ ސޓއ ގެ އޮއިލް ބާޖާއި މޓސސ ގެ ޑްރެޖަރ. ކިޔާނެކަމެއްނެތް ހިދްމަތުގެ އަގު ވަޒަން ނުކުރެވޭ. 2019 ގައި 32 މިލިއަން ފެންފޮދަކާ ނުލައިދިރުވާލު ވަގު ސަރުކާރަކީ ނާގާބިލް ޖާހިލުންގެ ސަރުކާރު.\nހަޤީޤަތަކީ ބޭރުވެސް އެތެރެވެސް ހަޑި. އެތެރޭގަ ބޭނުންކޮށްފައިވާ ކުލަތައްވެސް ހަޑި. ޑިޒައިނިން އަދި އާކިޓެކްޗަރަލް "ޑިޒާސްޓަރ" އެއް ތިޔައީ. ޚުދު ކިންގް ސަލްމާން ވެސް ތިޔަ ޒާތުގެ މިސްކިތެއް ސައޫދީގެ އައްސޭރިފަށުގައި ރަށުގެ މަލަމާތީގައި ނާޅާނެ. މިސްކިތެއްވީމަ ކުރާ އިހުތިރާމް އެއީ ވަކި ކަމެއް. އެކި މީހުންނަށް ރީތި ހުތުރު ވާގޮތް ތަފާތުވާނެ. ރައްޔިތުންގެ ވޯޓެއް ނެގިޔަސް ތިޔަ މިސްކިތުގެ ޑިޒައިން ހަޑިކަމަށް ނިމޭނެކަމުގެ ވަރަށް ބޮޑު ޔަޤީންކަމެއް އެބައޮތް\nކޮމެންޓް ކިޔާލީމާ އެނގިއްޖެ ކަލެއަށް އެތަން ޑިޒައިން ކޮށް ކޮންސްޓްރަކްޝަން ނުދިނީމަ ކަޑަވެފަ ހުރިކަން...ހަޖަމް ޕުލީޒް! ހަޖަމް!\nމިސްކިތެއްގެ ރީތިކަންފެންނާނީކިހިނެއް އެތެރޭގަ ލާފަތިހުރިކުލައިން ހީވަނީ ފައްޅިއެއްފެންނަހެން އެހެންޏާފަހެ ދެން ބޮޑުވަރު މިމީހުންނާ ކަމެއްހަވާލުކޮށްފިއްޔާ މިނޫންކުލައެއްނުލާނެ ކީއްކުރަން ނޫކުލައިގެ ގޮނޑިބެހެއްޓީ ތިތާވެސް ރީނދޫގޮނޑި ބެހެއްޓިނަމައެއްނު ކީއްތަވާނީ ފެހިކުލަލިނަމަ މާރީތިވީސް ތިވެސް ޔާމީންގެ ސަރުކާރުން ކޮއްނިއްމާލިނަމަ ވވވވވ ފުރިހަމަވީސް.\nމި ގައުމަށް ބޭނުންވާ އިންވެސްޓްމަންޓްތަކަކީ. އިންޑިއާއާއި ގުޅިގެން ކީއްތަ މިކުރަނީ\nލައިޓްތައް ފިކްސްކޮށްފަ ތިހިރަ ފްރޭމްގަނޑެއް ހުރިގޮތުން ތިތަން ޖަހަނީ ވަރަށް ޗީފްކޮށް ކޮށްފަހުރި މަސައްކަތެއް ވައްތަރު ..